શબ્દોપદેશ: March 2014\nદરેક વ્યક્તિ-વસ્તુમાં સંગીત છે\nપંડિત રાજ મિશ્રા અને પંડિત સાજન મિશ્રા\nપદ્મભૂષણ પંડિત રાજન મિશ્રા અને સાજન મિશ્રા ભારતીય શાસ્ત્રીય સંગીતમાં ઘણાં જાણીતા નામો છે. નાનપણથી રાગ ખ્યાલની જુગલબંદી કરતા આ બે ગાયક ભાઈઓએ બનારસ ઘરાના અને આપણા દેશને આંતરરાષ્ટ્રીય મંચ પર ઘણી ખ્યાતિ અપાવી છે. તેઓ પંડિત ઓમકારનાથને તેમના ગુરુતુલ્ય માને છે. ગુજરાત સરકારે તેમને પંડિત ઓમકારનાથ સંગીત સન્માનથી નવાજ્યા છે, જેને તેઓ તેમના જીવનની ઘણી મોટી ઉપલબ્ધિ જણાવે છે. તેઓ છેલ્લા પિસતાળીસ વર્ષથી સંગીતની સાધના કરી રહ્યા છે. આ ગાયક બેલડીના વડીલ બંધુ એટલે કે રાજન મિશ્રાએ ‘ગુજરાત ગાર્ડિયન’ સાથે તેમના સંગીત અને અનુભવો વિશેની કેટલીક રસપ્રદ વાતો કરી હતી, જેના અંશો અત્રે પ્રસ્તુત છેઃ\nતમે સાથે ગાવાનો નિર્ણય કેમ કર્યો? અને એની શરૂઆત ક્યારે કરી?\nબનારસ ઘરાનામાં જુગલબંદીમાં ગાવાની પરંપરા ઘણી જૂની છે. છેલ્લા દોઢસો-બસો વર્ષોથી બનારસમાં જુગલબંદીમાં ગાવાની પ્રથા છે. જેમકે અમારા પહેલા પ્રસિદ્ધુ અને મનોહરજી તેમજ શિવા પશુપતિ અને અમરનાથ પશુપતિ પણ જુગલબંદીમાં જ સાધના કરતા. અમારા ગુરુ એટલે કે અમારા પિતા પંડિત હનુમાન મિશ્રાજી અને અમારા કાકા પંડિત ગોપાલ મિશ્રાજીની પણ ઘણી ઈચ્છા હતી કે અમે બંને ભાઈઓ જુગલબંદીમાં ગાઈએ. આથી નાનપણથી જ અમે જુગલબંદી શરૂ કરી. ઉપરાંત અમારા વડીલોનું વિઝન એવું હતું કે અમે સાથે ગાઈશું તો જ એક રહી શકીશું. તેમના એ વિઝનને કારણે આજે અમારા બંને ભાઈઓનું રસોડું એક જ છે.\nતમારામાંથી કોઈએ પણ સોલો પરફોર્મન્સ આપ્યું છે? કેમ?\nના, અમે સોલો પરફોર્મન્સ નથી આપ્યું. વર્ષોથી સાથે ગાતા રહેવાને કારણે અમારા શરીર ભલે અલગ હોય, પરંતુ અમારો આત્મા એક બની ગયો છે. અમે બાળપણથી જ એકબીજાના સોલમેટ રહ્યા છીએ. આથી સોલો પરફોર્મન્સ આપવાનો કોઈ પ્રશ્ન જ નથી ઊઠતો.\nઆટલા વાર્ષોની જુગલબંદીમાં તમારી વચ્ચે ક્યારેય અહંનો ટકરાવ થયો છે?\nના, ક્યારેય નહીં. કારણ કે અમને બાળપણથી જ એ પ્રકારના સંસ્કાર આપવામાં આવ્યા છે. અમે બાળપણમાં એ જોયેલું કે અમારા પિતા અને કાકા હંમેશાં એકબીજાની અદબ જાળવતા. અમારા કાકા પંડિત ગોપાલ મિશ્રાજી આંતરરાષ્ટ્રીય કક્ષાના સારંગીવાદક હતા, છતાં પણ એમણે એમના મોટા ભાઈની એટલે કે અમારા પિતાની આંખમાં આંખ નાંખીને વાત કરી નથી. આ તો ઠીક તેમણે મારા પિતા સાથે ક્યારેય ઊંચા અવાજે વાત પણ નથી કરી. આથી અમે ઘરમાં બાળપણથી શિસ્ત અને પ્રેમનું વાતાવરણ જોયું છે અને જ્યાં પ્રેમને અવકાશ હોય ત્યાં અહં આપોઆપ ઓગળી જતો હોય છે. આથી અમારી આટલા વર્ષોની યાદગાર યાત્રામાં આમારી વચ્ચે ક્યારેય આવી ક્ષુલ્લક પરિસ્થિતિનું નિર્માણ થયું નથી.\nતમારું કુટુંબ ૩૦૦ વર્ષથી સંગીત સાથે સંકળાયેલું છે. શું તમારા પછીની પેઢી પણ તમારો વારસો બરકરાર રાખી રહી છે?\nસંગીત સાથે અમે ત્રણસોથી વધુ વર્ષોથી સંકળાયેલા છે. મને એ કહેતા ખૂબ જ ગર્વ થાય છે કે અમારા બાદની પેઢી પણ અમારો વારસો જાળવી રહી છે. મારા બે પુત્રો રિતેશ મિશ્રા અને રજનીશ મિશ્રા બંને ખૂબ જ સારું ગાય છે અને અમારા બે ભાઈઓની જેમ જ તેઓ પણ જુગલબંદીમાં ગાય છે. થોડાં સમય પહેલા તેઓ પણ સુરતમાં એમનું પરફોર્મન્સ આપી ગયા હતા.\nતમારા ‘ખ્યાલ’ રાગ વિશે અમારા વાચકોને થોડું જણાવો.\nમૂળતઃ ‘ખ્યાલ શબ્દ પર્શિયન શબ્દ છે. ખ્યાલનો અર્થ થાય છે તમારા મનમાં ચાલી રહેલો કોઈ વિચાર. અહીં તમને જે પદ્ય અથવા કવિતા આપવામાં આવે છે તેને તમે કેટલું લંબાવી શકો છો અથવા તેને કેટલા સમય સુધી ગાઓ છો એ મહત્ત્વનું છે. તમને આપવામાં આવેલી પંક્તિઓનું આ રીતનું વિસ્તરણ તમારા અનુભવ અને શિક્ષણ પર આધાર રાખે છે. અમારા ગીતને તમે ઝીણવટથી સાંભળશો તો તમને ખ્યાલ આવશે કે અમે અમારા ગીતમાં માત્ર ચાર જ લાઈન ગાતા હોઈએ છીએ. બે લાઈન અંતરાની અને બે લાઈન અસ્થાઈની, પણ અમે એ પંક્તિઓને એકથી દોઢ કલાક સુધી ગાઈએ છીએ. આમ, આને જ ખ્યાલ કહેવામાં આવે છે. ખ્યાલનો અર્થ ઈમ્પ્રુવાઈઝેશન પણ કરી શકાય. જેમકે એક પંક્તિ છે, ‘જીનકે મન રામ બિરાજે..’ તો રાગ ખ્યાલમાં તમે આ એક જ પંક્તિને અલગ અલગ પ્રકારે વિવિધ ભાવોથી ગાઈ શકો છો. રાગ ખ્યાલ વિશે ટૂંકમાં તમને કહું તો જેમ એક વસ્તુને જોયા પછી આપણા મનમાં અલગ અલગ વિચાર આવે એમ ખ્યાલમાં એક જ પંક્તિ માટે અલગ અલગ રાગ હોય છે!\nતમારા માટે સંગીતની ટૂંકામાં ટૂંકી વ્યાખ્યા શું છે?\nજુઓ નાદભ્રમથી જ આખી સૃષ્ટિની ઉત્પત્તિ થયેલી છે. આથી સંગીતની આનાથી મોટી કોઈ વ્યાખ્યા નથી. કારણ કે દરેક વ્યક્તિ કે વસ્તુમાં એક સંગીત રહેલું હોય છે. તમે ઝીણવટથી ધ્યાન આપશો તો તમને આપણાં શરીરમાં પણ સંગીત સંભળાશે, જેમકે આપણું હૃદય અને નાડીઓ એક રિધમમાં ધબકે છે તો આપણી વાણીમાં હંમેશાં એક સૂર હોય છે! આથી મારું તો એમ માનવું છે કે આપણાં બ્રહ્માંડમાં કોઈ પણ જીવ સંગીતથી અલગ નથી. આપણી આખી કોસ્મિક એનર્જી સંગીતમાં જ ચાલી રહી છે.\nપંડિત રાજન મિશ્રા\nતમારા જીવનમાં વારાણસી શું મહત્ત્વ ધરાવે છે?\nવારાણસી વિશ્વનું સૌથી પ્રાચીન નગર છે એ તો બધા જ જાણે છે. કાશીનો ચૌદથી પંદર હજાર વર્ષનો ઈતિહાસ છે અને ગંગાના સૌંદર્ય અને વિશ્વનાથ શિવને કારણે દેશના દરેક પ્રાંતમાંથી લોકો અહીં આવીને વસ્યા છે. અહીં ચારસો-પાંચસો વર્ષોથી કેટલાક ગુજરાતી પરિવારો પણ વસે છે અને તમને એ જાણીને ખુશી થશે કે આજના સમયમાં બનારસનો ખરો વારસો ત્યાંના ગુજરાતીઓએ જ જાળવી રાખ્યો છે. તેમની નવી પેઢી હવે ગુજરાતી બોલવાનું પણ ભૂલી ગઇ છે અને પૂરેપૂરી બનારસના રંગે રંગાઇ ગઈ છે. આજે કાશીનું સંગીત વિશ્વભરમાં વખણાય છે એનું કારણ શું? કારણ કે કાશીના સંગીતમાં ભારતભરના લોકોનું યોગદાન છે. દેશમાં બનારસ ઘરાના એક માત્ર એવું કેન્દ્ર છે, જ્યાં ઠુમરી, ટપ્પા, કજરી અને ચૈતી જેવા વિવિધ પ્રબંધ ગાન, નિબંધ ગાન અને છંદ ગાનની પરંપરા રહી છે. આ કારણે અહીંના સંગીતને ‘ચારોપથ’ કહેવામાં આવે છે એટલે કે કાશીનું સંગીત મલ્ટી ડાયમેન્શનલ રહ્યું છે.\nસ્માર્ટ ફોન આવ્યા પછી ઘણાં સંગીતકારો મ્યુઝિક માટેની એપ્લિકેશન્સનો ઉપયોગ કરે છે. તમે આવી એપ્સનો ઉપયોગ કરો ખરા?\nઆજે તો આ ટેક્નોલોજીને કારણે આપણે મોબાઈલમાં પણ તબલા અને તાનપૂરો વગાડી શકીએ છીએ. ટ્રાવેલિંગ દરમિયાન આ સુવિધાનો ઉપયોગ કરી શકાય છે. પરંતુ હું સંગીત સાધનાની આ પદ્ધતિની જરાય તરફેણમાં નથી. કારણકે આ રીતે તમે સાધના કરશો તો તમે સૂરોમાં ક્યારેય મહારત મેળવી શકશો નહીં.\nઆજકાલ બહુ ચગેલા ફ્યુઝન સંગીત વિશે આપ શું મંતવ્ય ધરાવો છો? પંડિત રવિશંકર અને યેહુદી મેન્યુહિનના ફ્યુઝન વિશે આપ શું કહેશો?\nપંડિતજીના ફ્યુઝનને ઘણું સ્વસ્થ ફ્યુઝન કહી શકાય. પરંતુ આજના સમયમાં ફ્યુઝન સંગીતને નામે જે સંગીત પીરસવામાં આવી રહ્યું છે તેની હું તદ્ન વિરુદ્ધ છું. ફ્યુઝન તો પ્રાચીન સમયથી થતું આવ્યું છે. દુનિયામાં સૌથી વધુ ફ્યુઝન આપણી વિવિધ સંસ્કૃતિઓમાં થયું છે. આપણે આજે જે કપડાં પહેરીએ છીએ એ પણ ફ્યુઝન જ તો છે! બાકી આપણે તો ધોતી કફની પહેરતા. નહીં? આમ, આ રીતે સંસ્કૃતિઓનું આદાન-પ્રદાન થતું જ રહ્યું છે. સંગીતની વાત કરું તો ફ્યુઝન હંમેશાં કર્ણપ્રિય હોવું જોઈએ, પણ જેને સાંભળીને તમારું મગજ ચકરાવે ચઢતું હોય એ ક્યારેય સ્વીકાર્ય નથી. આજકાલ તો ફ્યુઝનમાં સંગીતને નામે માત્ર શોર જ થાય છે. રવિશંકરજીએ જેટલા લોકો સાથે ફ્યુઝન કર્યું એ અત્યંત ઉચ્ચ કક્ષાનું હતું. કારણકે રવિશંકરજીએ તેમના સંગીત સાથે ક્યારેય બાંધછોડ કરી નથી. એમણે હંમેશાં રાગમાં જ વગાડ્યું અને પેલા લોકો પાસે પણ રાગમાં વગાડાવ્યું. હું આજના કલાકારોને સંદેશ આપવા માગું છું કે ફ્યુઝન સંગીત કંઈ ખરાબ નથી. પરંતુ તમારા સંગીતથી તમે કંઈક સારું આપી શકતા હો તો જ એના અખતરા કરજો, પોતાના મૂળ સંગીતના ભોગે ક્યારેય કશું કરવું નહીં.\nઆજે રિયાલિટી શૉના માધ્યમથી કલાકારો રાતોરાત સ્ટાર બની જવાની ઇચ્છા રાખે છે. આ અંગે તમારું શું કહેવું છે?\nસંગીતમાં તમે જેટલી સાધના કરશો એટલા વધુ ટકી શકશો એ સાદુ ગણિત છે. પંડિત ભીમસેન જોષી, પંડિત રવિશંકર કે ઉસ્તાદ અલીઅકબર ખાં સાહેબ જેવા લોકો સાઠથી સિત્તેર વર્ષ સુધી ટકી રહ્યા અને પોતાના પદ પર કાયમ રહ્યા એની પાછળનું કારણ શું છે? આજકાલના લોકો તો આજે આવશે અને આવતી કાલે ખોવાઇ પણ જશે. એનું કારણ એ જ છે કે એમનામાં ધીરજ નથી અને તેમને કંઈક પામવાની ઘણી ઉતાવળ હોય છે. પરંતુ કોઈ પણ ક્ષેત્રમાં શોર્ટકટ નથી હોતો. તમારા પત્રકારત્વમાં પણ કોઈ શોર્ટકટ નથી. જ્યાં સુધી સોનું આગમાંથી પસાર નહીં થાય ત્યાં સુધી તેને સોનાની ઓળખ નથી મળતી એ પ્રકૃતિનો નિયમ છે. આથી સંગીતમાં વર્ષો સુધી ટકવું હોય તો લાંબી સાધના પણ કરવી રહી. અમે બંને ભાઈઓ પિસતાળીસ વર્ષથી ગાઇ રહ્યા છીએ પરંતુ અમે હજુ સુધી ક્યારેય પાછળ ફરીને નથી જોયું. બાકી અમને પણ હમણાં સુધી ઘણી લોભામણી ઓફર મળી છે. પરંતુ અમે એ બધી નકારી અને અમારી સાધનામાં રચ્યાં-પચ્યાં રહ્યા.\nતમે ક્યારેય ફિલ્મોમાં ગાયું છે?\nમેં અને સાજન બંને જણે ફિલ્મોમાં ગાયું છે. મેં ગિરીશ કર્નાડ અને જયા પ્રદાની ‘સૂરસંગમ’ નામની ફિલ્મમાં સંગીત આપ્યું છે. આ ફિલ્મમાં મેં દસથી વધુ ગીતો ગાયા છે, જેમાં મેં લતાજી અને કવિતા કૃષ્ણમૂર્તિ સાથે કામ કર્યું હતું. સાજન મિશ્રાએ પણ આ ફિલ્મમાં એક ગીત ગાયું હતું પરંતુ કોઈ કારણોસર તે ગીતને ફિલ્મમાં લઈ શકાયું ન હતું. આ ઉપરાંત અમરિશ પુરી માટે પણ મેં ‘વો તેરા નામ’ નામની ફિલ્મમાં બે ગીતો ગાયા હતા. તો બે વર્ષ પહેલા ઇલીયા રાજા માટે પણ એક ગીત ગાયું હતું. ફિલ્મોમાં અમે ગમે એવા ગીતો ગાઈ શકતા નથી. અમે હંમેશાં રાગ આધારિત ગીતો ગાવાનો જ આગ્રહ રાખીએ છીએ. જોકે આજકાલ ફિલ્મી સંગીત તૈયાર કરવાની પદ્ધતિ એકદમ બદલાઇ ગઈ છે. હવે તો કોમ્પ્યુટરમાં પહેલાથી જ સેવ કરી રાખવામાં આવેલા મ્યુઝિકને એરેંજ કરવામાં આવે છે. પહેલા લક્ષ્મીકાંત-પ્યારેલાલ જેવા સંગીતકારો તેમનું મ્યુઝિક તૈયાર કરવામાં દિવસોની મહેનત કરતા હતા, જ્યારે આજે આમતેમથી ક્યાંકથી ઊઠાવીને જરાસરખી જોડતોડ કરો એટલે સંગીત તૈયાર! કદાચ એટલે જ આજના ગીતો લોકો જલદી ભૂલી જાય છે. ‘મોહે પનઘટ નંદલાલ છેડ ગયો રે’ને લોકો આજે પણ યાદ કરે છે એનું કારણ શું? કારણકે આવા ગીતો તૈયાર કરવા પાછળ કલાકારોની મહેનત રહેલી હતી.■\nતસવીરો- પ્રતીક ભાલાવાલા\nPosted by Ankit Desai at 11:46 AM No comments:\nLabels: ઈન્ટરવ્યુ, રાજન-સાજન મિશ્રા\nખુશવંત સિંઘે જાતે જ પોતાની મૃત્યુનોંધ લખી હતી!\nઅહીં જે વ્યક્તિ સૂતી છે એણે માણસ કે ભગવાન કોઈને પણ છોડ્યા ન હતા, એ માત્ર જમીનની સપાટી પરનો કણ હતો. આથી એની પાછળ તમારા આંસુ ખર્ચ કરશો નહીં. તેને સૂગ ચઢે એવી ગંદી વાતો લખવાની ઘણી મજા આવતી હતી. આથી ઇશ્વરનો આભાર માનજો કે તે બંદુકનો દીકરો મૃત્યુ પામ્યો છે.\nદેશના જાણીતા લેખક અને પત્રકાર ખુશવંત સિંઘે ગત સપ્તાહે આ દુનિયાની વિદાય લીધી. પરંતુ વર્ષો પહેલા મૃત્યુની પૂર્વ તૈયારીના ભાગરૂપે તેમણે ઉપરની મૃત્યુનોંધ લખીને તૈયાર રાખી હતી. જોકે એમણે તો એક-બે કબ્રસ્તાન વાળા સાથે પણ તેમની કબર ક્યાં તૈયાર કરવી એ માટેની વાતાઘાટો કરી જોયેલી. પણ કબ્રસ્તાનવાળા અને ખુશવંત સિંઘ એમ બંને પાર્ટીઓને એકબીજાની શરતો પસંદ ન આવતા તેમણે કબ્રસ્તાનમાં પોઢવાનો વિચાર માંડી વાળ્યો હતો.\n૨ ફેબ્રુઆરી ૧૯૧૫ના રોજ પંજાબના હદાલી(આજના પાકિસ્તાન) ખાતે જન્મેલા ખુશવંત સિંઘ પૈસા અને દિલ બંને બાબતે ઘણાં અમીર હતા. તેમની જન્મભૂમિ પાકિસ્તાનમાં હોવાને કારણે તેમને પાકિસ્તાન માટે હંમેશાં સોફ્ટ કોર્નર રહ્યો છે. આ કારણે દેશમાં તેમની ઘણી ટીકા પણ થઈ છે પરંતુ ટીકાઓની ચિંતા કરે એ બીજા ખુશવંત પાજી નહીં! તેમના પિતા એટલેકે દિલ્હીના અંગ્રેજો કે જમાને કે બિલ્ડર શોભા સિંઘની એવી ઈચ્છા હતી કે તેમનો દીકરો ખુશવંત વકીલ બને. પિતાની ઈચ્છાને માન આપીને તેમણે લંડન જઈને વકીલાત કરી અને આઠ વર્ષ સુધી લાહોર હાઇકોર્ટમાં પ્રેક્ટિસ પણ કરી. પણ તેમનું મન રહી રહીને લેખન તરસ ખેંચાતું હતું આથી વકીલાત ઉપરાંત ભારતીય વિદેશ મંત્રાલયની મોભાદાર નોકરી છોડીને ૧૯૫૧થી પત્રકારત્વમાં ઝંપલાવ્યું અને પછી જે બન્યું એ બધુ હવે ઈતિહાસ તરીકે લેખાય છે.\n‘ઇલ્સ્ટ્રેટેડ વીકલી ઓફ ઈન્ડિયા’ની તેમની પ્રખ્યાત કોલમ ‘વિથ મેલિસ ટુવર્ડ્ઝ વન એન્ડ ઓલ’માં ભલભલાને અડફટે ચઢાવ્યા છે. ચાળીસ વર્ષોથી વધુ ચાલેલી તેમની આ કોલમ દેશના વિવિધ અંગ્રેજી અને પ્રાદેશિક અખબારોમાં પ્રકાશિત થતી રહી છે. અત્યાર સુધીમાં તેમનું અખબારી લેખન અને સાહિત્ય જેટલું ચર્ચાયું છે એનાથી વધુ ચર્ચા ખુશવંત સિંઘ માટે થઈ હશે. કારણકે સ્વાભાવિકપણે તેઓ આકર્ષક અને બહુમુખી વ્યક્તિત્વના માલિક હતા. સામાન્ય રીતે ભારતના લેખકો ધર્મ, જાતિ કે સેક્સ જેવા વિષયો પર ઝડપથી લખવા તૈયાર થઈ શકતા નથી અને જો લખવાની હિંમત પણ કરે તો સ્પષ્ટ વાતો ન લખતા ગોળ ગોળ વાતો કરતા હોય છે. પરંતુ ખુશવંતે મોટેભાગે આવા વિષયો પર બેધડક અને સીધી ભાષામાં પોતાની કલમ ચલાવી છે. તેમના પર સાહિત્યમાં કામુક વર્ણનોનો વધુ પડતો ઉપયોગ કરતા લેખકનો થપ્પો લાગ્યો છે પરંતુ તેમણે ક્યારેય આ બાબતને નકારી નથી. બલ્કે એમણે તો એમની આત્મકથામાં પણ પોતે દરેક દેશની સ્ત્રીઓ સાથે શરીર સંબંધ બાંધ્યા છે અને આ ઉંમરે(૯૦ વર્ષની ઉંમરે!) પણ તેઓ સેક્સના વિચારો કરે છે અને દીવાસ્વપ્નો જુએ છે એવી કબૂલાત કરી હતી. બોલો, આવી તાકાત ભારતના કયા લેખકમાં હતી કે છે?\nખુશવંત સિંઘની મુખ્ય ખાસિયત એ હતી કે તેઓ કોઈ પણ વિચાર અથવા માન્યતાને જડસુઓની વળગી રહેતા ન હતા. ૧૯૭૫ની ઈમરજન્સીને તેમણે આપેલા જાહેર સમર્થન બાદ તેમને ઈન્દિરા ગાંધીના ચમચા કે ખુશામત સિંઘના નામે ઓળખવામાં આવતા. જોકે આ એક વાસ્તવિકતા પણ હતી કે તેઓ ગાંધી પરિવારના ઘણાં નજીક હતાં. પરંતુ સુવર્ણ મંદિરમાં થયેલા ઓપરેશન બ્લૂસ્ટાર અને અને ૧૯૮૪ના શીખ હત્યાકાંડ પછી તેઓ ઈન્દિરા અને રાજીવ ગાંધી વિશે વિરોધી મત ધરાવતા થઈ ગયેલા. આ મુદ્દે તેઓ એવા તો ભડક્યા હતા કે તેમણે તેમનો પદ્મભૂષણ પણ સરકારને પરત કરી દીધો હતો. થોડાં વર્ષો પહેલા પણ જ્યારે વરુણ ગાંધીએ મુસ્લિમો વિરુદ્ધ ભડકાઉ ભાષણ કરેલું ત્યારે તેમણે તેને ગટરની ભાષા કહીને વખોડી કાઢ્યું હતું. અને તેમનો ઉછેર બરાબર નથી થયો એવું વિધાન કર્યું હતું.\nજીવનના અંત સુધી તેઓ ધર્મ અને ઇશ્વર જેવી વસ્તુઓને તૂત ગણતા રહ્યા. પરંતુ આ જ માણસે શીખ ધર્મની રજેરજ માહિતીને સમાવી લેતું ‘અ હિસ્ટરી ઓફ શીખ્સ’ પુસ્તક બે ભાગમાં લખ્યું છે. શીખ ધર્મ ઉપરાંત તેઓ જૈન, હિન્દુ, ઈસલામ કે ખ્રિસ્તી ધર્મ વિશે ઊંડુ જ્ઞાન ધરાવતા હતા. તેમના ઘરના અભ્યાસ ખંડમાં તેમણે માત્ર બે જ વ્યક્તિના ફોટા રાખ્યા છે, એક ગાંધીજી અને બીજા મધર ટેરેસા! પણ ગાંધીજીના જીવનથી અત્યંત પ્રભાવિત એવા ખુશવંત સિંઘને રોજ રાત્રે ત્રણ પેગ નહીં પીએ ત્યાં સુધી ચેન પડતું ન હતું! તેમના અવસાનના સમાચાર આવ્યા બાદ અમે તેમના હાથ નીચે પત્રકારત્વની તાલીમ પામેલા અને સુરતમાં સ્થાયી થયેલા શ્રીમતી બલબીર રૈનાનો સંપર્ક કર્યો હતો. તેમને અમે ખુશવંત સિંઘના શરાબના શોખ વિશે પૂછ્યું ત્યારે ‘ગુજરાત ગર્ડિયન’ને તેમણે જણાવ્યું કે, ‘દિલ્હીના સુજાનસિંઘ પાસેના તેમના ઘરમાં તેઓ રોજ સાંજે બારી પાસે બેસી જતા અને બગીચામાં રમતા બાળકોને જોતા જોતા શરાબની મજા લેતા હતા. શરાબ પીતી વખતે તેમને એકદમ એકાંત જોઈતું અને તેઓ કોઈની પણ કંપની ચલાવી લેતા નહીં. શરાબ સિવાય જો તેમણે કોઈને બહુ પ્રેમ કર્યો હોય તો એ ઉર્દુ ભાષા હતી. આ ઉપરાંત તેમને કૂતરા અને બાળકો પણ ઘણાં પસંદ હતા.’\nએકાંત અને મૌન માટે ઘણો ઊંચો અભિપ્રાય ધરાવતા ખુશવંત સિંઘ મોટે ભાગે એકલા રહેવાનું પસંદ કરતા હતા. પોતે ૯૯ વર્ષ સુધી જીવી શક્યા એનો શ્રેય પણ તેઓ તેમના એકાંતવાસને જ આપતા હતા. તેઓ આટલુ લાંબુ અને ઉચ્ચ સ્તરનું જીવન જીવ્યા પણ તેમને નજીકના કે જિગરજાન કહી શકાય એવા ઘણાં ઓછા મિત્રો હતા. છેલ્લાં કેટલાક વર્ષોમાં મોટા ભાગનો સમય તેઓ વાંચનમાં અથવા સંગીત સાંભળવામાં કાઢતા હતા. જીવનના અંતિમ શ્વાસ સુધી લખવું છે એવી તેમની ઇચ્છા હતી પરંતુ અસ્વસ્થતાને કારણે લખી શક્યા નહોતા. મૃત્યુની આગલી રાત્રે પણ તેમણે થોડો શરાબ પીધો હતો મૃત્યુના દિવસે સવારે તેઓ તેમની પ્રિય ક્રોસવર્ડની રમત પણ રમ્યા હતા. તેમને નવરા બેસી રહેવું પસંદ ન હતું. જીવનની છેલ્લી ઘડી સુધી તેઓ પ્રવૃત્ત પણ રહ્યા હતા. ચૂંટણીને કારણે રાજકારણના ઢગલાબંધ સમાચારો વચ્ચે ખુશવંત સિંઘના અવસાનના સમાચાર ભલે હાંસિયામાં ધકેલાઈ ગયા હોય પરંતુ તેમનું કામ અને જીવન જીવવાનો અભિગમ ક્યારેય નહીં ભૂલાય. ભારતીય પત્રકારત્વ અને સાહિત્ય જગતમાં હંમેશાં તેમનું નામ અમર રહેશે. ■\nખુશવંત સરદારજીઓ પર વ્યંગ કરતા\nખુશવંત સિંઘનું પહેલું પુસ્તક ‘ધ માર્ક ઓફ વિષ્ણુ એન્ડ અધર સ્ટોરીઝ’ ૧૯૫૦માં પ્રકાશિત થયું હતું. તેમના ‘ધ હિસ્ટરી ઓફ શીખ્સ’, ‘ટ્રેન ટુ પાકિસ્તાન’, ‘આઇ શેલ નોટ હિયર ધ નાઇટએંગલ’, ‘ટ્રેજેડી ઓફ પંજાબ’, ‘દિલ્હી’, ‘સેક્સ, સ્કોચ એન્ડ સ્કોલરશિપ’, ‘ધ કંપની ઓફ વુમન’ અને ‘ડેથ એટ માય ડોર સ્ટેપ’ જેવાં પુસ્તકો અત્યંત વંચાયા અને વખણાયા છે. ૨૦૦૨માં તેમણે ‘ટ્રુથ, લવ એન્ડ લીટલ મેલિસ’ નામની આત્મકથા પ્રકાશિત કરી હતી, જેમાં તેમણે તેમના જીવનની અંતરંગ ઘટનાઓ ઉપરાંત આઝાદી પહેલાના ભારત અને ત્યાર બાદ ઝડપથી બદલાઈ ગયેલા ભારતનું અદભુત નિરૂપણ કર્યું છે. તેઓ પોતે શીખ હતા તે છતાં તેઓ સરદારજીઓ પર વ્યંગ કરતા. સંતા-બંતા સિરિઝના જોક્સની શરૂઆત તેમણે કરી હતી. ભારત પાકિસ્તાનના ભાગલા વખતે મોહમ્મદ અલી ઝીણાએ તેમને પાકિસ્તાન રહી જવા માટે લાહોર હોઈકોર્ટના જજ બનાવવાની ઓફર કરી હતી. પરંતુ તેમણે ઝીણાની ઓફરને નકારી દીધી હતી. તેમને ૧૯૮૦થી ૧૯૮૬ સુધી રાજ્યસભાના સાંસદ તરીકે નિયુક્ત કરવામાં આવ્યા હતા. ૨૦૦૬માં તેમને પંજાબ રત્ન અને ૨૦૦૭માં દેશના બીજા સર્વોચ્ચ સન્માન પદ્મવિભૂષણથી સન્માનિત કરવામાં આવ્યા હતા. ઇશ્વરમાં ન માનતા હોવા છતાં તેઓ ઇશ્વરને ‘બડે મિયાં’ના નામે સંબોધતા અને તેઓ જ્યારે પણ નકારાત્મકતાથી ઘેરાતા ત્યારે ગુરુદ્વારામાં જઈને બેસતા હતા.\nPosted by Ankit Desai at 1:58 PM No comments:\nLabels: ખુશવંત સિંઘ\nયે પેરોલ કા જુગાડ ક્યાં હૈ?\nગયા સપ્‍તાહે વ્હોટ્સએપ પર એક મેસેજ ફરતો થયેલો કે સુબ્રતો રોય સંજય દત્તને પૂછે છે કે “ભાઈ યે પેરોલ કા ક્યા જુગાડ હે?” ત્યારે સંજય દત્ત જવાબ આપે છે કે, “મુજે તો પેરોલ કે લિયે ‘માન્યતા’ પ્રાપ્‍ત હુઈ હે!” હજુ તો સુબ્રતો રોય પર યોગ્ય રીતે અદાલતી કાર્યવાહી શરૂ નથી થઈ અને તેમને કોઈ સજા પણ નથી સંભળાવાઈ. તેથી સુબ્રતો રોય હજુ પેરોલના ચક્કરમાંથી બહાર છે. આ તો એક રમૂજ હતી. પરંતુ થોડો ગહન વિચાર કરીએ તો વગદાર કેદીઓ માટે પેરોલ એ મુકરર સજામાંથી મુક્તિ મેળવવાના ‘જુગાડ’થી વધુ કંઈજ નથી. આ વાત અનેકવાર સો ટકા સાચી સાબિત થઈ છે અને તેનું તાજું ઉદાહરણ સંજય દત્તને ગણી શકાય. જોકે સંજય દત્તના ચાહકો અને તેના પ્રત્યે સહાનુભૂતિ રાખનારા લોકોને કદાચ આ વાત ગળે નહીં ઉતરે!\nભારતીય દંડ સંહિતાના પ્રિઝન એક્ટ ૧૯૦૦માં ગુનેગારોને પેરોલ પર મુક્ત કરવાની જોગવાઈ છે, જે હેઠળ જેલના અધિકારીઓ, સિનિયર પોલીસ અધિકારીઓ અને જિલ્લા ન્યાયાધીશનું એક પેરોલ બોર્ડ ગુનેગારે કોઈ કારણોસર કરેલી પેરોલ અરજી પર વિચાર કરીને તેને રજા આપવી કે નહીં તેના નિર્ણયો કરતું હોય છે. વર્ષ ૧૯૮૪માં સર્વોચ્ચ અદાલતે આપેલા ચુકાદામાં જણાવ્યું હતું કે, કેદીએ પેરોલ પર છૂટવા કરેલી અરજીના પંદર દિવસની અંદર તેના પેરોલનો નિર્ણય થઈ જવો જોઈએ. આ ચુકાદામાં અદાલતે એમ પણ જણાવ્યું હતું કે, ગંભીર બીમારી, સ્વજનના મૃત્યુના કિસ્સામાં કેદીએ કોઈ કારણસર તાત્કાલિક બહાર જવું પડે એમ હોય તો જવાબદાર અધિકારીઓએ ઝડપથી પ્રકિયા હાથ ધરવી જોઈએ. સામાન્ય કિસ્સામાં છથી સાત દિવસમાં પેરોલ અરજી પર સુનાવણી થઈ જતી હોય છે.\nજાણીતા ક્રિમિનલ લોયર અમિત કુમારના જણાવ્યાનુસાર, ક્રિમિનલ પ્રોસિજર કોડમાં કેદીને પેરોલ પર મુક્ત કરવાની જોગવાઈ જ નથી. આ ઉપરાંત બધા કિસ્સામાં ગુનેગારોને પેરોલ પર હવાફેર કરી આપવાની મંજૂરી પણ નથી મળતી. જો અદાલતને અરજદારની દલીલ પાયાવિહોણી લાગે તો તેની અરજી ફગાવી પણ શકે છે. પણ જો કેદીની અરજી નકારી કઢાઈ હોય તો જેમ સામાન્ય કિસ્સામાં બને છે એમ અરજદાર અદાલતના નિર્ણયને ઉપલી અદાલતમાં પડકારી શકે છે. આવા એક કિસ્સામાં દિલ્હી હાઈકોર્ટે ગુરદીપ બગ્ગા નામના એક કેદીની પેરોલ અરજી ફગાવી કાઢી હતી. બગ્ગાએ બીમાર માતાની ચાકરી કરવા માટે બે વર્ષના પેરોલની માગણી કરી હતી. પરંતુ અદાલતના ધ્યાનમાં આવ્યું કે તેના ઘરમાં બીમાર માતાનું ધ્યાન રાખવા બે મોટી બહેનો હાજર છે. તેથી અદાલતે બગ્ગાની ત્યાં કોઈ જરૂરિયાત નથી એમ કહીને તેને ઘરે જવાની મંજૂરી આપી ન હતી. વકીલાતના અભ્યાસક્રમમાં છાશવારે આવતા આવા કેસ સ્ટડીની ચર્ચા અહીં એટલા માટે કરવી પડી કે, પેરોલની અરજી માત્ર સામાન્ય કેદીના કિસ્સામાં જ નકારવામાં આવે છે કે ‘આમ અને ખાસ’ કેદી જેવો ભેદ નહીં રાખીને તમામ કેદીઓની અરજી પર સમાન વિચાર કરવામાં આવે છે?\nસંજય દત્ત પાસે પણ તેમની પત્ની માન્યતાની બીમારીનું કારણ છે. આશરે બે વર્ષ પહેલા જ જોડિયા બાળકોની માતા બનેલી માન્યતા માટે બીમારી સાથે નાના બાળકોને એકસાથે સંભાળવાનું મુશ્કેલ હોઈ સંજય દત્ત પાસે પેરોલ લેવા સિવાય છૂટકો ન હતો. પરંતુ બધા સેલિબ્રિટી કે વગદાર કેદીઓના કિસ્સામાં આવું બનતું નથી. તેઓ પેરોલનો ઉપયોગ યેનકેન પ્રકારે હવાફેર કરવા માટે જ કરતા હોય છે. આ માટે અમિત કુમાર કહે છે કે, “પેરોલની જોગવાઈનું અર્થઘટન એવું પણ થઈ શકે છે કે કેટલાક લોકો તેમની સત્તા કે વગનો દુરુપયોગ કરે છે. આને કારણે પ્રભાવશાળી લોકો આ જોગવાઈનો ખોટો ફાયદો ઉઠાવે છે અને બાકીના સામાન્ય કેદીઓ જેલમાં જ સડે છે.” વર્ષ ૧૯૯૩માં મુંબઈ બોમ્બ વિસ્ફોટ કેસમાં દોષી સાબિત થયેલા અને પાંચ વર્ષની કેદની સજા પામેલા અભિનેતા સંજય દત્ત પ્રત્યે મહારાષ્ટ્ર સરકારે દાખવેલા કૂણાં વલણને લઈને બોમ્બે હાઈકોર્ટે સરકારની ઝાટકણી કાઢી હતી. ગયા વર્ષે સંજય દત્તની સજાની સુનાવણી થઈ એ પછી આ સેલિબ્રિટી કેદી કુલ ૩૦૭ દિવસમાંથી ૧૧૮ દિવસ બહાર રહ્યો છે. આમ, આવા કેદીઓને વારંવાર મળતી પેરોલને કારણે તેમને મળતી સજાની ગંભીરતા કેટલી રહી એ વિશે સવાલ છે.\nજેસિકા લાલ મર્ડરકેસનો દોષી મનુ શર્મા\nઆ સજામાં પેરોલની સુવિધાનો લાભ ઉઠાવી ચૂકેલા વગદારોમાં સૌથી પહેલો ક્રમ જેસિકા લાલ મર્ડર કેસના મુખ્ય દોષી અને ચંદીગઢના કોંગી નેતા વિનોદ શર્માના પુત્ર મનુ શર્માનો આવે. રીઢા ગુનેગારની વ્યાખ્યામાં સમાવી શકાય એવો મનુ શર્મા અનેક વખત નજીવા કારણોસર પેરોલની મજા લેતો હતો. વર્ષ ૨૦૦૯માં મનુ શર્મા એક વાર દાદીની અંતિમ ક્રિયામાં જવાનું કહીને અને એક વાર માતાની બીમારીનું કારણ ધરીને જેલની બહાર આવ્યો હતો. પરંતુ જે દાદીની અંતિમ ક્રિયા માટે એ બહાર આવ્યો હતો એ દાદી તો વર્ષ ૨૦૦૮માં જ સ્વર્ગે સિધાવી ગયા હતા, તો બીમાર માતા ચંદીગઢમાં યોજાનારી આઈપીએલ જેવી જ કોઈ ક્રિકેટ મેચ માટે પ્રેસ કોન્ફરન્સ કરવામાં વ્યસ્ત હતા. આટલું ઓછું હોય એમ મનુ શર્મા પેરોલ લઈને નાઈટ ક્લબમાં ઝુમતો પણ ઝડપાઈ ગયો હતો!\nઆ દેશમાં એવા કેટલાય કિસ્સા છે, જેમાં અનેક નબીરા વર્ષો સુધી ચાલતી ન્યાયિક પ્રક્રિયાનો લાભ લઈને પહેલાં સરેરામ રખડ્યા છે અને દોષી પુરવાર થઈને વારંવાર પેરોલ પર છૂટ્યાં છે. જેસિકા લાલ મર્ડર કેસનો બીજો દોષિત અને ઉત્તરપ્રદેશના રાજકારણી ડી.પી. યાદવનો પુત્ર વિકાસ યાદવ ૩૦ મે, ૨૦૦૮થી આઠમી ફેબ્રુઆરી, ૨૦૦૮ સુધીના બાવીસ મહિનામાં કુલ ૬૬ વખત પેરોલ પર છૂટીને દિલ્હીમાં રખડપટ્ટી કરી ચૂક્યો છે. સજામાં પેરોલની જોગવાઈ હોવી એ માનવ અધિકારની દૃષ્ટિએ યોગ્ય છે અને કાયદા કે બંધારણમાં આવી જોગવાઈ હોવી જ જોઈએ. કોઈ પણ ગુનેગારને ફક્ત તેના અપરાધને કારણે મૂળભૂત અધિકારોથી વંચિત ન જ રાખી શકાય. પરંતુ આપણી ભ્રષ્ટ સિસ્ટમ દેશના વગદાર અને પ્રભાવશાળી લોકોને પેરોલનો કંઈક વધારે પડતો જ લાભ આપે છે. બળાત્કાર કે હત્યાના દોષિતો પેરોલનો લાભ લઈને સમાજમાં ખુલ્લેઆમ ફરતા હોય એ તેમના ગુનાનો ભોગ બનનારા પીડિતોનું અને ન્યાય પ્રક્રિયાનું અપમાન છે.\nસંજય દત્ત ખ્યાતનામ અભિનેતા છે એટલે તે લોકોની સહાનુભૂતિનો હક્કદાર બન્યો અને તેના પેરોલના સમાચારો ચમક્યા ત્યારે દેશભરની ટીવી ચેનલો પર રાત્રે આ વિષયે ચર્ચા પણ થઈ. પરંતુ તેના બદલે કોઈ સામાન્ય ગુનેગાર હોત તો તેને સાચું કારણ હોવા છતાં આટલા ઝડપથી અને આટલા બધા દિવસની પેરોલ મળી શકી હોત? જવાબ સ્પષ્ટ છે, ના. કાયદો કે ન્યાય પ્રક્રિયા આમ તો બધા માટે સમાન છે પરંતુ વગદાર લોકો મોટા વકીલોની મદદથી પેરોલનો મનફાવે એમ ઉપયોગ કરે છે.\nજેલમાં કેદીઓનો ભરાવો અટકાવવા પેરોલ!\nઆપણે ત્યાં વર્ષ ૧૯૯૬માં સર્વોચ્ચ ન્યાયાલયે એવી ટિપ્પણી કરી હતી કે આપણી જેલોમાં કેદીઓનો વધુ પડતો ભરાવો થઈ જવાથી જેલ અધિકારીઓને પડતી હાલાકીને નાથવા કેદીઓને વધુમાં વધુ પેરોલ મળવી જોઈએ. એ તો ઠીક સર્વોચ્ચ અદાલતે દેશની તમામ જેલ ઓથોરિટીને એવી સલાહ પણ આપી હતી કે, આ માટે અરજદાર કેદીઓ પર પેરોલના બોન્ડનું ભારણ બને એટલું ઓછું કરવું જેથી કેદીઓને પેરોલ લેવામાં સરળતા રહે! આ બાબતે અમેરિકાનું કેલિફોર્નિયા રાજ્ય આપણા કરતાં પણ આગળ છે કારણકે તાજેતરમાં જ રજૂ કરવામાં એક આંકડા મુજબ ગયા વર્ષે કેલિફોર્નિયાની જેલોમાં કેદીઓના વધુ પડતા ભરાવાને કારણે ૧૪૦૦ જેટલા કેદીઓને પેરોલ પર છોડવામાં આવ્યા હતા.\nPosted by Ankit Desai at 11:34 AM No comments:\nLabels: સંજય દત્ત\nનાની ઉંમરે સેલિબ્રિટી રાઈટર બનેલો આઈઆઈટિયન\nએક યુવાન ખભે થેલા બાંધીને દેશભરની સફરે નીકળી પડે છે. કારણકે તેણે વિવિધતામાં એકતા ધરાવતા આ દેશના એક એક પ્રદેશ, ત્યાંની ભૌગોલિક પરિસ્થિતિ, સ્થાનિક ભાષાઓ અને વિવિધ પ્રદેશોના ખોરાક વિશે જાણકારી મેળવવી હતી. આ રખડપટ્ટી દરમિયાન ક્યારેક દુર્ગાપૂજાનો આનંદ લૂટવા કોલકાત્તા પહોંચે તો ક્યારેક કુંભમેળામાં ગંગા કિનારે કલાકો સુધી સાધુઓની સાથે બેઠો રહે છે. એક વર્ષ સુધી આ યુવાન કોઈ પણ સવલત અને આગોતરા આયોજન વિના દેશભરમાં ઘૂમે છે અને આપણાં દેશ વિશેની રજે રજ માહિતીઓ ભેગી કરે છે. આ રીતે દેશભરમાં અલગારી રખડપટ્ટી કરનાર તે યુવાન દેશનો નેશનલ બેસ્ટ સેલર પુસ્તકોનો લેખક હતો. આ રખડપટ્ટી દરમિયાન પણ તેના બે પુસ્તકો પ્રકાશિત થઈ ચૂક્યાં હતાં પરંતુ તેને તેના લેખનમાં સતત કંઈક ખૂટતું જણાતું હતું. આથી તે આ રીતે પ્રવાસે નીકળે છે. તેના આ અનુભવ પરથી તે ‘Route To Roots’ નામનું પુસ્તક લખી રહ્યો છે. ‘ગુજરાત ગાર્ડિયન’એ એ યુવા લેખક સાથે વાતો કરીને એ જાણવાનો પ્રયત્ન કર્યો કે ભાઈ’સાબ આટલા ખ્યાતનામ લેખક હોવા છતાં પણ તને એવી તે શું કમી વર્તાઈ કે તારે આટલો બધો પ્રવાસ કરવો પડ્યો? આ લેખક એટલે દિલ્હીનો હર્ષ સ્નેહાંશુ, જે અમારી સાથે એ લેખક કઈ રીતે બન્યો અને એની હમણાં સુધીની યાત્રા કેવી રહી એ વિશે કેટલીક રસપ્રદ વાતો કરે છે.\nઆ ચોવીસ વર્ષીય લેખકે નાનપણથી ગુગલ અને માઈક્રોસોફ્ટ જેવી કંપનીમાં કામ કરવાના સપના જોયા હતા પણ ઓગણીસમે વર્ષે તેના જીવનની ગાડીએ અચાનક રૂટ બદલ્યો અને તે લેખક થઈ ગયો. આજે તે સેલિબ્રિટી રાઈટર છે અને તેના પુસ્તકો પર નેશનલ બેસ્ટ સેલરના લેબલ લાગી ગયા છે! નવી દિલ્હીમાં વસતા આ લેખક સાથે અમે જ્યારે વાત કરી ત્યારે પહેલી જ મુલાકાતમાં એણે અમને કોઈ ટિપિકલ આઈઆઈટિયન અથવા એન્જિનિયર હોવાનો પરચો આપી દીધો કારણકે અમે સવારે સાડા અગિયારે એને ફોન જોડ્યો ત્યારે તે ઘસઘસાટ ઊંઘતો હતો!\nહર્ષના જીવનમાં પહેલો ટર્નિંગ પોઇન્ટ ૨૦૦૭માં આવ્યો જ્યારે તેણે જેઈઈ પાસ કરીને આઈઆઈટીમાં એડમિશન મેળવ્યું. આઈઆઈટીમાં પ્રવેશ મળ્યા પછી ઝારખંડના ધનબાદ જેવા નાનકડા શહેરમાં રહેતો હર્ષ આકર્ષણનું કેન્દ્ર બની ગયો હતો અને લોકોએ તેના પર શુભેચ્છાઓને વરસાદ કર્યો હતો. આ દરમિયાન તેના પડોશીએ એક દિવસ તેને ચેતન ભગતનું ‘ફાઈવ પોઈન્ટ સમવન- વોટ નોટ ટુ ડુ એટ આઈઆઈટી’ ભેટમાં આપ્યું. હર્ષે તેના જીવનમાં ક્યારેય ફિક્શન વાંચ્યું ન હતું, એણે તો માત્ર વિજ્ઞાનને લગતા પુસ્તકો જ વાંચ્યા હતા. પરંતુ ચેતનના પુસ્તકના સબ ટાઇટલ ‘વોટ નોટ ટુ ડુ એટ આઈઆઈટી’ને કારણે હર્ષે એ પુસ્તક વાંચ્યું અને તેનાથી ખૂબ પ્રભાવિત થયો. તે કહે છે કે, “હું નવમા ધોરણમાં હતો ત્યારથી જ મેં નક્કી કરેલુ કે મારે આઈઆઈટીમાં ભણીને ગુગલ અથવા માઈક્રોસોફ્ટ જેવી કંપનીઓમાં કામ કરવું છે. મેં આઈઆઈટી માટેની એન્ટ્રન્સ ક્રેક કરી ત્યાં સુધી માત્ર ભણતરનાં થોથા વાંચવા એ જ મારું એકમાત્ર લક્ષ્ય હતું. પરંતુ ચેતન ભગતનું પુસ્તક વાંચ્યા પછી મને એ સમજાયું કે ભણતર ઉપરાંત પણ જીવનમાં કરવા જેવું ઘણું છે. ખરું કહું તો આ પુસ્તક પછી મારા જીવનની દિશા બદલાઈ ગઈ.”\nહર્ષ સ્નેહાંશુની પહેલી નવલકથા\nચેતનની નવલકથાએ હર્ષને દિલ્હી આઈઆઈટીનું એવું ઘેલું લગાડ્યું કે એને મુંબઈ આઈઆઈટીમાં એડમિશન મળતું હોવા છતાં એણે દિલ્હી પસંદ કર્યું. કારણકે એને એવું લાગતું હતું કે એ દિલ્હી આઈઆઈટીથી ઘણો પરિચિત છે! અને થયું પણ એવું જ. હર્ષ કહે છે કે, “મેં જ્યારે દિલ્હી કેમ્પસમાં પગ મૂક્યો ત્યારે કેમ્પસની એક એક દીવાલ, વિદ્યાર્થીઓ અને દિવેલીયા મોઢા લઈને ફરતા પ્રોફેસર્સને ઓળખતો હોય એવું મને લાગ્યું.” હવે હર્ષને ફિક્શન અને નોન-ફિક્શન વાંચનનો પણ ચસ્કો લાગ્યો અને આઈઆઈટીમાં પ્રવેશતા જ એણે ડેન બ્રાઉન અને ખાલિદ હુસૈની જેવા લેખકોની નવલકથાઓ વાંચવાની શરૂઆત કરી. આ દરમિયાન તે જ્યારે પણ તેના ઘરે જતો ત્યારે શહેરભરના લોકોના આકર્ષણનું કેન્દ્ર રહેતો અને લોકો, એમાંય વિદ્યાર્થીઓ તેની સાથે ફોટો પડાવવા કે આઈઆઈટી માટેની કેટલીક ટિપ્સ લેવા માટે તલપાપડ રહેતા. તેને થયું કે આઈઆઈટિયન હોવાને કારણે લોકો તેને સાંભળવા માટે ઉત્સુક હોય તો લોકો એના લખાયેલા શબ્દો પણ વાંચશે. આથી તેણે આઈઆઈટીમાં અભ્યાસ વખતે જ બ્લોગ લખવાનું શરૂ કર્યું.\nહર્ષના બ્લોગને શરૂઆતમાં થોડી ઘણી વિઝિટ મળતા બધું બરાબર ચાલ્યું પણ પછીથી તેને આ બધુ નીરસ લાગવા માંડયું અને તેણે બ્લોગિંગ બંધ કરવાનો વિચાર કર્યો. આ જ અરસામાં દિલ્હી આઈઆઈટીના બીજા એક પૂર્વ વિદ્યાર્થી તુષાર રાહેજાની ‘ચેતન જેનર’ની ‘એનીથિંગ ફોર યુ મેમ- એન આઈઆઈટીયન્સ લવ સ્ટોરી’ નામની નવલકથા પ્રકાશિત થઈ અને હર્ષે એ વાંચી. એ વાંચ્યા પછી એને પણ થયું કે બ્લોગ પર આવી જ એક નવલકથાની જરૂર છે, જેથી બ્લોગને કંઈક અંશે રસપ્રદ બનાવી શકાય. હમણાં સુધીમાં હર્ષને લોકપ્રિય નવલકથા કઈ રીતે લખવી અને એમાં કયા પ્રકારનો મસાલો ભરવો એ વિશેનો ખ્યાલ આવી ગયો હતો. આથી તેણે બ્લોગ પર દર અઠવાડિયે નવલકથાનું એક પ્રકરણ લખવાનું શરૂ કર્યું, જેનું તેણે નામ રાખ્યું ‘ઉપ્સ!’. અહીં પણ તેણે એક આઈઆઈટિયનની જ લવસ્ટોરી આલેખી હતી. આ પ્રકરણો લખ્યા પછી હર્ષને એટલી તો ખબર હતી કે તેનો બ્લોગ વંચાશે, પરંતુ એને એવો ખ્યાલ ન હતો કે તેના બ્લોગ અને નવલકથાને પ્રચંડ સફળતા મળશે!\nબ્લોગ પર સફળતા મળ્યા પછી એના મિત્રોએ તેને નવલકથા માટે કોઈ પ્રકાશક શોધવાની સલાહ આપી. આથી તેણે દિલ્હીના એક ખ્યાતનામ પ્રકાશકને મેઈલ પણ કર્યો. એક તરફ અંગ્રેજીમાં મોટા મોટા ભડવીરોને પ્રકાશક શોધવા માટે મહિના નીકળી જાય છે ત્યારે હર્ષને માત્ર એક જ કલાકમાં પ્રકાશકે સામેથી ફોન કરીને પુસ્તક છાપવા માટેની તૈયારી બતાવી. એનું કારણ એક જ હતું કે એ સમયે દિલ્હીના કેટલાક પ્રકાશકો ચેતન ભગતે શરૂ કરેલા માર્કેટનું પુનરાવર્તન કરીને આર્થિક સફળતા મેળવવા આતુર હતા, જેથી તેઓ પણ આઈઆઈટી અથવા એન્જિનિયરિંગ બેકગ્રાઉન્ડ ધરાવતા યુવા લેખકોની શોધમાં હતા. આમ, માત્ર ૧૯ વર્ષની ઉંમરે હર્ષનું પહેલું પુસ્તક પ્રકાશિત થયું, જેનું નામ ‘ઉપ્સ’માંથી ‘ઉપ્સ આઈ ફેલ ઈન લવ’ કરી નાંખવામાં આવ્યું હતું. ચેતન ભગતનું પહેલું પુસ્તક (૨૦૦૭) વાંચ્યા પછી માત્ર બે જ વર્ષમાં (૨૦૦૯) હર્ષનું પોતાનું પુસ્તક પ્રકાશિત થયું, જેના મથાળે પણ હવે ‘નેશનલ બેસ્ટ સેલર’નો થપ્પો લાગી ચૂક્યો છે.\nજોકે નેશનલ લેવલ પર લેખક તરીકે પ્રસિદ્ધિ મળી હોવા છતાં અહીં તેની કહાનીમાં ટ્વિસ્ટ આવે છે કારણકે તેના આ પુસ્તકની વાર્તાથી તેના પિતા રાજી ન હતા. આ અંગે હર્ષ જણાવે છે કે, “હું આ પુસ્તકથી મારા માતા-પિતાને સરપ્રાઈઝ આપવા માગતો હતો, પુસ્તક જોયા પછી તેમને ઘણી ખુશી પણ થઈ પરંતુ પુસ્તક વાંચ્યા પછી તેમનો પ્રતિભાવ થોડો મોળો હતો. કારણકે પ્રેમચંદ જેવા સાહિત્યકારોને વાંચતા મારા પિતાને મારા પુસ્તકમાં કશું ઊંડાણ ન જણાયું. મને હજુ યાદ છે કે તેમણે ગંભીર સ્વરે કહ્યું હતું કે તેં લેખક બનવા માટે થોડી રાહ જોઈ હોત તો સારું થયું હોત.” હર્ષના પિતાનું માનવું હતું કે, ગલગલિયા કરાવતા નહીં પણ સારા લેખક બનવા માટે સારા સાહિત્યનું વાંચન અને પ્રવાસ કરવો જરૂરી છે.\nએકલપંડે ભારતભ્રમણે નીકળેલો હર્ષ\nપહેલી નવલકથા પ્રકાશિત થયા પછી બે વર્ષના ગાળામાં હર્ષે ‘ઉપ્સ!’નો બીજો ભાગ ‘આઉચ! ધેટ હર્ટ્સ’ અને ‘શી ઈઝ સિંગલ, આઈ એમ ટેકન એન્ડ વી આર કમિટેડ’ નામની એ જ પ્રકારની નવલકથાઓ લખી, જેમાં અફેક્શન, અફેર અને સેક્સ જેવા મરી મસાલા હોય. જો કે હર્ષના ત્રણ-ત્રણ પુસ્તકો આવી ગયા અને દેશમાં સેલિબ્રિટી લેખક ઓળખ મળી હોવા છતાં હર્ષના પિતા હજુ પણ તેનાથી ખુશ તો ન જ હતા. હર્ષના જણાવ્યા મુજબ તેના પુસ્તકોને લઈને તેમના સંબંધોમાં થોડી ખટાશ પણ આવી અને તેમની વચ્ચે ક્યારેક દલીલબાજી પણ થતી. હર્ષ ક્યારેક તેમને એમ પણ કહી દેતો કે તમારા બોસને કે ઓફિસ સ્ટાફને ગિફ્ટ આપી શકાય એવા પુસ્તકો હું લખી શકું એમ નથી. જોકે હવે તેને તેના પિતાની વાત સાચી લાગે છે આથી તેણે હવે પછી કંઈક ઊંડું અને માત્ર યુવાનો જ નહીં પરંતુ બધા વાંચી શકે એ પ્રકારનું લખવાનું નક્કી કર્યું છે.\nહર્ષ અનુભવમાંથી સતત શીખતો રહે છે. આઈઆઈટીમાંથી ગ્રેજ્યુએટ થયા પછી હર્ષે તેના તેના મિત્ર સાથે ‘ધ વીટ્ટીશિટ.કોમ’ નામની કંપની ચાલુ કરી, જેમાં તેઓ લોકો પાસે વનલાઈનર્સ લખાવીને અથવા જાતે લખીને તેને ટીશર્ટ પર છાપતા હતા. શરૂ શરૂમાં બહુ ગાજેલી તેની આ કંપની બે વર્ષમાં જ બંધ થઈ ગઈ. આ કંપની બંધ થઈ જવા પાછળ ઘણાં બધા કારણો ઉપરાંત જુવાનિયાઓની નાદાનિયત પણ જવાબદાર હતી. આથી પોતે કરેલી ભૂલોનું પુનરાવર્તન કોઈ બીજું નહીં કરે એ માટે તેણે ‘બિકોઝ શિટ હેપન્ડઃ વોટ નોટ ટુ ડુ ઈન અ સ્ટાર્ટ અપ’ લખ્યું. આઈઆઈટીમાંથી પાસ થયાને તેને અઢી વર્ષ થઈ ગયા છે એ દરમિયાન બિઝનેસના નિષ્ફળ પ્રયાસ સિવાય તેણે આ અઢી વર્ષના ગાળામાં માત્ર ને માત્ર વાંચ્યું જ છે. હવે તેને ખ્યાલ આવી ગયો છે કે ઠોસ સંશોધન અને ઊંડી છણાવટ વિના સારું સાહિત્ય લખી શકાતું નથી.\nઆ માટે તેના પિતાએ પણ તેને સલાહ આપી હતી કે જો સારું લખીને વર્ષો સુધી વાચકોના દિલ પર રાજ કરવુ હોય તો આમ ઘરમાં બેસી રહેવામાં કોઈ ફાયદો નથી. આ માટે તારે ફરવું-રખડવું પડશે. પિતાની સલાહ માનીને હર્ષે ખભે થેલા બાંધ્યા અને એક વર્ષ સુધી કપરામાં કપરી પરિસ્થિતિઓમાં દેશભરમાં ખૂબ રખડ્યો. આ તેના માટે એક નવો અનુભવ હતો કારણકે એણે જોયેલું ભારત તેણે એનસાઇક્લોપિડિયાના થોથાઓમાં વાંચેલા ભારતથી કંઈક અલગ અને અનોખું હતું. તેના આ પ્રવાસના અનુભવો પરથી હવે એ ‘Route To Roots’ નામનું પુસ્તક લખી રહ્યો છે.\nહર્ષ કબૂલે છે કે, આજ સુધી તેના જે પુસ્તકો છપાયા એ પુસ્તકનું કન્ટેન્ટ સારું હતું એટલે નહીં પરંતુ તેના માથે આઈઆઈટીનું લેબલ લાગ્યું હતું એટલે છપાયા છે. આજે માત્ર ભારતમાં તેના ૭૦૦૦થી વધુ ફેન છે. હાલમાં તે દિલ્હીની ‘યંગ ઈન્ડિયા ફેલોશિપ’માંથી ઈકોનોમિક્સ અને હિસ્ટરી જેવા વિષયો ભણી રહ્યો છે, જેથી દેશના ઈતિહાસ અને આર્થિક વ્યવસ્થા વિશે એ ઊંડાણમાં માહિતી મેળવી શકે. ભવિષ્યમાં તેણે પત્રકાર બનીને ફૂલ ટાઈમ રાઈટર બનવું છે. ■\nPosted by Ankit Desai at 5:45 PM No comments:


લીમડાનાં મીઠા પાન : Jeevan shailee – ગુજરાતી વિચાર સંગ્રહ\nમીઠો લીમડો વનસ્‍પતિશાસ્‍ત્રમાં ‘બકામ લીમડા’ તરીકે ઓળખાય છે. સામાન્‍ય લોકભાષામાં તે ‘કઢીપત્તિ’ તરીકે જાણીતો છે. તે શાકમારકીટમાં તથા શાકભાજીનાં બજારોમાં સહેલાઇથી મળતો હોય છે. દરેક ગામડામાં પણ તે સહેલાઇથી મળી જાય છે.\nમીઠા લીમડાનાં પાન શીતળ, કડવાં, તીખાં, દીપન, પાચન, કંઇક તુરાશ પડતાં અને લઘુ હોય છે. તે દાહ, હરસ, કૃમિ, શૂળ, સોજા અને કોઢને મટાડનાર, વિષનાશક અને રુચિકર છે. બધી ભાજીઓ કરતાં મીઠા લીમડામાં વિટામિન ‘એ’ વધુ પ્રમાણમાં હોય છે. શ્ર્વેતસાર (કાર્બોદિત પદાર્થ) અને પ્રોટીનનું પ્રમાણ પણ અન્‍ય ભાજીઓ કરતાં આમાં વધારે હોય છે. મીઠા લીમડાનાં પાન શરીરમાંના સડાને મટાડે છે અને ચામડી પર સારી અસર કરે છે.\n(૧) ઝેરી જીવજંતુઓના ડંખ પર મીઠા લીમડાનાં પાન લીમડાનાં પાન વાટીને તેનો લેપ ચોપડવાથી પીડાનું તરત જ શમન થાય છે.\n(૨) મીઠા લીમડાનાં પાન પાણીમાં વાટી, ગાળીને પીવાથી લોહીમાં સ્‍ત્રાવ, લોહીવાળી ઊલટી, લોહીયુકત ઝાડાને અટકાવે છે.\n(૩) મીઠા લીમડાનાં પાન ચાવીને ખાવાથી મરડો મટે છે.\n(૪) ઝેરી જીવજંતુઓના ડંખથી આવેલા સોજા પર મીઠા લીમડાનાં પાન વાટીને લેપ કરવાથી આરામ થાય છે.\n(૫) રસોઇ બનાવતી વખતે વઘારમાં તેનો ઉપયોગ અચુક થાય છે.\n(૬) કઢી અને દાળમાં તેનો યુપયોગ વધુ થાય છે.\nPrevious Previous post: દાંડી\nNext Next post: મોઢેરા:સૂર્ય મંદિર


મુસ્તાક દલ/જામનગર: કોરોનાના નવા વેરિએન્ટ ઓમિક્રોનને લઇને સમગ્ર વિશ્વમાં હાહાકાર મચેલો છે, ત્યારે ભારતમાં 24 કલાકમાં બે ઓમિક્રોન કેસની પુષ્ટિ થઇ છે. બંને કેસ કર્ણાટકના છે. હવે ગુજરાત માટે એક ચિંતાજનક સમાચાર સામે આવી રહ્યા છે. જામનગર નજીક મોરકડાં ગામના એક વ્યક્તિમાં કોરોના વાયરસના નવા વેરિયન્ટ ઓમિક્રોનનો પ્રથમ શંકાસ્પદ કેસ સામે આવતા આરોગ્ય તંત્રમાં દોડધામ મચી ગઈ છે.\nસૌરાષ્ટ્રના આ ભાભા 120 વર્ષની ઉંમરે પણ અડીખમ છે, આ યુગલ જીવે છે વૈભવી જીવન\nપોરબંદર રતનપર ગામના 120 વર્ષીય વ્યક્તિ અને તેમનાથી થોડી નાની તેમની પત્નીએ વ્યસન વિના માનસિક શાંતિ અને સખત મહેનતનું જીવન જીવીને તેમની યોગ્યતા સાબિત કરી છે. પોરબંદર જિલ્લાના રતનપર ગામે રહેતા ખીમાભાઈ ભીમાભાઈ ઓડેદરા અને તેમના પત્ની સુમરીબેન એ જીવનની સદી પૂરી કરી છે. ખીમાભાઈ 120 વર્ષની ઉંમરે પણ ખૂબ જ સ્વસ્થ જીવન જીવી રહ્યા છે, જ્યારે તેમનાથી થોડી નાની તેમની પત્ની પણ સ્વસ્થ જીવન જીવી રહી છે.


Gujarati News » Politics » Pm modi can take big decision to boost the countrys economy\nદેશના અર્થતંત્રને વેગ આપવા PM મોદી લઈ શકે છે મોટા નિર્ણય\nદેશની અર્થવ્યવસ્થા અને ખાસ કરીને કેટલાક ક્ષેત્રો મંદીમાંથી પસાર થઈ રહ્યા છે, ત્યારે અર્થતંત્રને ફરી પાછી પાટા પર લાવવા તેમજ વેગવંતો બનાવવા વડાપ્રધાન નરેન્દ્ર મોદીએ ખૂદ મોરચો સંભાળે તેવી શક્યતા છે. મોદી સરકાર ટૂંક સમયમાં મોટા નિર્ણય કરી શકે છે. પીએમઓના સૂત્રો પ્રમાણે ટેક્સમાં રાહત મળે તેવા અને લોકોની નોકરીઓ બચે તેવા નિર્ણયોની શરૂઆત સોમવારથી […]\nAug 19, 2019 | 7:58 AM\nદેશની અર્થવ્યવસ્થા અને ખાસ કરીને કેટલાક ક્ષેત્રો મંદીમાંથી પસાર થઈ રહ્યા છે, ત્યારે અર્થતંત્રને ફરી પાછી પાટા પર લાવવા તેમજ વેગવંતો બનાવવા વડાપ્રધાન નરેન્દ્ર મોદીએ ખૂદ મોરચો સંભાળે તેવી શક્યતા છે. મોદી સરકાર ટૂંક સમયમાં મોટા નિર્ણય કરી શકે છે. પીએમઓના સૂત્રો પ્રમાણે ટેક્સમાં રાહત મળે તેવા અને લોકોની નોકરીઓ બચે તેવા નિર્ણયોની શરૂઆત સોમવારથી જ થઈ શકે છે. સંકટમાંથી પસાર થતા ક્ષેત્રોને પહેલા જ રાહતના પેકેજના સંકેત મળી ચૂક્યા છે, પરંતુ મોદી સરકાર માત્ર એટલાથી જ રોકાશે નહી.\nસૂત્રો મુજબ આ નિર્ણયો એ પ્રકારે લેવામાં આવશે કે જેનાથી દેશને5ટ્રિલીયન ડોલરની અર્થવ્યવસ્થા બનાવવામાં પણ આગળ અડચણ ન આવે. જે માટે દેશ અને વિદેશી રોકાણકારોને વિશ્વાસ વધે તે માટે વડાપ્રધાન સીધો સંવાદ પણ કરી શકે છે. ઉપરાંત સરકારી ખર્ચાઓમાં કાપ મૂકવા અંગે પણ નિર્ણય લઈ શકે તેવી શક્યતા છે.\nઅર્થતંત્રને ફરી પાટે લાવવા સૌ પ્રથમ પ્રધાનો અને અધિકારીઓના બિનજરૂરી સુવિધાઓ અને રોજબરોજના ખર્ચાઓમાં કાપ મૂકવામાં આવશે. જો કે સરકારે એ પણ સ્પષ્ટ કર્યુ છે કે કલ્યાણકારી યોજનાઓના ફંડમાં કોઈ કાપ નહી મૂકવામાં આવે. અન્ય ઉપાયમાં સૌથી મોટો નિર્ણય ટેક્સ સુધારાને લગતો હોઈ શકે છે, જે અર્થતંત્રને વેગવાન બનાવવા એક્કારૂપ સાબિત થઈ શકે છે. તો નોકરીઓ બચાવવા માટે સરકાર મંદીમાંથી પસાર થતી કેટલીક ઈન્ડસ્ટ્રીઓને રાહત પેકેજ આપવાની પણ તૈયારી કરી રહ્યુ છે.\nઆ પણ વાંચો: ક્રિકેટના ઇતિહાસમાં બની પ્રથમ આવી ઘટના! 12 માં ખેલાડીએ બેટિંગ કરી બદલ્યું મેચનું પરિણામ


WhatsApp users will now be able to select the quality of the video before sending it, the company has started testing the 'Video Upload Quality' feature | વ્હોટ્સએપમાં યુઝર હવે વીડિયો સેન્ડ કરતાં પહેલાં તેની ક્વૉલિટી સિલેક્ટ કરી શકશે, કંપનીએ 'વીડિયો અપલોડ ક્વૉલિટી' ફીચરનું ટેસ્ટિંગ શરૂ કર્યું - Divya Bhaskar\nWhatsApp Users Will Now Be Able To Select The Quality Of The Video Before Sending It, The Company Has Started Testing The 'Video Upload Quality' Feature\nઅપકમિંગ ફીચર:વ્હોટ્સએપમાં યુઝર હવે વીડિયો સેન્ડ કરતાં પહેલાં તેની ક્વૉલિટી સિલેક્ટ કરી શકશે, કંપનીએ 'વીડિયો અપલોડ ક્વૉલિટી' ફીચરનું ટેસ્ટિંગ શરૂ કર્યું\nઅપકમિંગ ફીચરમાં વીડિયો સેન્ડ કરવા માટે 'ઓટો', 'બેસ્ટ ક્વૉલિટી' અને 'ડેટા સેવર' એમ3પ્રકારના ઓપ્શન મળશે\nહાલ આ ફીચરનું બીટા યુઝર પર ટેસ્ટિંગ થઈ રહ્યું છે, ટૂંક સમયમાં તેને ગ્લોબલી રોલઆઉટ કરવામાં આવશે\nવ્હોટ્સએપે તેના બીટા યુઝર્સ માટે મલ્ટિપલ ડિવાઈસ સપોર્ટ ફીચર રોલ આઉટ કર્યું છે. આ સાથે જ કંપની આગામી સમયમાં અનવનાં ફીચર્સ લોન્ચ કરવાની તૈયારીમાં છે. અપકમિંગ ફીચરની મદદથી હવે યુઝર વીડિયો સેન્ડ કરતાં પહેલાં તેની ક્વૉલિટી પણ સિલેક્ટ કરી શકશે. વ્હોટ્સએપના ફીચર્સ ટ્રેક કરતી વેબસાઈટ WABetaInfoએ આ અપકમિંગ ફીચર ટ્રેક કર્યું છે.\nઅત્યારે વ્હોટ્સએપમાં વીડિયો સેન્ડ કરવા માટે કેટલીક લિમિટેશન છે. હાલની સિસ્ટમમાં વીડિયો કમ્પ્રેસ થઈ જાય છે અને ક્વૉલિટી બદલાઈ જાય છે. સાથે જ કંપનીએ ફોરવર્ડેડ મીડિયા ફાઈલ માટે 16MBની લિમિટેશન રાખી છે. અપકમિંગ ફીચરની મદદથી યુઝર વીડિયો સેન્ડ કરતાં પહેલાં તેની ક્વૉલિટી સિલેક્ટ કરી શકશે.\nWABetaInfoના રિપોર્ટ પ્રમાણે, વ્હોટ્સએપના એન્ડ્રોઈડ 2.21.14.6 બીટા વર્ઝનમાં 'વીડિયો અપલોડ ક્વૉલિટી' ફીચર રિલીઝ થયું છે. આ ફીચર યુઝર કઈ ક્વૉલિટીમાં વીડિયો સેન્ડ કરવા માગે છે તે સિલેક્ટ કરી શકશે.\niOS અને એન્ડ્રોઈડનું ચેટ માઈગ્રેશન\nટૂંક સમયમાં વ્હોટ્સએપમાં એવું ફીચર આવશે જેનાથી સરળતાથી iOS અને એન્ડ્રોઈડ ડિવાઈસ વચ્ચે ચેટ માઈગ્રેટ કરી શકાશે. હાલ iOS અને એન્ડ્રોઈડ સ્વિચ કરવા પર ચેટ હિસ્ટ્રી જતી રહે છે. આ ફીચર લોન્ચ થયા બાદ યુઝર ચેટ હિસ્ટ્રી સુરક્ષિત રાખીને તેમનું અકાઉન્ટ સ્વિચ કરી શકશે. લીક રિપોર્ટના શેર કરેલા સ્ક્રીન શોટમાં આઈફોન અને એન્ડ્રોઈડને સામસામે દર્શાવાયા છે, આઈફોનમાં Move chats to andtoid featureનો ઓપ્શન જોવા મળે છે. તેથી કહી શકાય કે હાલ વ્હોટ્સએપ આ ફીચરનું ટેસ્ટિંગ કરી રહી છે. તેને ટૂંક સમયમાં લોન્ચ કરવામાં આવશે.\nવ્હોટ્સએપ એવાં ફીચર પર કામ કરી રહી છે તેની મદદથી એક મોબાઈલ નંબર પરથી બીજા નંબર પર ચેટ માઈગ્રેટ કરી શકાશે. અત્યાર સુધી એન્ડ્રોઈડ ટુ iOS ચેટ માઈગ્રેટ ફીચર કંપની ટેસ્ટિંગ કરી રહી હતી. હવે તેની હરોળમાં આ નવું ચેટ માઈગ્રેશન ફીચર લોન્ચ કરશે. આ અપકમિંગ ફીચર એન્ડ્રોઈડ અને iOS બંને યુઝર્સ માટે લોન્ચ થશે. હાલ તે એન્ડ્રોઈડ યુઝર્સ માટે ટેસ્ટિંગ ફેઝમાં છે. નવા સ્માર્ટફોનની ખરીદી કર્યા બાદ કે નવેસરથી નવા મોબાઈલ નંબર સાથે વ્હોટ્સએપ શરૂ કરવા પર યુઝરે તેમની ચેટ હિસ્ટ્રી ગુમાવવાનો વારો આવતો હતો. આ ફીચર લોન્ચ થયાં બાદ આ સમસ્યાનો અંત આવશે. આ નવાં ફીચરથી ખાલી ચેટ જ નહિ બલકે મીડિયા પણ માઈગ્રેટ કરી શકાશે.\nઅપકમિંગ ફીચર્સ: વ્હોટ્સએપ યુઝર્સને ટૂંક સમયમાં 'વ્યૂ વન્સ' ફીચર મળશે, એક વખત મેસેજ રીડ કરતાં જ તે ગાયબ થઈ જશે; મલ્ટિપલ ડિવાઈસ સપોર્ટ ફીચર પણ કતારમાં


Posted on 2:11 pm April 1, 2022 Author Krishna PatelComments Off on પ્રાણીની ખાલ જેવા કપડાં પહેરીને જાહ્નવી કપૂરે કરાવ્યું મદહોશ કરનારું ફોટોશૂટ, કર્વી ફિગરે ઉડાવ્યા હોશ\nએકવાર ફરીથી જાહ્નવીની નવી તસવીરો સામે આવી છે જેને જોઈને ચાહકોના દિલની ધડકન વધી ગઈ છે. જાહ્નવીની આ તસવીરો તેની સ્ટાઇલિસ્ટ ચાંદની વ્હાબીએ પોતાના એકાઉન્ટ પર શેર કરી છે.આ તસ્વીરોમાં જાહ્નવીએ એનિમલ પ્રિન્ટ આઉટફિટ પહેરી રાખ્યું છે અને કાતિલાના પોઝ આપી રહી છે. જાહ્નવીનું આ આઉટફિટ ડિઝાઈનર નિકિતા કરીઝ્માના કલેક્શનનું છે. જાહ્નવીએ જે આઉટફિટ પહેર્યા હતા તેનું ટોપ ફ્રન્ટ હાર્ટ શેપ અને બેકલે હતું, જે પેન્સિલ સ્કર્ટ સાથે જોડાયેલું હતું. આ લુકમાં જાહ્નવીએ પોતાના વાળ ખુલ્લા રાખ્યા હતા અને કર્લી શેપ આપ્યો હતો. જાહ્નવીએ મેચિંગ હાઈ હિલ્સ અને બેન્ગલ્સ પણ પહેરી રાખી હતી. આ લુકમાં જાહ્નવીનું કર્વી ફિગર ફ્લોટ થઇ રહ્યું હતું જેમાં તેણે એકથી એક કાતિલાના પોઝ આપ્યા હતા.\nતેની તસવીરો અવાર નવાર સોશિયલ મીડિયા પર વાયરલ થતી રહે છે. જાહ્નવી તેની ફિટનેસનું પણ ઘણુ ધ્યાન રાખે છે.તમને જણાવી દઇએ કે, જાહ્નવી કપૂર તેની ફિટનેસને લઇને ખૂબ જ સજાગ રહે છે. તેને ઘણીવાર જિમ બહાર સ્પોટ કરવામાં આવે છે.ફિટનેસની દીવાની જાહ્નવી કપૂર આ દિવસોમાં તેની ફિલ્મો કરતા વધારે તેના જીમ લુકને લઇને સોશિયલ મીડિયા પર ચર્ચામાં રહે છે.\nજાહ્નવીના વર્કફ્રંટની વાત કરીએ તો, તે છેલ્લે હોરર કોમેડી ફિલ્મ “રૂહી”માં જોવા મળી હતી. આ ફિલ્મમાં તેની સાથે રાજકુમાર રાવ અને વરુણ શર્મા પણ જોવા મળ્યા હતા. જાહ્નવીની અપકમિંગ ફિલ્મોની વાત કરીએ તો, તે જલ્દી જ “ગુડ લક જેરી” “દોસ્તાના 2” અને “તખ્ત” જેવી ફિલ્મોમાં જોવા મળશે. આ ઉપરાંત તે જલ્દી જ વરુણ ધવન સાથે પહેલીવાર સ્ક્રીન શેર કરવા જઇ રહી છે.


Posted on 12:49 pm December 1, 2020 2:14 pm May 20, 2021 Author Urvi PatelComments Off on ઉર્વશી રૌતેલા 55 લાખનો લહેંગો પહેરીને કરી રહી હતી ફોટોશૂટ, ત્યારે જ બગડી ગયું બેલેન્સ-વિડીયો થયો વાયરલ\nફોટોશૂટ દરમિયાન ન થવાનું થઇ ગયું, જુઓ\nઉત્તરાખંડની પહાડી વાદીઓમાં જન્મેલી અભિનેત્રી ઉર્વશી રૌતેલા પોતાની ફિટનેસ અને પોતાની અદાઓથી દરેક કોઈએ દીવાના બનાવી દે છે. ઉર્વશી સોશિયલ મીડિયા પર પણ ખુબ સક્રિય રહે છે અને પોતાની તસ્વીરો અને વિડીયો શેર કરતી રહે છે. એવો જ એક ઉર્વશીનો વિડીયો સામે આવ્યો છે જેમાં તે ફોટોશૂટ કરાવી રહી હતી.\nફોટોશૂટમાં જસ પાછળની સાઈડ બેઠેલા છે અને ઉર્વશી તેની આગળ બેસીને ફોટોશૂટ કરાવી રહી હતી કે અચાનક જ તેનું બેલેન્સ બગડી જાય છે પણ પછી તે પોતાને ખુબ સારી રીતે સંભાળી લે છે. ફોટોશૂટના સમયનો વિડીયો પણ સામે આવ્યો છે અને દર્શકો દ્વારા ખુબ પસંદ કરવામાં આવી રહ્યો છે. ફોટોશૂટમાં ઉર્વશી અને જસ ખુબ જ સુંદર લાગી રહ્યા છે.\nજુઓ ઉર્વશી રૌતેલાનો ફોટોશૂટના સમયનો વિડીયો….\n9:38 am March 24, 2021 Niraj Patel Comments Off on માલદીવની અંદર રજાઓ માણી રહી છે અજય દેવગનની હોટ સાળી, કેમેરા સામે કપડાં ઉતારવામાં જરાય સંકોચ નથી અનુભવતી


Chidambaram praised Modi's speech, saying - small family and plastic ben Jan campaign|ચિદમ્બરમે મોદીના ભાષણની પ્રશંસા કરી, કહ્યું- નાનો પરિવાર અને પ્લાસ્ટિક બેન જન અભિયાન બને\nChidambaram praised Modi's speech, saying small family and plastic ben Jan campaign\nપ્રતિક્રિયા / ચિદમ્બરમે મોદીના ભાષણની પ્રશંસા કરી, કહ્યું- નાનો પરિવાર અને પ્લાસ્ટિક બેન જન અભિયાન બને\nવરિષ્ઠ કોંગ્રેસ નેતા ચિદમ્બરમે કહ્યું- સ્વતંત્રતા દિવસ પર મોદીની3જાહેરાતોનું સ્વાગત થવું જોઈએ\nમોદીએ સ્વતંત્રતા દિવસ પર કહ્યું હતું- અમીરોને શંકની નજરથી ન જોવા જોઈ\nAug 16, 2019, 04:28 PM IST\nનવી દિલ્હીઃ અર્થવ્યવસ્થા, નોટબંધી સહિત તમામ મુદ્દાઓ પર મોદી સરકારનો વિરોધ કરનાર વરિષ્ઠ કોંગ્રેસ નેતા પી ચિદમ્બરમે શુક્રવારે તેમના એક નિવેદનથી બધાને સ્તબધ કરી દીધા છે. તેમણે મોદીના સ્વતંત્રતા દિવસ પર આપવામાં આવેલા ભાષણની પ્રશંસા કરી છે. તેમણે કહ્યું કે આ ભાષણમાં મોદીની ત્રણ જાહેરાતોનું સ્વાગત થવું જોઈએ. ચિદમ્બરમે કહ્યું કે નાનો પરિવાર અને પ્લાસ્ટિક બેનને જન અભિયાન બનાવવું જોઈએ. અગાઉ ચિદમ્બરમે કાશ્મીરમાંથી અનુચ્છેદ 370 હટાવવાની વાતનો વિરોધ કર્યો હતો.\nવડપ્રધાને તેમના ભાષણમાં ત્રણ વાતો પર ભાર આપ્યો હતો. પ્રથમ નાનો પરિવાર રાષ્ટ્રીય કર્તવ્ય છે. બીજું, ધનવાનોને શંકની નજરથી ન જુઓ, તેમનું સમ્માન થવું જોઈએ. ત્રીજું પ્લાસ્ટીકનો ઉપયોગ સંપૂર્ણ રીતે બંધ કરવામાં આવે.\nઆશા છે નાણામંત્રીએ મોદીનું ભાષણ ધ્યાનથી સાંભળ્યું હશેઃ ચિદમ્બરમ\nચિદમ્બરમે ટ્વીટ કર્યું કે આશા છે કે મોદીની ત્રણ જાહેરાત નાણાં મંત્રી અને તેમની ટીમના ટેક્સ અધિકારીઓ અને તપાસકર્તાઓએ વડાપ્રધાનની બીજી જાહેરાતને પણ સ્પષ્ટતાથી સાંભળી હશે. પ્રથમ અને બીજી જાહેરાત લોકોનું અભિયાન બની જવી જોઈએ. કેટલીય એવી સંસ્થાઓ છે, જે આ અભિયાનને સ્થાનિક સ્તર પર ક્રિયાન્વિત કરવાની ઈચ્છા રાખે છે.\nજનસંખ્યા વિસ્ફોટ પર સામાજિક જાગ્રૃતતાની જરૂરિયાત- મોદી\nમોદીએ લાલ કિલ્લા પર આપેલા ભાષણમાં જનસંખ્યા વિસ્ફોટ પર કહ્યું હતું કે આ મુદ્દા પર સામાજિક જાગ્રૃતતાની જરૂરિયાત છે. આમ જનતામાં એક હિસ્સા એવો પણ છે, જે બાળકને દુનિયામાં લાવતા પહેલા વિચારે છે કે શું તેઓ બાળકને જન્મ આપીને તેને ન્યાય આપી શકશે. તમામે આવા લોકો પાસેથી કઈક શીખવાની જરૂરિયાત છે. તેમનો નાનો પરિવાર પણ દેશ પ્રેમને અભિવ્યક્ત કરવાનું એક માધ્યમ છે.\nP Chidambaram Hails Narendra Modi 73rd Independence Day Speech


દિલ્હીમાં બધું જ મફતમાં આપવા છતાં સરકારનો ખજાનો છલકાયો, અન્ય રાજ્યોની સરખામણીએ GDPમાં પણ આગળ - GSTV\nદિલ્હીમાં બધું જ મફતમાં આપવા છતાં સરકારનો ખજાનો છલકાયો, અન્ય રાજ્યોની સરખામણીએ GDPમાં પણ આગળ\nદિલ્હીમાં આમ આદમી પાર્ટીને મળેલી શાનદાર જીત બાદ હવે એવી વાતો થવા લાગી છે કે, કેજરીવાલ સરકાર ટેક્સપેયર્સના પૈસા મફતિયું આપવામાં ઉડાવી રહ્યા છે. પણ તેમાં કેટલી સચ્ચાઈ છે, શું કેજરીવાલ દિલ્હી સરકારનો ખજાનો ખાલી કરી રહ્યા છે. જુઓ આ વિશ્લેષણ.\nઆમ આદમી પાર્ટીએ પોતાના શાસનમાં ઝડપી વૃદ્ધિની સાથે સાથે રાષ્ટ્રીય જીડીપીમાં પણ પોતાની ભાગીદારી વધારી છે. દિલ્હીના જીડીપીમાં પાંચ વર્ષમાં 11.8 ટકાનો વધારો થયો છે. અહીં ઉલ્લેખનીય છે કે, 2020ની વિધાનસભા ચૂંટણીમાં શાનદાર જીત મેળવ્યા બાદ આપ પાર્ટી ફરી એક વાર દિલ્હીમાં સત્તાના સિંહાસને બિરાજવા જઈ રહ્યું છે. આ ચૂંટણીમાં આપ પાર્ટીએ 62 સીટ પર જીત મેળવી છે, જ્યાં ભાજપ 8 સીટમાં ભોંયતળીયે બેસી ગયું છે.\nઆ છે કેજરીવાલ સરકારની મફત યોજનાઓ\nમહિલાઓ માટે મફત બસ યાત્રા\n200 યુનિટ સુધી મફત વિજળી\n20 હજાર લીટરથી ઓછા પાણી પર કોઈ બિલ નહીં\nઅતિ ગરીબ બાળકોની 100 ટકા ફી માફ\n200 મોહલ્લા ક્લિનિકમાં મફત સારવાર, દવાઓ અને ટેસ્ટ\nગરીબો માટે ખાનગી હોસ્પિટલમાં સર્જરી મફત\nરોડ અકસ્માત અને આગના કિસ્સામાં મફત સારવાર\nવૃ્દ્ધ લોકો માટે મફતમાં તીર્થ યાત્રા\nવિજળીથી લઈ પાણી સુધી બધુ ફ્રી\nકેજરીવાલ સરકારના મફત વિજળીનો ફાયદો 26 લાખ ગ્રાહકોનો થયો છે, જેમણે 200 યુનિટથી ઓછો વપરાશ કર્યો છે. જ્યારે 14 લાખ લોકોએ 200થી 400 યુનિટ સુધીનો વપરાશ કર્યો છે. દિલ્હીમાં કુલ 47 લાખ વિજળી કનેક્શનના ગ્રાહકો છે. 2018-19માં કેજરીવાલ સરકારે 1699 કરોડ રૂપિયા ફક્ત વિજળીની સબ્સિડી માટે જ આપ્યા છે. વિતેલા દિવસોમાં વિજળીના દરમાં કોઈ વધારો કર્યો નથી. તેમ છતાં પણ દિલ્હીમાં વિજળી બિલ સૌથી ઓછુ આવે છે.\nપાણી પર લગભગ સાડા ચારસો કરોડની સબ્સિડી પહેલા જ આપી દીધી છે. મફત મેટ્રોની સફરની સુવિધામાં પણ 1500 કરોડથી વધારીને 2000 કરોડ કરી દીધા છે. ઉપરાંત ડીટીસી બસમાં મહિલાઓની મફત મુસાફરી પર દિલ્હી સરકાર વર્ષે 140 કરોડનો ખર્ચ કરશે.\nદિલ્હી સરકારનો ખજાનો સરપ્લસમાં છે !\nઅરવિંદ કેજરીવાલ સરકારનો ખજાનો મફત વિજળી અને પાણી આપવા છતાં પણ સરપ્લસમાં ચાલે છે. સરકારને આ યોજના માટે કોઈ પણ પ્રકારનું દેવું કર્યું પડ્યું નથી. કેન્દ્ર તરફથી મળતી મદદ ઘટવા છતાં પણ દિલ્હી સરકારનું રેવન્યૂ છલકાઈ છે. 2016-17 અને 2017-18માં કેન્દ્ર તરફથી અનુક્રમે 2825 કરોડ અને 2184 કરોડ રૂપિયાની સહાય મળી હતી. આટલા ખર્ચ કરવા છતાં પણ 2019માં દિલ્હી સરકારે રેવન્યૂ સરપ્લસ 4931 કરોડનો આપ્યું છે.\nશિક્ષણ અને સ્વાસ્થ્ય પર મન મુકીને કર્યો ખર્ચ\nઆમ આદમી પાર્ટી સરકારે દિલ્હીમાં શિક્ષણ અને સ્વાસ્થ્ય પર ઘણો ખર્ચ વધાર્યો છે. દેશના અન્ય રાજ્યોએ સરેરાશ જ્યાં 14.8 ટકા ખર્ચ કર્યો છે, ત્યાં દિલ્હી સરકારે તેના પર 25.3 ટકા ખર્ચ કર્યો છે. એવી જ રીતે સ્વાસ્થ્ય પર જ્યાં અન્ય રાજ્યો સરેરાશ 4.9 ટકા ખર્ચ કરે છે, ત્યાં દિલ્હી સરકાર તેના પર 12.5 ટકા ખર્ચ કરે છે.\nક્યાંથી આવે છે પૈસા\nકેન્દ્ર તરફથી જીએસટી ગ્રાન્ટ\nચાલુ નાણાકીય વર્ષમાં સરકારને જીએસટીથી થતાં નુકસાનની ભરપાઈના રૂપમા 3000 કરોડ રૂપિયા મળવાની આશા છે. જ્યારે ગત વર્ષમા ભરપાઈના સ્વરૂપે 3500 કરોડ મળ્યા હતા.દિલ્હી સરકારને આ વર્ષે એટલે કે, 2019-20માં ટેક્સ રેવન્યૂમાં 42,500 કરોડ રૂપિયા મળવાની આશા છે.\nક્યાંથી બચાવ્યા પૈસા\nહકીકતમાં જોઈએ તો, આપ પાર્ટીએ કેપિટલ એક્સપેંડીચરમાં કાપ મુકી તે પૈસા શિક્ષણ અને સ્વાસ્થ્ય પાછળ ખર્ચ્યા છે. દિલ્હી સરકાર નવી સ્કૂલો અને સ્વાસ્થ્યની બુનિયાદી વિકાસનું કામ ઓછુ થઈ રહ્યું છે અને તેની પાછળ જે ખર્ચ થઈ રહ્યો હતો તે સરકાર હાલમાં હોસ્પિટલ અને સ્કૂલોને સુધારવામાં લગાવી રહી છે. તેમ છતાં પણ રોડ અને પુલ પર દિલ્હી સરકારનો ખર્ચ અન્ય રાજ્યોની સરખામણી ઘણો વધારે છે.\nમગફળીની અંદર અને બિસ્કિટનાં પેકેટમાં છુપાડીને લઈને જઈ રહ્યો હતો વિદેશી નોટ, એક હરકતથી પકડાઈ ગયો\nહોસ્પિટલમાં દાખલ થયા વગર પણ મળશે વીમો, આ કંપનીએ લોન્ચ કરી નવી પોલિસી


News & Views :: હવે, વાયેગ્રા સેક્સ પરફોર્મન્સની સાથે વર્ક પરફોર્મન્સ વધારવામાં પણ કરશે મદદ\nહવે, વાયેગ્રા સેક્સ પરફોર્મન્સની સાથે વર્ક પરફોર્મન્સ વધારવામાં પણ કરશે મદદ\nસેક્સ પરફોર્મન્સને સુધારવા માટે વાયેગ્રા જેવા ડ્રગનો ઉપયોગ આખી દુનિયામાં કરવામાં આવે છે. પરંતુ, છેલ્લાં કેટલાક સમયથી આ પ્રકારની દવાઓ પરથી લોકોનો વિશ્વાસ ઉઠવા માંડ્યો છે. આવા ઘણા સંશોધનો થયા છે, જે દવાઓ દ્વારા સેક્સ પરફોર્મન્સ વધારવાના દાવાને નકારે છે. એવામાં લોકોનો વિશ્વાસ જીતવા માટે વાયેગ્રા પેટન્ટ કંપની એક નવો પ્રયોગ કરવા જઈ રહી છે.\nકંપનીઓ હવે વાયેગ્રાને એક નવા રૂપમાં રજૂ કરવા જઈ રહી છે. વાયેગ્રાનો નવો અવતાર માત્ર બેડરૂમમાં જ તમારું પરફોર્મન્સ નહીં સુધારશે, પરંતુ વર્કપ્લેસ પર પણ કામ આવશે. અમેરિકાની ફાર્મસી કંપની Pfizerના વૈજ્ઞાનિકોએ એક સંશોધનમાં જાણ્યું કે, લોકોના સેક્સ્યુઅલ ડિસફંક્શનનો એબ્ઝેટિઝ્મ (કોઈ અન્ય દુનિયામાં ખોવાયેલા રહેવું) અને પ્રેઝન્ટેઝ્મ સાથે સીધો સંબંધ હોય છે. સ્વાસ્થ્ય સાથે સંકળાયેલી સમસ્યાઓને પગલે લોકો વર્કપ્લેસ પર હોવા છતા ક્યાંક ખોવાયેલા રહે છે અને કામ પર સંપૂર્ણરીતે ધ્યાન આપી શકતા નથી.\nઆ અંગે કરવામાં આવેલા એક સંશોધનમાં જાણવા મળ્યું હતું કે, સેક્સમાં ખરાબ પરફોર્મન્સ આપનારા પુરુષોની સરખામણીમાં સારું પરફોર્મન્સ આપનારા પુરુષોની ઓફિસમાં પ્રોડક્ટિવિટી બેગણી હોય છે. આમ, આ સંશોધનમાં વાયેગ્રાને ઈરેક્ટાઈલ ડિસફંક્શનની સારવારમાં સૌથી સારા ડ્રગ તરીકે દર્શાવવામાં આવ્યું છે. લોકોમાં વધતા ઈરેક્ટાઈલ ડિસફંક્શનથી રાહત મળ્યા બાદ કંપનીના માલિકનો નફો પણ વધી શકે છે.


43 વર્ષ પછી વિશ્વ કપમાં પદક જીતી શકે છે ભારત: દિલીપ તિર્કી\nનવી દિલ્હી: ભારતના ડિફેન્ડર દિલીપ તિર્કીને એ વાતની આશા છે કે તેના શહેરમાં પહેલી વખત યોજાનાર હોકી વિશ્વ કપમાં ભારતીય ટીમ 43 વર્ષ પછી પદક જીતને કામયાબ થશે. તેને કહ્યું કે આ વખતે મને લાગે છે અમારી પાસે પદક જીતવાનો સારો મોકો છે કલિંગા સ્ટેડિયમ પર 15000 દર્શકો જયારે ભારતીય ટીમને ચેયર કરશે તો ભારત સારું જ પ્રદર્શન કરશે. હોકી વિશ્વ કપ 28 નવેમેરથી 16 ડિસેમ્બર સુધી ભુવનેશ્વરના કલિંગા સ્ટેડિયમમાં રમાશે. જેમાં 16 ટીમો ભાગ લઇ રહી છે. ભારતે એકમાત્ર વિશ્વ કપ 1975માં જીત્યો હતો અને ત્યાર પછી ભારતીય ટીમ પદક જીતી શકી નથી. ખિતાબ જીતવા માટે પહેલા 1973માં ભારતે રજત અને 1971માં કાંસ્ય પદક જીત્યું હતું.


ફોઇ(મમતા) અને ભત્રીજાનું મન તાનાશાહી અને ગેરવસૂલીમાં લાગ્યું : નડ્ડા | Saurashtra Kranti Newspaper\nHome General ફોઇ(મમતા) અને ભત્રીજાનું મન તાનાશાહી અને ગેરવસૂલીમાં લાગ્યું : નડ્ડા\nમમતાએ ભ્રષ્ટાચારથી મા, માટી અને માનુષને કલંકિત કર્યા, ચૂંટણીમાં જનતા તેમને નમસ્તે કરશે\nભાજપના રાષ્ટ્રીય અધ્યક્ષ જેપી નડ્ડા ૭૨ કલાકમાં બીજી વાર મંગળવારે પશ્ર્ચિમ બંગાળ પહોંચ્યા હતા. તેમણે બીરભૂમ જિલ્લાના તારાપીઠથી ભાજપની પરિવર્તન રથયાત્રાના બીજા તબક્કાની શરૂઆત કરાવી હતી. તેમણે અહીં એક રેલીને પણ સંબોધન કર્યું હતું. તેમણે મુખ્યમંત્રી મમતા બેનર્જી અને તેમના ભત્રીજા અભિષેક બેનર્જી પર ભ્રષ્ટાચાર મુદ્દે પ્રહાર કર્યા હતા. તેમણે કહૃાું હતું કે- પીસી (ફોઇ) અને ભાઈપો (ભત્રીજા)એ બંગાળમાં લૂંટ ચલાવી છે. તેમણે મા, માટી અને માનુષને કલંકિત કર્યા છે. ચૂંટણીમાં જનતા તેમને નમસ્કાર કરી દેશે.\nસંબોધન દૃરમિયાન, સ્ટેજ પર માઇક ખરાબ થયું હતું તો તેમણે વચ્ચે જ પોતાનું ભાષણ અટકાવવું પડ્યું, પછી તેમણે બીજા માઇક પર ભાષણ શરૂ કર્યું. આ દરમિયાન તેમણે કહૃાું, મંચ બદૃલાઇ શકે છે, પરંતુ મારો હેતુ નહીં. મમતા જી, આપ સાંભળી લો બંગાળની સંસ્કૃતિને બચાવવા માટે અહીં કમળ ખીલશે અને વડાપ્રધાન નરેન્દ્ર મોદીના સ્વપ્નનું સોનાનું બંગાળ બનશે.\nભાજપ અધ્યક્ષે કહૃાું, ’ ફોઇ અને ભત્રીજા બંને તાનાશાહી, ગેરવસૂલીમાં મન લગાવી રહૃાા છે. શુભેન્દના પિતા પર ભત્રીજાનો શબ્દ કલંકિત કરતો છે. તેઓ બગડેલા દીકરા છે, તેઓ સત્તાને પચાવી શકતા નથી. દિૃલ્હીમાં મમતા સાંસદૃ ડેરેક ઓ બ્રાયન કહે છે કે બોલવાની સ્વતંત્રતા નથી. પરંતુ મમતા સરકારે કાર્ટૂન બનાવવા બદલ યાદવપુર યુનિવર્સિટીના પ્રોફેસરની ધરપકડ કરી હતી. જે પત્રકાર અને બુદ્ધિજીવીઓ સરકાર વિરુદ્ધ બોલ્યા, તેમણે નોકરી ગુમાવવી પડી.\nPrevious articleઉત્તરાખંડમાં તપોવન ટનલમાં ફસાયેલા ૩૫ લોકોને બચાવવાનો જંગ, મરીન કમાન્ડોએ સંભાળી કમાન\nNext articleટાગોરની ખુરશી પર કદી બેઠો નથી : અમિત શાહનો કોંગ્રેસ પર પલટવાર


દિવાળી પછી આ તારીખ રાખો યાદ, તે દિવસે નક્ષત્રોની સ્થિતિ બદલાવાની છે\nNovember 4, 2021 GB Staff\nસમગ્ર દેશ દિવાળીની તૈયારીઓમાં વ્યસ્ત છે. દિવાળી4નવેમ્બરે છે. આવી સ્થિતિમાં, વર્ષ 2021 ની બીજી તારીખ ખૂબ જ મહત્વપૂર્ણ છે અને ટૂંક સમયમાં નજીક આવી રહી છે. તમને જણાવી દઈએ કે 2021નું છેલ્લું ચંદ્રગ્રહણ ટૂંક સમયમાં આવી રહ્યું છે. દિવાળી પછી, વર્ષનું છેલ્લું ચંદ્રગ્રહણ શુક્રવાર, 19 નવેમ્બર, 2021 ના રોજ થશે. જ્યોતિષ શાસ્ત્ર અનુસાર દરેક પ્રકારના ગ્રહણને અશુભ માનવામાં આવે છે. ગ્રહણ દરમિયાન તમામ પ્રાણીઓ અને મનુષ્યો પર નકારાત્મક અસર કરશે. એવું કહેવાય છે કે ચંદ્રગ્રહણ દરમિયાન કોઈ પણ શુભ કાર્ય ન કરવું જોઈએ. તમને જણાવી દઈએ કે વર્ષ 2021માં પહેલું ચંદ્રગ્રહણ 26 મે 2021ના રોજ થયું હતું અને વર્ષ 2021નું છેલ્લું ચંદ્રગ્રહણ 19 નવેમ્બરે થવાનું છે.\nઆ રાશિઓ પર ખાસ અસર પડશે?\nવર્ષનું આ છેલ્લું ચંદ્રગ્રહણ વૃષભ અને કૃતિકા નક્ષત્રમાં થવાનું છે. જો કે, આ આંશિક ચંદ્રગ્રહણ હશે, તેથી તે સુતક સમય લેશે નહીં. આ ગ્રહણ થોડા સમય માટે ભારતના આસામ અને અરુણાચલ પ્રદેશમાં જ જોવા મળશે.\nછેલ્લું ચંદ્રગ્રહણ ક્યારે થશે?\nજ્યોતિષીય ગણતરી મુજબ વર્ષનું છેલ્લું ચંદ્રગ્રહણ દિવાળી પછી 19 નવેમ્બર 2021ના રોજ થવાનું છે. હિંદુ કેલેન્ડર મુજબ, વિક્રમ સંવત 2078માં કારતક મહિનાની પૂર્ણિમાના દિવસે કૃતિકા નક્ષત્ર અને વૃષભ રાશિમાં ચંદ્રગ્રહણ થવાનું છે. આ ચંદ્રગ્રહણ 19 નવેમ્બરે રાત્રે 11:34 વાગ્યે શરૂ થશે અને સાંજે 05:33 વાગ્યે સમાપ્ત થશે.\nચંદ્રગ્રહણ ત્રણ પ્રકારના હોય છે\nઆંશિક ચંદ્રગ્રહણ અને\nતમને જણાવી દઈએ કે 19 નવેમ્બરે ઉપછાયા ચંદ્રગ્રહણ થશે, જેને પેનુમબ્રલ પણ કહેવામાં આવે છે.\nઉપછાયા ગ્રહણ શું છે?\nચંદ્રગ્રહણ શરૂ થાય તે પહેલા ચંદ્ર પૃથ્વીના પડછાયામાં પ્રવેશ કરે છે. જ્યારે ચંદ્ર પૃથ્વીના વાસ્તવિક પડછાયામાં પ્રવેશ કરે છે, ત્યારે તેને સંપૂર્ણ ચંદ્રગ્રહણ માનવામાં આવે છે. ઉપછાયા ગ્રહણને વાસ્તવિક ચંદ્રગ્રહણ માનવામાં આવતું નથી. જ્યોતિષમાં પણ ઉપછાયાને ગ્રહણનો દરજ્જો આપવામાં આવ્યો નથી.\nગ્રહણ કેવું લાગે છે?\nચંદ્રગ્રહણ એ એક મહત્વપૂર્ણ ખગોળીય ઘટના છે. જ્યારે પૃથ્વી સૂર્ય અને ચંદ્રની વચ્ચે આવે છે, ત્યારે ચંદ્ર સંપૂર્ણ અથવા આંશિક રીતે ઢંકાયેલો હોય છે અને સૂર્ય, પૃથ્વી અને ચંદ્ર એક સીધી રેખામાં આવે છે, તેને ચંદ્રગ્રહણ કહેવામાં આવે છે. શાસ્ત્રો અનુસાર જ્યારે ગ્રહણ પૂર્ણ થાય છે ત્યારે તેની અસર વધુ જોવા મળે છે. જ્યારે પૂર્ણ ચંદ્રગ્રહણ હોય ત્યારે જ સૂતકના નિયમોનું પાલન કરવાની સલાહ આપવામાં આવે છે. પરંતુ જો ઉપછાયા ગ્રહણ હોય તો સૂતકના નિયમોનું બહુ પાલન થતું નથી. તમને જણાવી દઈએ કે ચંદ્રગ્રહણ હંમેશા ‘પૂર્ણિમા’ના દિવસે થાય છે.\n‘તેનો હાથ મારા પેન્ટમાં હતો’, બબીતાજીએ પોતાની સાથે બનેલી ભયાનક ઘટનાની વાર્તા કહી\nશ્રીહરિ ના આશીર્વાદ થી આ4રાશિ ના લોકો ને પ્રાપ્ત થશે મોટી સફળતા, કામ ની અડચણ થશે દૂર\nMarch 4, 2021 GB Staff\nરાતોરાત બદલાઈ જાય છે આ રાશિના લોકોનું ભાગ્ય, આ ગ્રહ છે આભારી…\nMay 4, 2022 GB Staff\nબસ કરીલો આ કામ આ સમયે, નહિ થાય ધન અનાજ ની ક્યારેય અછત, આજથી જ શરુ કરો આ ઉપાય\nNovember 13, 2021 November 13, 2021 GB Staff


Smartphone Moto G8 Power lite launch in Indian Market\nMay 21, 2020 | 6:01 pm IST\nમોટોરોલાનો ખૂબ જ સસ્તો સ્માર્ટફોન Moto G8 Power lite આખરે ભારતીય માર્કેટમાં લોન્ચ થઈ ગયો છે. આ ફોનની સૌથી ખાસ વાત એ છે કે સસ્તી કિંમતમાં3કેમેરા સાથે 5000mAhની બેટરી મળે છે. આ ફોનની પહેલી સેલ 29 મેના રોજ રાખવામાં આવી છે. ફોનની કિંમત લગભગ 8,999 રૂપિયા બતાવવામાં આવી રહી છે.\nMoto G8 Power liteના ફીચર્સ:\nમીડિયા રિપોર્ટ મુજબ moto-g8 પાવર લાઇટમાં 6.5 ઇંચ આઈપીએસ એલસીડી સ્ક્રીન આપવામાં આવશે. જ્યારે સ્પીડ અને મલ્ટીટાસ્કિંગ માટે 2.3 ગીગાહાર્ટ્જ હીલિયો પી35 પ્રોસેસર સાથે4GB રેમ મળશે અને 64 GB સ્ટોરેજ ક્ષમતા મળશે. માઇક્રોએસડી કાર્ડની મદદથી સ્ટોરેજને 256 જીબી સુધી વધારી શકાશે. આ સિવાય ફોનમાં માઇક્રો યુએસબી પોર્ટ, 4જી એલટીઈ, બ્લૂટૂથ વર્જન 4.2, 3.5 મિલિમીટર હેડફોન જેક, જીપીએસ જેવી અન્ય કેટલીક સુવિધાઓ પણ આપવામાં આવશે.\nMoto G8 Power liteનો કેમેરા સેટઅપ:\nસિક્યોરિટી માટે બેક પેનલ પર ફિંગરપ્રિંટ સેન્સર પણ છે. કેમેરા સેટઅપની વાત કરીએ તો ફોનમાં 16 એમપી પ્રાઇમરી કેમેરા સેંસર છે,2એમપી મેક્રો કેમેરા સેંસર,2એમપી ડેપ્થ કેમેરા સેંસર અને સેલ્ફી માટે 8 એમપી ફ્રંટ કેમેરા સેટઅપ છે.\nઆટલી છે કિંમત:\nરિપોર્ટ પ્રમાણે Moto G8 Power lite સ્માર્ટફોન ભારતીય માર્કેટમાં 8,999 રૂપિયામાં લોન્ચ કરવામાં આવ્યો છે. જે આના 4GB રેમ + 64GB સ્ટોરેજ વેરિયંટની કિંમત છે. ફોનનું વેચાણ 29 મેના રોજ બપોરે 12 વાગ્યે ઇ-કોમર્સ કંપની ફિલ્પકાર્ટ પર શેરૂ થશે.\nઆ વીડિયો પણ જુઓ: અમદાવાદમાં NGO દ્વારા પોલીસ સ્ટેશન સેનેટાઇઝ કરવામાં આવ્યા


લો કોલેજમાં રંગોળી સ્પર્ધા યોજાઈ | લો કોલેજમાં રંગોળી સ્પર્ધા યોજાઈ - Divya Bhaskar\nલો કોલેજમાં રંગોળી સ્પર્ધા યોજાઈ\nનવસારી|નવસારીમાં આવેલી દિનશા દાબુ લો કોલેજમાં સ્વર્ણિમ સપ્તધારા ઉજવણી ચાલી રહી છે. નિમિત્તે રંગોળી સ્પર્ધાનું આયોજન કરવામાં આવ્યું હતું. જેમાં આકૃતિ ગ્રાફિક્સના પ્રોપરાઈટર મુકેશભાઈ પટેલ નિર્ણાયક તરીકે હાજર રહ્યા હતા. કોલેજના તમામ વિજેતા વિદ્યાર્થીઓને કોલેજના ટ્રસ્ટી અસ્પી પી. ફનીબંદાએ અિભનંદન પાઠવ્યા હતા.\nગણિત મહોત્સવમાં સિદ્ધિ\nબારડોલી|સુરત જિલ્લા ગણિત મહોત્સવનું આયોજન વાંકલમાં થયું હતું. જેમાં પ્રથમિક વિભાગમાંથી ક્વીઝ કોમ્પીટીશનમાં બારડોલીની જે.એમ. પટેલ સ્કૂલે દ્વિતીય સ્થાન મેળવ્યું હતું, માધ્યમિક વિભાગ ક્વીઝ કોમ્પીટીશનમાં પ્રથમ સ્થાન પ્રાપ્ત કર્યુ હતું. ઉચ્ચતર માધ્યમિક વભાગમાં શિક્ષક વિભાગમાંથી રમેશચંદ્ર વી. પટેલે પોતાનું પેપર પ્રેઝન્ટેશન કર્યુ હતું. જેમાં તેમણે પ્રથમ સ્થાન પ્રાપ્ત કર્યુ હતું. ઉચ્ચતર માધ્યમિક વિભાગમાંથી મોડલ વિભાગમાં ભાગ લઈ સ્થાન પ્રાપ્ત કર્યુ હતું. ઉચ્ચતર માધ્યમિક વભાગમાંથી પઝલ કોયડો વિભાગમાં ભાગ લઈ પ્રથમ સ્થાન પ્રાપ્ત કર્યુ હતું.\nબારડોલી |બારડોલીની મદ્રેસા હાઈસ્કૂલ અંગ્રેજી માધ્યમ સ્કૂલ દ્વારા ગ્રાન્ડ પેરન્ટ્સ ડેની ઉજવણીના ભાગરૂપે બારડોલીના વૃદ્ધાશ્રમની મુલાકાતનું આયોજન કરવામાં આવ્યું હતું. જેમાં ધોરણ 10ના વિદ્યાર્થીઓ, શાળાના આચાર્ય અને સ્ટાફ મિત્રોએ વૃદ્ધાશ્રમની મુલાકાત લધી હતી. અને જરૂરિયાતની વસ્તુનું વિતરણ કરવામાં આવ્યું હતું.\nમહુવા | મહુવાના જી. એચ. ભક્ત ફાઉન્ડેશન, રોટરી કલબ ઓફ મહુવા રીવર સાઈડ, ડસ્ટ્રીક્ટ બ્લાઈન્ડનેશ કંટ્રોલ સોસાયટીના સહયોગથી મહુવામાં સ્વ. છગનભાઈ તથા સ્વ. રણભાઈ ગોપાળભાઈ ભક્તના આત્મશ્રેયાર્થે વનામૂલ્યે શ્રદ્ધાંજલી નેત્રયજ્ઞનું આયોજન કરાયું હતું. કેમ્પમાં 203 દર્દીઓનું મફત ચેકિંગ કરાયું હતું. 147 દર્દીઓને ચશ્માનું વિતરણ કરાયું હતું. 22 દર્દીઓના આંખના મોતિયાના વિનામૂલ્યે ઓપરેશન લીલાવતીબહેન મોહનલાલ શાહ આંખની હોસ્પિટલ, નવસારી ખાતે કરાશે.\nમહુવામાં નેત્રયજ્ઞ કેમ્પ


નવા આદેશ સુધી આ રાજ્યમાં બંધ રહેશે શાળાઓ – Samacharwala\nનવા આદેશ સુધી આ રાજ્યમાં બંધ રહેશે શાળાઓ\nOctober 28, 2020 3:07 pm October 28, 2020 3:16 pm\nદેશની રાજધાનીમાં હજુ શાળાઓ નહી ખુલે. અગાઉના આદેશ મુજબ શાળાઓ 31 ઓક્ટોબર સુધી બંધ રાખવામાં આવી હતી. નાયબ મુખ્યપ્રધાન મનીષ સિસોદીયાએ બુધવારે કહ્યું કે માતા-પિતા અને બાળકોને ડર છે કે સ્કૂલ ખોલવામાં આવે તો સંક્રમણ વધશે.\nઉલ્લેખનિય છે કે, નાયબ મુખ્યપ્રધાને પત્રકાર પરિષદમાં કહ્યું કે શિક્ષકો અને વાલીઓ તરફથી મળેલા પ્રતિસાદ એ છે કે શાળાઓ બંધ રાખવી જોઈએ. નાયબ મુખ્યપ્રધાને કહ્યું કે, દિલ્હીની તમામ સરકારી અને ખાનગી શાળાઓ આગામી આદેશો સુધી બંધ રહેશે. વધુમાં કહ્યું કે જ્યાં શાળાઓ ખોલવામાં આવી છે ત્યાં બાળકોના કેસમાં વધારો થયો છે. આવી સ્થિતિમાં દિલ્હીની સ્કૂલ ખોલવી યોગ્ય રહેશે નહીં.\nSchools in the state will remain closed until further notice\nનાયબ મુખ્યપ્રધાન મનીષ સિસોદીયા


સચિનના હસ્તે સાઈનાને BMW કાર ભેટ અપાઈ - sports\nસચિનના હસ્તે સાઈનાને BMW કાર ભેટ અપાઈ\nPublished: 20th August, 2012 09:06 IST\nમાસ્ટર બ્લાસ્ટર સચિન તેંડુલકરે લંડન ઓલિમ્પિક્સમાં ભારતને કાંસ્ય પદક અપાવનારી બેડમિન્ટન પ્લેયર સાઈના નેહવાલની સિદ્ધીને બિરદાવતા તેને એક બીએમડબ્લ્યુ કાર ભેટમાં આપી હતી.\nહૈદરાબાદ : તા. 20 ઓગષ્ટ\nહૈદરાબાદ ખાતે આયોજીત એક સમ્માન સમારોહમાં સચિન તેંડુલકરે સાઈનાની પ્રશંસા કરતા કહ્યું હતું કે મને વિશ્વાસ છે કે સાઈના પોતાના પ્રદર્શનથી ખુશ છે, પરંતુ સંતુષ્ઠ નહીં. દેશના લોકો પણ સાઈનાના પ્રદર્શનથી સંતુષ્ઠ નથી, કારણ કે તેઓ જાણે છે કે તે હજી પણ વધુ ઉંચાઈ સર કરી શકે છે. ગોપીચંદના વડપણ હેઠળ તેનામાં વધુ સફળતા હાંસલ કરવાની ક્ષમતા છે. સચિને એક ખેલાડી તરીકે સાઈનાએ રમવાનું યથવત રાખવાની સલાહ આપી હતી.\nવિડીયો જુઓ નીચે\nસચિને સાઈનાને બીએમડબલ્યુ કાર ભેટમાં આપી હતી. સાથો સાથ સાઈનાના કોચ પી ગોપીનાથ અને પી વી સિંધૂને પણ એક એક કાર ભેટમાં આપવાની જાહેરાત કરતા સચિને જણાવ્યું હતું કે હજી સાઈના અને તેના કોચનું સર્વશ્રેષ્ઠ પ્રદર્શન હજી બાકી છે. અમે પણ તે જોવા ભારે આતુર છીએ. સચિને કહ્યું હતું કે સાઈનાએ અપાવેલો કાંસ્ય પદક ભારત માટે ખુબ જ મહત્વપૂર્ણ છે. આ ઉપરાંત સચિને લંડન ઓલિમ્પિક્સમાં પદક જીતનાર તમામ વિજેતાઓને પણ અભિનંદન પાઠવ્યા હતાં અને સમ્માનના હકદાર ગણાવ્યા હતાં.\nસાઈના નેહવાલની બાયોપિકથી પરિણીતી ચોપડાનો લૂક વાઈરલ, જુઓ તસવીર\n6th November, 2020 15:37 IST


આજે ઓપન થાય છે નવું નાટક ‘મંછા’\nYou are here :HOME >> Entertainment >> Gujarati Rangbhoomi >> આજે ઓપન થાય છે નવું નાટક ‘મંછા’\nજો ભગવાન છે તો ભૂત છે, છે અને છે જ\nયુટોપિયા કમ્યુનિકેશન્સ અને કમલેશ મોતા પ્રસ્તુત ‘મંછા’ હૉરર-થ્રિલર નાટક છે. નાટકનાં લેખક સેજલ પોન્દા છે અને નાટકનું દિગ્દર્શન પ્રીતેશ સોઢાએ કર્યું છે. નાટકનાં લીડ ઍક્ટરમાં પરેશ વોરા, શિવાંગ ઠક્કર અને શીતલ કપોળે છે. ડર હોય છે તથા ડર હોવો જોઈએ, ડર વિનાની જિંદગી લક્ષ્મણરેખા વિનાના વ્યવહાર જેવી બની જાય છે અને એ જ વાત ‘મંછા’માં કહેવામાં આવી છે. નાટકના દિગ્દર્શક પ્રીતેશ સોઢા કહે છે કે જો ભગવાન હોય તો શેતાનને સ્વીકારવો જોઈએ અને જો ગુડ એનર્જીમાં માનતા હો તો બૅડ એનર્જીમાં પણ વિશ્વાસ રાખવો જોઈએ.\nમુંબઈમાં વાઇફ અને દીકરા સાથે રહેતા સૉલિસિટર સમરન ભટ્ટ ક્લાયન્ટના એક કામ માટે કચ્છના લખપત ગામમાં આવે છે અને મંછાને મળે છે. મંછા એક આત્મા છે. ગામવાસીઓનું કહેવું છે કે મંછા જેકોઈને દેખાય છે તે વ્યક્તિનું બાળક મરી જાય છે. મંછાએ પણ પોતાના દીકરાના કારણે જીવ ગુમાવ્યો હતો. સમરન ભટ્ટની લાઇફમાં પણ એવું જ બને છે અને તેના દીકરાનું મોત થાય છે. સમરન ભટ્ટને આ વાત જબરદસ્ત રીતે ખટકી રહી છે. સમરન પોતાના મનની વાત કહેવા માટે ડિરેક્ટર જૅકીને મળે છે અને પોતાનો આખો અનુભવ કહે છે. આ અનુભવ આમ તો બે જ વ્યક્તિ એકમેકને શૅર કરી રહ્યા છે પણ હકીકત એ પણ છે કે મંછા પણ એ વખતે ત્યાં હાજર છે અને બધું સાંભળી રહી છે. મંછા શું કરશે, તેનાથી છુટકારો મેળવવા માટે બન્નેએ શું કરવું પડશે અને કેવી રીતે આગળ વધવું પડશે એ નાટકમાં દર્શાવવામાં આવ્યું છે. નાટકના પ્રસ્તુતકર્તા અને જાણીતા ઍક્ટર-ડિરેક્ટર કમલેશ મોતા કહે છે, ‘નાટકની માવજત એ સ્તરે કરવામાં આવી છે કે રૂંવાડાં ઊભાં થઈ જાય. ગુજરાતી નાટકોમાં હૉરર સબ્જેક્ટ પર આ અગાઉ આવું કોઈ નાટક નથી બન્યું એવું કહેવાને બદલે એવું કહેવું મને વધારે ગમશે કે એ પ્રકારનું નાટક બન્યું નથી જે નાટક જોયા પછી તમે એના અનુભવમાંથી મહિનાઓ સુધી બહાર ન આવી શકો.’\n‘મંછા’નો શુભારંભ આજે સાંજે ૭.૩૦ વાગ્યે ભવન્સ ઑડિટોરિયમથી થશે.


ટીનએજર સંતાન સાથે કેવી રીતે વર્તવું? | નવગુજરાત સમય\n1 / 1 ટીનએજર સંતાન સાથે કેવી રીતે વર્તવું?\n- ટીનએજમાં બાળકને દુનિયા સાવ નવી જ અનુભવાય છે. એક બાજુ પ્રિ-યુથ ફ્રેશનેસ અને પાવર ફિલિંગ સાથે રિલેશનશીપ ક્રાઇસીસ પણ ઊભી થાય છે.\n‘મને સમજાતું નથી કે આ સ્ટ્રેસ મારા મેનોપોઝના પ્રોબ્લેમને લીધે છે કે પછી બધા ટીનએજર્સ આવા જ હોય છે! અમારી જીયા સોળ વર્ષની થઇ ગઇ. આખો દિવસ એની પાછળ રહીને હું તો પાગલ થઇ જઇશ. એવું લાગે છે.’ મનિષાબહેન સાયકોલોજીસ્ટની સામે પોતાના પ્રોબ્લેમ્સ કહી રહ્યા હતા.\n‘આજકાલ જીયાના મૂડનું કંઇ ઠેકાણું હોતું નથી. એને શાંતિથી જમવા માટે બોલાવો તો પણ સખ્ખત ચિડાઇ જાય. સ્કૂલેથી આવીને સીધી બેગને સોફા પર ફગાવીને ધડાધડ સીડી ચડીને એના રૂમમાં ભરાઇ જાય. આખો દિવસ મોટા અવાજે મ્યૂઝિક ચાલુ હોય અને બહેનના હાથમાં મોબાઇલ તો હોય જ. સવારે ઊઠીને બ્રશ કરતા પહેલા મોબાઇલ દર્શન થાય તો છેક રાત્રે ઊંઘતી વખતે પણ આંખો ઘેરાય ત્યાં સુધી ઑન-લાઇન હોય. મને મારી દીકરી રાત્રે ૯ વાગ્યા પછી ઘરની બહાર રહે એ જરાપણ પસંદ નથી. તમે તો જાણો જ છો આજકાલ કેવા ખરાબ બનાવો બને છે. એને સેફ્ટીની વાત કરીએ તો લેક્ચર લાગે છે.’\n‘જો કે એ પણ છે કે ક્યારેક એ મને ખૂબ વહાલથી વળગી પડે પણ બીજા જ દિવસે જાણે હું એની સૌથી મોટી દુશ્મન હોઉ એવું બિહેવ કરે. મને સમજ નથી પડતી આ જીયા સાથે કેવું વર્તન કરવું ? અને એના પ્રોબ્લેમેટિક બિહેવિયરનો ઉપાય શું કરવો ?’ મનિષાબહેનની સમસ્યા જેન્યુઇનલી ચિંતાજનક હતી.\nઆજકાલ ‘ટીનએજર્સના ટૅન્ટ્રમ્સ’ મતલબ તરૂણોની વર્તન સમસ્યાઓ વધતી જાચ છે. ટીનએજમાં હોર્મોન્સના બદલાવ સાથે અન્ય ઘણા માનસિક, શારીરિક અને સામાજિક ચેન્જીસ બાળક અનુભવે છે. એને પોતાના ફ્રેન્ડઝ સાથે રહેવું વધારે ગમે છે. માતા-પિતાનો કંટ્રોલ ગમતો નથી એટલે બળવાખોર વૃત્તિ વધતી જાય છે. વળી કરિયર બિલ્ડિંગના વર્ષો હોવાથી ભણવાનું પ્રેશર પણ વધતું જાય છે. એ સાથે જ વિજાતીય આકર્ષણ પણ ખૂબ મોટું પરિબળ છે. ટીનએજમાં બાળકને દુનિયા સાવ નવી જ અનુભવાય છે. એક બાજુ પ્રિ-યુથ ફ્રેશનેસ અને પાવર ફિલિંગ સાથે રિલેશનશીપ ક્રાઇસીસ પણ ઊભી થાય છે. ઘણી વાર માતા-પિતા આ ફેરફારને સ્વીકારી શકતા નથી. એમના મતે તો પોતાનું સંતાન ‘નાનું’ જ હોય છે. અને અપેક્ષાઓ મેચ્યોર્ડ વ્યક્તિ જેવી રાખવામાં આવે છે એટલે ટીનએજ સંતાન કન્ફ્યુઝ થાય છે કે હું નાનો છું કે મોટો ! મને પેરન્ટ્સ હેટ કરે છે કે પ્રેમ કરે છે ! આવી દ્વિધામાં માતા-પિતાની ભૂમિકા ખૂબ મહત્ત્વની બની જાય છે.\nજો મા-બાપ એવું ઇચ્છતા હોય કે તેમનું સંતાન નિશ્ચિત સમયે ઘરમાં પાછું આવી જાય તો રીઝનેબલ ટાઈમ લિમિટ સારા શબ્દોમાં એને કહો. આજકાલની ફાસ્ટ લાઇફસ્ટાઇલમાં અને મોબાઈલ અને સોશિયલ મીડિયાના જમાનામાં લોકો મોડે સુધી જાગતા થયા છે. એટલે નિયમોમાં જરૂર પડે ફ્લેક્સિબલ થઇ શકાય પણ સંતાનને એ પણ સમજાવવું પડે કે કેમ આ ટાઇમલિમિટ છે. એનાથી કેવા નુકસાન થાય છે. આ માટે છાપા કે ટી.વી.ના બનાવો વિશે ખૂબ જ કડક કે તીખા થયા વગર ચર્ચા કરો. એને પ્રશ્નો કરવા દો તમે તર્કસંગત જવાબ આપો તો સંતાન તમારી વાતને સ્વસ્થ ચિત્તે સ્વીકારશે.\nસંતાનોને પોતાના મિત્રો ખૂબ પસંદ હોય છે. તેઓ ફ્રેન્ડઝ માટે આ ઉંમરમાં પઝેસિવ પણ હોય છે. જો તમે તમારા સંતાનની નજીક જવા માગતા હો તો એના મિત્રો વિશે જાણીને એમનામાં રહેલી સારી બાબતોના વખાણ પણ કરો. આમાં તટસ્થ રહેવું જરૂરી છે. તમારૂં સંતાન ચોક્કસ આને અપ્રિશિયેટ કરશે.\nકેટલીક વાર એવું પણ હોય છે કે તમે તમારા સંતાનની ગુસ્સાભરી વાતો, ડિપ્રેસીવ વાતો કે મજાક-મસ્તીની વાતો ઉપદેશ આપ્યા વગર માત્ર સાંભળો. દર વખતે રિએક્ટ કરવાની જરૂર હોતી નથી. કોઇ સિરિયસ મામલો હોય તો વાત અલગ છે. વળી આ ઉંમરમાં એને સિક્રેટીવ રહેવું ગમતું હોય છે તમે પણ તમારી તરૂણાવસ્થામાં કદાચ કંઇક અંશે તો સિક્રેટીવ હશો જ.\nમનિષાબહેનનું એમના હસબન્ડ સાથે કાઉન્સેલિંગ થયું. જીયાને પણ સેશન્સ આપવામાં આવ્યા. હવે મનિષાબહેન જીયાની વધુ નજીક આવી ગયા છે. જીયા પણ હવે થોડી ફ્રીડમ અનુભવે છે અને સાથે થોડી રિસ્પોન્સીબિલીટી પણ એનામાં આવી છે. ટીનએજ પેરન્ટીંગ એ એક ડિફીકલ્ટ બાબત છે. પણ એમાં એવું જરાય નથી કે કોઈ સોલ્યુશન ના મળે.\nમાસ્ટર માઈન્ડ :\nટીનએજ બાળકના માત્ર પેરેન્ટ પણ ના રહેવાય કે માત્ર ફ્રેન્ડ પણ ના થવાય, પેરન્ટ-ફ્રેન્ડ થવું વધુ સારું છે.


The municipality sought land from the state government atatoken price for Dumas Seaface | ડુમસ સીફેસ માટે પાલિકાએ રાજ્ય સરકાર પાસે ટોકન ભાવે જમીન માંગી - Divya Bhaskar\nThe Municipality Sought Land From The State Government At A Token Price For Dumas Seaface\nરજૂઆત:ડુમસ સીફેસ માટે પાલિકાએ રાજ્ય સરકાર પાસે ટોકન ભાવે જમીન માંગી\nદરિયા કિનારે 106 હેક્ટર જમીન પર સીફેસ ડેવલપ કરાશે\nડુમસ સી ફેસને ડેવલપ કરવા પાલિકા દ્વારા રાજ્ય સરકારને પ્રેજન્ટેશન કરાયું હતું. ડુમસ સી ફેસ પ્રોજેક્ટમાં દરિયા કિનારે કુલ 106 હેક્ટર જમીનનો ઉપયોગ થશે. જેમાં જંગલ ખાતાની 28.75 હેકટર અને સરકારી 78 હેકટર જમીન છે. આ જમીન ટોકન ભાવે સુરત મ્યુનિસિપલ કોર્પોરેશનને અપાય તો આ પ્રોજેક્ટ ડેવલપ થઈ શકે તેમ છે. જેને પીપીપી હેઠળ ડેવલપ કરાશે. પ્રેજન્ટેશનમાં ઈકો ટુરીઝમ પાર્ક, એમ્યુઝમેન્ટ પાર્ક, હોટલ, વોટર સ્પોર્ટ, રેસ્ટોરન્ટ જેવી જગ્યાઓ બનાવવાનો ઉલ્લેખ કરવામાં આવ્યો હતો. સાથે સાથે પાંચ કિલોમીટરનો કોસ્ટલ વે પણ તૈયાર કરાશે.\nસુરત મ્યુનિસિપલ કમિશનર બંછાનિધી પાનીએ કહ્યું હતું કે, ‘ડુસમને પિકનીક સ્પોટ બનાવવા માટે પાલિકાએ પ્રેજન્ટેશન તૈયાર કરીને રાજ્ય સરકારને રજૂ કર્યુ હતું. જો ડુમસને વિકસાવવામાં આવે તો સુરતના ફરવાલાયક વધુ એક સ્થળમાં ઉમેરો થશે. જંગલખાતુ અને રાજય સરકારનો ટુરીઝમ વિભાગ પણ આ પ્રોજેકટમાં ભાગીદારી કરે તેવી પણ રજુઆત કરવામાં આવી છે.


બાતમીદારોના બેહાલ | મુક્તીની લડત(દયાળ કેસરી)\n← તાડ પર ત્રીરંગો ધ્વજ\nલાલમીયાની લંગોટી →\nPosted on સપ્ટેમ્બર 16, 2008 | Leaveacomment\nપોલીસોના ત્રાસથી બચવા માટે અને સ્વરાજ્યની ચળવળને જ્વલંત રાખવા માટે કરાડી-મટવાડના મીત્રો દેલવાડા ગામમાં રહેતા હતા. દેલવાડા ગામનો સીમાડો રાટ્રવાદીઓનું આશ્રયસ્થાન હતું. કેટલાક રાટ્રવાદીઓ પર પોલીસખાતાનું વૉરંટ હતું. તેઓ ક્યાં છુપાયા છે? શું કરે છે? વગેરે બાતમી મેળવવા માટે મટવાડના પોલીસપટેલ મોસમમીયાં, એનો દીકરો લાલમીયા, આવડાફળીયાના દયાળ દીલી અને દુભા છાપી કેટલીક વાર દેલવાડા ગામની મુલાકાતે તાડી લેવાને બહાને કે બળદ, ગાય કે ભેંસની શોધને બહાને આવી ચડતા હતા. મોસમમીયો તો બ્રીટીશ સરકારનો પાકો ખાંધીયો હતો. બાતમીદારનું કામ કરતો હતો. એ રાષ્ટ્રવાદીઓની દરેક પ્રવૃત્તીઓ પર, ગતવીધીઓ પર ચાંપતી નજર રાખતો હતો. પણ રાષ્ટ્રવાદીઓ એની જાળમાં ફસાય જાય એવા કાચી માટીના નહોતા.\nદુભા છાપીની હોડી\nદેલવાડામાં રહેતા રાષ્ટ્રવાદીઓ કેટલીક વાર પોતાના કુટુંબીઓના ખબરઅંતર પુછવા ગામ જતા હતા. પોલીસના ત્રાસને કારણે કુટુંબીઓની ચીંતા કરતા હતા.\nજેકભાઈને એમ થયું કે કુટુંબીઓને મળવા જાઉં. જેકભાઈ પ્રખર રાષ્ટ્રવાદી, અખાડીયન અને કુનેહબાજ. આઝાદીની કોઈ પણ ચળવળમાં એ હોય જ. સરકાર સામેની ભાંગફોડ પ્રવૃત્તીના એ પ્રણેતા હતા, પ્રાણ હતા.\nએક વાર મટવાડના ચોરા પર બોંબ મુકવાનો વીચાર કર્યો. ચોરા પર તો પોલીસનો જમેલો હોય. પકડાઈ ગયા તો….. પણ એ જ તો જેકભાઈ. જેક જેનું નામ. પોતાના સ્વપ્નને સાકાર કરવા પુર્ણાને કીનારે આવ્યા. ભરતીના પાણીનો પ્રવાહ ધસમસતો હતો. વીચાર્યું કે થોડી રાહ જોઉં. મટવાડના ચોરાના ફુરચા ઉડાવવાના તરંગમાં તેઓ રાચતા હતા. એટલામાં દુભો છાપી પોતાની હોડી લઈને ત્યાં ભટકાણો. “ક્યાં જવું છે?” જેકભાઈને પુછ્યું. “ઘરે જવું છે, કુટુંબીઓને મળવા.” જેકભાઈએ કહ્યું.\nઅને જેકભાઈ પુર્ણા નદી તરીને કરાડીને કાંઠે આવ્યા. ત્યાં અચાનક વેઠીયો મળ્યો. જેકભાઈ વેઠીયાની ગતીવીધી તો જાણતા જ હતા. લોહી ઉકળી ઉઠ્યું. “જા, તારા બાપને કહી દેજે કે સીંહ આવ્યો છે. હીંમત હોય તો પકડે.”\nકાંઠાનું લુણ. સામેથી પડકારે!\nજેકભાઈ જાણતા જ હતા કે દુભો છાપી દુભો જ છે. દુભાયેલો છે. દુર્મતી છે. તાડી કે બીજાં કોઈ બહાનાં હેઠળ આવતો અને પોલીસોને બાતમી પુરી પાડતો હતો. દેલવાડાવાસીઓ પણ એની આ દુર્ભાવના ભરેલી ચાલ પામી ગયા હતા. દુભા છાપીએ સમાચાર પહોંચાડી દીધા. રાત્રે જેકભાઈના ઘરે દરોડો પાડ્યો. જેક ચકોર હતા. તેઓ રાત્રે જ મામાના ઘરે પહોંચી ગયા હતા જલાલપોર. ભાભીએ મોડી રાત્રે શાકરોટલા બનાવી જમાડ્યા હતા જેકભાઈને.\nઆ તરફ પોલીસોએ જેકભાઈના ઘરને ઘેરી લીધું. તપાસ કરી. જેકભાઈ મળ્યા નહીં. એટલે કુટુંબીઓ પર ખાર ઉતાર્યો. જેકભાઈના વૃદ્ધ પીતાને મારી મારીને પાડી નાખ્યા. ઘર સળગાવી મુકવાની ધમકી આપી. ધમાલને કારણે ઓટલા પર સુતેલી કેસલી ગાંડી જાગી ગઈ. ઘરમાં આવી ઘાસના ઢગલા પર બેસી ગઈ. વેઠીયાએ કહ્યું, “આનો કંઈ ભરોહો નંઈ.” પોલીસો ગભરાયા. કેસલી ગાંડીને કારણે ઘર બચી ગયું. પણ જેકભાઈના પીતાને પકડી ગયા. આ તરફ જેકભાઈ જલાલપોર, તવડી થઈ દેલવાડાની બોડમાં પાછા આવી ગયા. બેચાર દીવસ પછી પાછા ગયા, ત્યારે ખબર પડી કે આવું બની ગયું. રૂંવાડાં ઉભાં થઈ ગયાં. અંતરનો ઉભરો એમણે ડાહ્યાભાઈ બુધીયા સમક્ષ ઠાલવ્યો. ડાહ્યાભાઈ દેલવાડાની મોંઘી જણસ. રાષ્ટ્રવાદીઓના ભેરુ. રાષ્ટ્ર માટે તનમનધનથી ખુવાર થનાર. જેકભાઈએ તેમને કહ્યુંઃ “આપણે એક કામ કરવાનું છે.”\n“આ દુભો છાપી સરકારનો ખાંધીયો છે.” જેકે કહ્યું.\n“તે આજે ખબર પડી?” ડાહ્યાભાઈએ કહ્યું.\nજેક ઃ એની હોડીને સ્વરાજ્યના યજ્ઞમાં હોમવાની છે.\nડાહ્યાભાઈ ઃ સાથે સાથે એને પણ હોમી દેવાની જરુર છે.\nજેક ઃ મટવાડના બંદરે લંગારેલી હોડીઓમાંથી તમે એની હોડીને\nડાહ્યાભાઈ ઃ હા, હા, ચોક્કસ.\nજેક ઃ આજે અમાસ થઈ. બીજત્રીજની ભરતીનો લાભ ઉઠાવીએ.\nડાહ્યાભાઈ ઃ આપણે એકબે જણને સાથે લેવાની જરુર પડશે.\nજેક ઃ સોલંકી અને ડી. ડી.ને લઈ લઈએ.\nડાહ્યાભાઈ ઃ હું આજે જ એમને કહી દઉં.\nજેક ઃ બે મોટા કુહાડા અને નરાજની પણ જરુર પડશે. દુભા\nછાપીના લગનમાં રસોઈ કરવા માટે.\nડાહ્યાભાઈ ઃ લગ્નમાં આપણા ચાર સીવાય બીજા કોઈને બોલાવવાની\nજેક ઃ બેત્રણ દીવસ પહેલાં મારા ઘરે પોલીસ મોકલી ખુબ ત્રાસ\nઆપેલો. મારા પીતાને પકડી ગયેલા.\nડાહ્યાભાઈ ઃ આપણે હોડી માટે નારણભાઈને કહેવું પડશે.\nનારણભાઈને વાત કરી. એણે કહ્યું – “જ્યારે જોઈએ ત્યારે લઈ જજોને.”\nનારણભાઈએ દુભા છાપીના લગનનું મુરત ગોઠવી કાઢ્યું. ત્રીજનાં પાણી રાત્રે બેના સુમારે આવે. ભરતી પણ મોટી. ચારે જણ હોંશે હોંશે હોડીમાં ગોઠવાયા. જેકભાઈએ સઢ ચઢાવ્યો. પવનવેગી હોડીએ કરાડીની ખાડીમાં પ્રવેશ કર્યો. રોયલી (લંગર) નાખી. ચાલતા ચાલતા મટવાડ બંદરે આવી પહોંચ્યા. ડાહ્યાભાઈએ દુભા છાપીની હોડી શોધી કાઢી. સોલંકીએ કહ્યું કે આમાં તો કેરોસીનના ખાલી ડબ્બા છે. તો તો એ ચોક્કસ નવસારી જવા રાત્રે આવવાનો જ. ખાલી ડબ્બાને પાણીમાં પધરાવી દીધા. સઢના ચીરા કરી પુર્ણામાતાને અર્ઘ્ય આપ્યો, ડાહ્યાભાઈએ અને જેકભાઈએ કુહાડાથી અને નરાજથી પલબાણ અને પાટીયાંને છુટાં કરી તરતાં મુકી દીધાં. જાય બધું તણાતું, ત્રીજની ભરતી, એટલે પુછવું જ શું? પછી પાછા પોતાની હોડીમાં આવ્યા. રોયલી ખેંચી. સઢ ચઢાવ્યો. કરાડીની કડ્ડી (કીનારો) છોડી દેલવાડાની ખાડીમાં આવી પહોંચ્યા. થાકને કારણે નીદ્રાદેવીને શરણે ગયા. પથારીમાં પડતાં ભેગા ઘસઘસાટ ઉંઘી ગયા.\nનારણભાઈને ખબર ન પડી કે એની હોડી સ્વરાજ્યના યજ્ઞમાં પવીત્ર થઈને આવી ગઈ છે.\nસવારે બધા જાગ્યા ત્યારે ડાહ્યાભાઈએ કહ્યું – “જેકભાઈ, દુભો છાપી હવે પછી દેલવાડાનું નામ તો શું, દેલવાડા તરફ માથું રાખીને સુશે પણ નહિ!”\n“એ જ લાગનો હતો એ.” જેકભાઈએ કહ્યું.\nThis entry was posted in સ્વાતંત્ર્ય સંગ્રામ and tagged દુભા છાપીની હોડી. Bookmark the permalink.


PM મોદી સાથે લગ્ન કરીને સેવા કરવા રાજસ્થાનની મહિલા ધરણા પર - NavGujarat Samay\nPM મોદી સાથે લગ્ન કરીને સેવા કરવા રાજસ્થાનની મહિલા ધરણા પર\n8 Oct 2017, 2300 hrs IST\nવડાપ્રધાન પર કામનું ભારણ છે, તેમને મદદની જરૂર છે : ઓમ શાંતિ શર્મા\nવડાપ્રધાન નરેન્દ્ર મોદીના કરોડો સમર્થકો અને ચાહકો છે અને આ વાત તમામ જાણે છે. પરંતુ એક મહિલા તેમને પોતાના પતિ તરીકે પામવા ઈચ્છે છે. રાજસ્થાનની ૪૫ વર્ષની આ મહિલા પોતાની આ જીદ સાથે છેલ્લાં એક મહિનાથી દિલ્હીના જંતર-મંતર ખાતે ધરણાં પર બેસી ગઈ છે. તેનું કહેવું છે કે જ્યાં સુધી પીએમ મોદી તેને મળવા નહીં આવે ત્યાં સુધી તે ધરણાં પર બેસી રહેશે.\nધરણાં પર બેસેલી આ મહિલાની ઓળખ ઓમ શાંતિ શર્મા તરીકે થઇ છે અને તે આઠમી સપ્ટેમ્બરથી ધરણાં પર છે. જયપુરની રહેવાસી આ મહિલા એકદમ સભાનાવસ્થામાં છે અને કહે છે કે તે પીએમ મોદીનો સાથ ઇચ્છે છે.\nએક મીડિયાના રિપોર્ટમાં જણાવાયું છે કે આ મહિલા માત્ર પીએમની સેવા કરવા માગે છે કેમ કે તેઓ એકલા છે અને તેમના પર કામનું ઘણું દબાણ છે. તે કહે છે કે ‘મને ખબર છે કે લોકો મને પીએમને મળવા નહિ દે, પરંતુ મને એ પણ ખબર છે કે તેમને મદદની જરૂર છે અને તેઓ મારી જેમ જ એકલા છે.’\nવડાપ્રધાન મોદી સાથે જોડાવાની વાતને આગળ વધારતાં આ મહિલાનું કહેવું છે કે 'જે કોઇ પણ સાંભળશે, તે મારા પર હસશે. હું બધાને જણાવવા માગું છું કે હું તેમની સાથે માત્ર આ કારણે જ લગ્ન કરવા નથી માગતી કે મારી પાસે તેમના માટે કઇંક ખાસ છે, કારણ છે. હું તેમનો ઘણો આદર કરું છું. આપણી સંસ્કૃતિમાં નાનપણથી જ મોટાઓનું સન્માન કરવું અને તેમની મદદ કરવાની શિખામણ અપાય છે.'\nજો તમને એવું લાગતું હોય કે આ મહિલા ગરીબ હશે તો એવું પણ નથી. આ મહિલાનો દાવો છે કે રાજસ્થાનમાં તેની પાસે ઘણી જમીન, પૈસા અને સંપત્તિ છે. મહિલાએ કહ્યું કે 'મારી પાસે જયપુરમાં ઘણી જમીન છે. મેં તેમાંથી થોડી જમીન વેચીને મોદીજી માટે ગિફ્ટ્સ ખરીદવાનું નક્કી કર્યું છે.' ઉલ્લેખનીય છે કે આ મહિલા ધરણાં દરમિયાન પબ્લિક ટોઇલેટનો ઉપયોગ કરે છે અને લંગરમાં જમે છે.


11 ફેબ્રુઆરી, 2015\nગુજરાત સરકારના વિવિધ વિભાગોમાં થતી ભરતીઓની માહિતી આપતી ગુજરાત સરકારની સત્તાવાર એપ્લિકેશન ડાઉનલોડ કરો\nવિશ્વાસ એ તો નેતૃત્વનો શ્વાસ છે\nનેતૃત્વ માટે એક કરતાં ઘણાં ગુણો અને કૌશલ્યની જરૂર પડે જ. મોટા ભાગના નેતાઓમાં મોટા ભાગના ગુણ કે કૌશલ્ય હાજર હોવા છતાં ક્યારેક તેમનું નેતૃત્વ નિષ્ફળ જાય છે. તેમના માટે કદાચ એવું બન્યું હોય કે, નેતૃત્વ માટેના કેટલાક ગુણો કે કૌશલ્યોમાં તેઓ ન માનતા હોય કે અભાવ હોય. આવું બને છે ત્યારે સહન કરવાનું તો સંસ્થાને જ આવે. નેતૃત્વ માટે ઘણાં ગુણ કે કૌશલ્ય જોઈએ, તેમાં એક ગુણ છે વિશ્વાસ. જે માટે કૌશલ્યની જરૂર છે તે છે, વિશ્વાસ આપવો અને મેળવવો. સફળ નેતૃત્વ પૂરું પાડવા માટે ઘણી બાબતો સમાયેલ છે, જેમાં વિશ્વાસનો સમાવેશ અવશ્યપણે કરવો જ પડે. નેતા પર કર્મચારીઓનો વિશ્વાસ ન હોય અથવા તો નેતાને કર્મચારીઓ પર વિશ્વાસ ન હોય તો તેઓ નેતાને શા માટે અનુસરે? વિશ્વાસ બધા કાર્યકરો અને તમને એકબીજાની સાથે રાખવાનું ફેવિકોલ જેવું કામ કરે છે. વિશ્વાસ મૂકો તેટલું જ અગત્યનું નથી. કેટલો ઊંડો વિશ્વાસ મૂકો તે અગત્યનું છે.\nનેતાનો વિશ્વાસ સહકાર્યકરોમાં ઘણો ફેરફાર લાવી શકે છે. કાર્યકરોમાં ઉત્સાહનું સિંચન કરે છે તો તેમના અભિગમમાં પણ પરિવર્તન લાવે છે. એટલું જ નહીં, કાર્યકરોમાં આત્મવિશ્વાસ પણ રેડે છે. વિશ્વાસ સૌને સાથે રાખી ધ્યેય સુધી લઈ જવામાં મોટો ફાળો આપે છે. વિશ્વાસ વગર ધાર્યું પ્રોડક્શન નહીં મળે અને તેનું મૂલ્ય પણ વધુ ચૂકવવું પડશે. આ વિધાનને તમે સંગઠનમાં વિશ્વાસનું અર્થશાસ્ત્ર ગણી શકો.\nજૂથના સભ્યોમાં વિશ્વાસ પેદા કરવો ખૂબ જ અગત્યનું છે. જો વિશ્વાસનો અભાવ હશે તો ક્યારેય પણ સફળતા સુધી પહોંચી નહીં શકાય. નેતૃત્વ કરવા માટે ઘણી સ્ટાઈલ છે. તમે કઈ સ્ટાઈલ વાપરો છો તેની સાથે કાર્યકરોને બહુ લેવાદેવા નથી, પણ તમારા અભિગમ અને તમારા વર્તનથી તેઓને તમે કેટલા ખુશ રાખી શકો છો તે અગત્યનું છે. તેમની ખુશી જ તમને તમારા ધ્યેય સુધી લઈ જવામાં અગત્યનો ભાગ ભજવશે, કારણ કે તમારા નિર્ણયો કે તમારી વિચારસરણીરૂપી બંદૂક તમારે તેમના ખભા પર મૂકીને જ ફોડવાની છે. નેતાએ રીતિનીતિ નક્કી કરવાની છે. સાથે કામ કરવા માટે અનુકૂળતાભર્યું વાતાવરણ ઊભું કરીને સગવડતાઓ પૂરી પાડવાની છે, કામ તો કાર્યકરોએ કરવાનું છે, દોડવાનું છે કાર્યકરોએ, ત્યારે તેમનામાં ઊભો કરેલો વિશ્વાસ આ તેમનામાં નવું બળ પેદા કરે છે. કોઈપણ કાર્ય જૂથમાં કરવાનું હોય તો વિશ્વાસ એ શ્વાસનું કામ કરે છે. સભ્યોને એકબીજા સાથે જોડીને રાખે છે. જેથી જે તે કામ સરળતાથી, રસથી, નિષ્ઠાથી અને અપેક્ષાનુસાર થશે. કર્મચારી પર વિશ્વાસ મૂકવાથી તે પોતે એમ માને છે કે મારી કદર કરી. જે માન્યતા અને વિશ્વાસ સાથે જે તે કર્મચારી તમારી સાથે જોડાઈને રહે છે. તમે જો કર્મચારી પર વિશ્વાસ નહીં મૂકો તો તેઓ તમારા પર વિશ્વાસ શા માટે મૂકે ? અંતે વિશ્વાસ વગરના વહાણ ડૂબતાં હોય છે, તેમ તમારે પણ ડૂબવાની તૈયારી રાખવી પડે જ.\nકાર્યકરો પાસે કામ કઢાવવા માટે તેમને આપવામાં આવતો પગાર જ માત્ર પૂરતો નથી, સારું અને વધારે કામ લેવા માટે પૈસા દ્વારા આપવામાં આવતું પ્રોત્સાહન અપૂરતું છે. જો તેમને સાંવેગિક રીતે તૈયાર કરવામાં આવે. લાગણીમાં લાવવામાં આવે તો તે કામ ખૂબ જ સારી રીતે વધારે પ્રમાણમાં અને ઝડપથી થાય છે. આવા કામમાં કાર્યકરોનો વિશ્વાસ હોય છે. આ કામ હૃદયથી થયેલું હોય છે જેથી તેનાં પરિણામ પણ એટલા જ ઊંચા હોય છે. વિશ્વાસ અપાવવા અને મેળવવા માટે નેતાના શબ્દો અને વર્તનમાં સામ્યતા હોવી જોઈએ. બોલો તે કરો અને કામને પ્રાધાન્ય આપો. તમારી નીતિ, આયોજન વગેરે બાબતમાં સ્પષ્ટ બનો, મોંઢા પર હાસ્ય રાખો, પણ કામ બાબતમાં ગંભીર બનો. એકબીજાની ખાડાખોદમાં ન પડો. તમારા માટે તમારા કર્મચારીનું સ્થાન છે, હા,તેમાં કોઈ કર્મચારી વધારે કામ કરતો હશે તો કોઈ ઓછું કામ કરતો હશે. પણ કોઈ કર્મચારીને અવગણીને કે તેને હડધૂત કરીને તમે ક્યારેય સંપૂર્ણ સફળ નહીં થઈ શકો.\nદરેક કાર્યકરોમાં અલગ અલગ કૌશલ્ય હોય છે. દરેકની ક્ષમતા જુદી જુદી હોય છે. દરેકનું વ્યક્તિત્વ જુદું જુદું હોય છે, દરેકની સમજશક્તિ અલગ હોય છે, દરેકના કામ કરવાના હેતુ અને પદ્ધતિ અલગ હોય છે. ત્યારે નેતાએ બધાને સાથે રાખીને બધા પાસે ચોક્કસ કામ લેવું અઘરું તો છે જ, પણ તે બાબત નેતાના અભિગમ, તેની કામ કરવાની રીત અને તેને કાર્યકરોમાં ઊભા કરેલા વિશ્વાસ પર આધાર રાખે છે. જો કાર્યકરો ઉત્સાહી હશે, વિશ્વાસુ હશે અને કામ કરવાની સગવડતા ઊભી કરી આપી હશે તો તેઓ આપમેળે પોતાનામાંથી જ પ્રેરણા લઈને કામ કરશે, કામ કરવાના નવા રસ્તાઓ પણ શોધશે અને ધ્યેય સુધી કામને લઈ જશે. વિશ્વાસ બંને પક્ષે જોઈએ અને તે ટકી રહેવો જોઈએ. વિશ્વાસ અપાવવા માટે કાર્યકરો વચ્ચે બેસીને કેટલીક બાબતની સ્પષ્ટતા કરવી જરૂરી છે. તો જ કાર્યકરોને વિશ્વાસ બેસે છે. તમે માત્ર હુકમ જ કરશો તો કાર્યકરો કચવાતા મને કામ કરશે. જે ક્યારેય ધ્યેય સુધી નહીં લઈ જાય. વિશ્વાસ મૂકવાની શરૂઆત નેતાના પક્ષેથી થવી જોઈએ. કોઈ વાર વિશ્વાસભંગ થયો હોય તેવું લાગે તો કોઈ ધારણા બાંધ્યા પહેલાં તેના કારણો અને પરિસ્થિતિ જાણો. ત્યાર બાદ જે કહેવાનું હોય તે કરવાનું હોય તે ખૂબ જ આતિથ્યભાવે કરો તો ભવિષ્યમાં સારાં પરિણામો મળશે, પણ ભારતીય સંસ્કૃતિ એવું કહે છે કે, વિશ્વાસઘાત ન કરવો. તે જોતાં આપણો સમાજ વિશ્વાસ મૂકનાર માટે માથું આપી દેવા તૈયાર હોય છે. તો આવી પરંપરા અને વિચારસરણીનો લાભ નેતાએ લેવો જોઈએ. ક્યારેય નકારાત્મક દૃષ્ટિકોણ કે માન્યતાને આધારે કાર્યકરો સાથે વાત ન કરો કે વર્તન ન કરો. તમે હકારાત્મક હશો તો તેના પ્રભાવથી જ કાર્યકરો પણ હકારાત્મક દૃષ્ટિકોણ અપનાવશે. આમ છતાં વિશ્વાસ કોની પર મૂકવો, કેટલો મૂકવો, ક્યારે મૂકવો, ક્યાં સુધી મૂકવો વગેરે અનુભવના આધારે નક્કી કરો, પણ સામેના વ્યક્તિને તેનો ખ્યાલ ન જ આવવા દો કે તમને તેના પર વિશ્વાસ ઓછો છે. કાર્યકર પર વિશ્વાસ ઓછો મૂકશો તો ક્યારેક ચાલશે, પણ બિલકુલ વિશ્વાસ નહીં મૂકો તો ક્યારેય નહીં ચાલે. આપણામાં એક બીજી કહેવત પણ છે કે, વિશ્વાસથી તો વહાણ પણ તરે. તેને ધ્યાનમાં રાખી વિશ્વાસ સાથે કામ કરો.\nસ્વાઈન ફ્લૂથી બચવાના ઘરેલુ ઉપાય\nથાયમોલ, મેથોલ, કૈફર(કપૂર) ને બરાબર માત્રામાં ભેળવીને તૈયાર 'યુ વાયરલ' ના મિશ્રણના ટીંપાને જો રૂમાલ કે ટીસ્યુ પેપર પર નાંખીને લોકો સુંઘે તો ભીડમાં માસ્ક પહેરીને જવાની કોઈ જરૂરત નથી પડતી.\nત્રિફળા, ત્રિકાટુ, મધુયાસ્તી અને અમૃતાને સમાન માત્રામાં લઈને તેને એક ચમચી જેટલુ લેવાથી પ્રતિરોધક ક્ષમતા વધી જાય છે. આનાથી તાવ પણ ઓછો થઈ જાય છે.


લખીમપુર: રાહુલ ગાંધીએ પીડિત પરિવારની મુલાકાત કરી; આજે અખિલેશ યાદવ જશે લખીમપુર | Lakhimpur: Rahul Gandhi visited the victim's family; Today Akhilesh Yadav will go to Lakhimpur\nHome > દેશ > લખીમપુર: રાહુલ ગાંધીએ પીડિત પરિવારની મુલાકાત કરી; આજે અખિલેશ યાદવ જશે લખીમપુર\nલખીમપુર: રાહુલ ગાંધીએ પીડિત પરિવારની મુલાકાત કરી; આજે અખિલેશ યાદવ જશે લખીમપુર\nરાહુલ ગાંધીએ ટ્વિટ કર્યું છે કે લવપ્રીત તમારું બલિદાન ભૂલીશું નહીં. જ્યાં સુધી ન્યાય નહીં મળે ત્યાં સુધી આ સત્યાગ્રહ ચાલશે.\nBY Connect Gujarat Desk7 Oct 2021 7:53 AM GMT\nConnect Gujarat Desk7 Oct 2021 7:53 AM GMT\nલખીમપુર મામલામાં પીડિત પરિવારોને મળવા પહોંચેલા કોંગ્રેસના પૂર્વ અધ્યક્ષ રાહુલ ગાંધી સૌ પહેલા કિસાન લવપ્રીતના પરિવારજનોને મળ્યા હતા. તેમણે આ જાણકારી ટ્વિટ કરીને આપી હતી. રાહુલ ગાંધીએ ટ્વિટ કર્યું છે કે લવપ્રીત તમારું બલિદાન ભૂલીશું નહીં. જ્યાં સુધી ન્યાય નહીં મળે ત્યાં સુધી આ સત્યાગ્રહ ચાલશે. આ સાથે તેમણે બે ફોટા પણ ટ્વિટ કર્યા છે. લખીમપુર તે ગાડીઓના લાંબા કાફલા સાથે પહોંચ્યા છે. આ દરમિયાન રસ્તામાં ઘણા કિલોમીટર સુધી લોકોની ભીડ રસ્તાની બંને તરફ જોવા મળી હતી. રાહુલે પીડિત પરિવારની મુલાકાત કરી તે સમયે પ્રિયંકા ગાંધી વાડ્રા પણ હતા.\nઆ પહેલા રાહુલ ગાંધીને લખનઉ એરપોર્ટ પર રોકવામાં આવ્યા હતા. આ પછી રાહુલ ગાંધીએ કહ્યું કે હું અહીંથી નીકળવા માંગું છું પણ મને એરપોર્ટ પર જ રોકી દીધો છે. અમે પોતાની ગાડીમાં લખીમપુર જવા માંગીએ છીએ પણ પોલીસ પોતાના વાહનમાં લઇ જવા માંગે છે. મેં તેમને કહ્યું કે હું પોતાની ગાડીમાં જવા માંગુ છું પણ હવે લાગી રહ્યું છે કે આ લોકો મોટી યોજના બનાવી રહ્યા છે.\nUttarpradeh Lakhimpur Violence Kheri LakhimpurKheri LakhimpurKheriViolence LakhimpurKheriIncident lakhimpur_farmer Rahul Gandhi Akhilesh Yadav UPPolice ConnectGujarat Priyanka Ganhi Priyanka Gandhi Vadra


corona-vaccine-pm-narendra-modi-to-hold-meeting-with-cms-today-mb – News18 Gujarati\nPM મોદીની 8 મુખ્યમંત્રીઓ સાથે બેઠક શરૂ, કોરોનાનો સામનો કરવા કેવી રણનીતિ ઘડાશે?\nવડાપ્રધાન નરેન્દ્ર મોદી મુખ્યમંત્રીઓ સાથે રાજ્યોમાં કોરોના સંકટની હાલની સ્થિતિ અંગે ચર્ચા કરશે\nLast Updated : November 24, 2020, 11:20 IST\nPM Narendra Modi Review Meeting on Covid-19 Spikes: દેશમાં કોરોના વાયરસથી સંક્રમિત થનારા લોકોની સંખ્યા 92 લાખની નજીક પહોંચી ગઈ છે. કેટલાક રાજ્યોમાં કોરોના વાયરસના મામલા ફરી વધી રહ્યા છે. મહારાષ્ટ્ર અને દિલ્હીમાં સૌથી ખરાબ સ્થિતિ છે. એવામાં વડાપ્રધાન નરેન્દ્ર મોદી આજે કોરોનાથી સૌથી વધુ પ્રભાવિત 8 રાજ્યોના મુખ્યમંત્રીઓ સાથે બેઠક કરી રહ્યા છે. આ રાજ્યોમાં દિલ્હી, ગુજરાત, હરિયાણા, કેરળ, મહારાષ્ટ્ર, પશ્ચિમ બંગાળ, છત્તીસગઢ અને રાજસ્થાન સામેલ છે. બેઠકમાં ગૃહમંત્રી અમિત શાહ પણ ઉપસ્થિત છે. ત્યારબાદ વડાપ્રધાન બપોરે 12 વાગ્યાથી બાકીના રાજ્યોના મુખ્યમંત્રીઓ સાથે ચર્ચા કરશે. આ બેઠક વીડિયો કોન્ફરન્સિંગના માધ્યમથી યોજાઈ રહી છે.\nબેઠકના શું છે એજન્ડા?\nઆ બેઠકના બે મુખ્ય એજન્ડા છે. પહેલો, કોવિડના વધતા કેસને લઈ રાજ્ય પોતાના તરફથી શું પ્રયાસ કરી રહ્યા છે. કેસોને વધતા અટકાવવા માટે કેવા પ્રકારના પ્રયાસ કરવામાં આવી રહ્યો છે, તેને લઈને સમીક્ષા થશે.\nબીજો એજન્ડા વેક્સીનેશનને લઈને છે. આગામી વર્ષની શરૂઆતમાં વેક્સીન આવવાની આશા છે. એવામાં તેને વહેલી તકે વધુ લોકો સુધી પહોંચાડી શકાય, વેક્સીનને સ્ટોર કરવા માટે રાજ્યોની પાસે શું સંસાધન છે, અને કેવા પ્રકારથી વેક્સીનેશન કરવામાં આવશે, તે મુદ્દે વાતચીત થશે.\nવડાપ્રધાનની અગત્યની બેઠક\nવીડિયો કોન્ફરન્સિંગના માધ્યમથી યોજાનારી બેઠકમાં વડાપ્રધાન નરેન્દ્ર મોદી મુખ્યમંત્રીઓ સાથે રાજ્યોમાં કોરોના સંકટની હાલની સ્થિતિ અંગે ચર્ચા કરશે. આ બેઠકમાં કોરોના વેક્સીનના વિતરણને લઈને પણ ચર્ચા કરવામાં આવશે. નોંધનીય છે કે કોરોના સંકટ આવ્યા બાદથી પીએમ રાજ્યો સાથે સતત વાતચીત કરતા રહે છે. દેશમાં વધતા કોરોના સંક્રમણના કેસોની વચ્ચે પીએમ મોદીએ ગત સપ્તાહે ઉચ્ચ અધિકારીઓ સાથે બેઠક કરી હતી. પીએમ મોદીએ આ બેઠકમાં દેશમાં કોરોના વેક્સીનને લઈને તૈયાર કરવામાં આવી રહેલી રણનીતિ વિશે ચર્ચા કરી હતી. ભારતમાં કોરોનાના સંક્રમણ કેસ 91 લાખને પાર થઈ ગયા છે.\nઆ પણ વાંચો, કેન્દ્રીય મંત્રીનો દાવો- મહારાષ્ટ્રમાં આગામી ત્રણ મહિનામાં BJP સરકાર બનાવી લેશે\nબેઠકમાં કોણ-કોણ સામેલ?\nવડાપ્રધાન સાથે યોજાનારી અગત્યની બેઠકમાં નીતિ આયોગના સભ્ય ડૉક્ટર વી.કે. પૉલ અને કેન્દ્રીય સ્વાસ્થ્ય સચિવ રાજેશ ભૂષણ પ્રેઝન્ટેશન કરશે. નોંધનીય છે કે બંને કોરોનાને લઈને બનેલી એક્સપર્ટ કમિટીના અગત્યના સભ્ય છે. માનવામાં આવી રહ્યું છે કે જુલાઈ 2021 સુધી 20-25 કરોડ લોકોને કોરોનાની વેક્સીન આપવામાં આવશે. કેન્દ્રીય સ્વાસ્થ્ય મંત્રી ડૉ. હર્ષવર્ધન પહેલા જ કહી ચૂક્યા છે કે માર્ચ 2021 સુધી વેક્સીન મળવાની આશા છે.\nFirst published: November 24, 2020, 08:44 IST


સુખનું સરનામું | Kutch Gurjari\nસુખનું સરનામું - નિરંજના જિતેન્દ્ર શાહ\n‘મારે હવે રીટાયર થવું જોઈએ. આમ તો તારી સલાહ માનવા જેવી છે. મારી પાસે વેલસેટ બિઝનેસ છે. પોશ એરિયામાં ફ્લેટ છે. મારું ફેમિલી સોનાના હિંડોળે ઝૂલે એટલી સમૃદ્ધિ છે. છતાંય કંઈક ખૂટે છે. પેલો.. અમલો, ગઈ કાલ સુધી મારા આપેલા પેન્ટ-શર્ટ પહેરતો હતો. આજે તેની કાપડની ચાર દુકાન છે. દુકાન - મકાન- રીસોર્ટ પર બંગલા.. ગઈકાલનો અમલો. અમીરચંદ શેઠ બની ગયો છે. હું એના જેટલું મેળવી લઉં, ભેગું કરી લઉં પછી જ બેસી શકીશ.’ સુમન તેના કલ્યાણ મિત્રને કહી રહ્યો હતો.\n‘હું બેંકમાં જોબ કરતો હતો. પછી અઠ્ઠાવન વર્ષે વીઆરએસ લીધું. ભવિષ્ય માટેનું પરફેક્ટ પ્લાનિંગ કર્યું છે. બે દીકરીઓને પરણાવી. પોતપોતાનાં ઘેર સુખી છે. હવે તો બસ લીલા લહેર, હરવું-ફરવું ને મજા કરવી. અમે બંને ધાર્મિક ને સામાજિક પ્રવૃત્તિઓમાં ઈનવોલ છીએ. પરિવારની જવાબદારી પાછળ મારા જે શોખ ધરબાઈ ગયા હતા, તે હવે પૂરા કરી રહ્યો છું. કી-બોર્ડ (કેસિયો) પર હાથ બેસી ગયો છે. શાલિની યોગાનાં ક્લાસ ચલાવે છે. લગ્ન બાદ તેના મૂરઝાઈ ગયેલા ગ્લાસ પેઈન્ટીંગના શોખને હવે ખીલવી રહી છે. કોઈ તગડું બેંક-બેલેન્સ નથી. પહેલાં વર્ષો પસાર થતાં હતાં. હવે વર્ષોમાં જિંદગી ઉમેરાઈ રહી છે.’ સમીર પોતાના દિલનાં દર્પણમાં ઝીલાયેલાં જિંદગીના પ્રતિબિંબનું અવલોકન કરી રહ્યો છે.\n‘મને મળેલા નવકારમંત્રનાં પદ નવ છે. તને જે નવકાર મંત્ર મળ્યો છે તેના પદ પણ નવ છે. સમ્યક દેવ-ગુરુ ને ધર્મ જે મારી પાસે છે તે તારી પાસે છે. આપણે બંને સમ્યક દર્શન - જ્ઞાન ને ચારિત્રનાં સરખા આરાધક છીએ. હિતાંશી- તું કહે છે કે, માધવી, તું નસીબદાર છે. મારાં ગાડી-બંગલો આ સમૃદ્ધિ તો ભૌતિક છે, ‘પર’ છે. પુદ્‌ગલ છે. એને હું મારા માની લઉં એટલી મૂર્ખ નથી. તો હવે તું જ મને કહે, તું મારાથી ક્યાં ઉતરતી છે? પાછળ રહી ગઈ છે? આપણા બંનેની આત્મસમૃદ્ધિ સમાન છે’ માધવી તેની મિત્ર હિતાંશીને સમજાવી રહી હતી.\nજે લોકો બીજાનાં સુખ પર નજર રાખે છે એને પોતાનું સુખ દેખાતું નથી. સુખને આપણે સંપત્તિ અને સાધનોથી માપવા લાગ્યા છીએ. બેંક બેલેન્સ સુખની ગેરંટી આપતું નથી. સુખનો વીમો ઉતરતો નથી. સુખી તો માણસે પોતે જ થવું પડે છે. સુખી થતાં પણ શીખવું પડે છે. સુખ કેમ મળે, શાંતિ કેવી રીતે ફીલ થાય? પ્રેમને કેમ પામી શકાય?\nમૈત્રી- પ્રમાદ- કારુણ્યને મધ્યસ્થ ભાવના.. આવું તો ઘણું બધું જિંદગીના મેન્યુઅલમાં હોય છે. એને સમજવું પડે ને જીવવું પડે. દરેકની જિંદગી યુનિક હોય છે. આપણે આપણા સુખની રીત શોધવી પડે. એ સુખ સાત્ત્વિક હોવું જોઈએ.


78 વર્ષીય દાદીમાએ લોકડાઉનમાં શરૂ કર્યું નવું સ્ટાર્ટઅપ, હવે Granddaughter Helps Dadi Start Crochet Business at 78 janva jevu\nજાણો – 78 વર્ષીય દાદીમા હવે કેવી રીતે આરામ અને મૂડી બંને કમાઈ રહ્યા છે – Granddaughter Helps Dadi Start Crochet Business at 78 janva jevu\nકોઈપણ નવું કામ શરૂ કરવું ખૂબ મુશ્કેલ હોય છે. પોતાનું કામ વધારવામાં લોકોનો પરસેવો છૂટી જાય છે. આવી સ્થિતિમાં વિચારો કે 78 વર્ષની દાદી માટે નવું કામ શરૂ કરવું કેટલું મોટું પડકાર સાબિત થઈ શકે છે. પરંતુ આજે અમે તમને જે દાદીમાની કહાની જણાવવા જઈ રહ્યા છીએ તેમના માટે નવું કામ શરૂ કરવું એ પડકાર નહીં પણ મનોરંજનનું સાધન સાબિત થયું.\nGranddaughter Helps Dadi Start Crochet Business at 78 janva jevu | image credit : thebetterindia.com\nઆ કહાની છે 78 વર્ષની શીલા બજાજની જે આ ઉંમરે ઉદ્યોગસાહસિક બન્યા છે. આ સ્ટાર્ટઅપમાં તેમના 26 વર્ષની પૌત્રી યુક્તિ બજાજે તેમને સપોર્ટ કર્યો હતો. શીલા બજાજ ભૂતકાળની સ્ત્રીઓની જેમ જ ગૂંથવાનું કામ કરે છે. ફરક માત્ર એટલો છે કે તેઓએ પોતાના વણાટને નવો અવતાર આપ્યો છે અને કસ્ટમાઈઝ્ડ પ્રોડક્ટ બનાવી છે. આ સ્ટાર્ટઅપ સાથે તે ઘરે બેસીને દર મહિને હજારોનો બિઝનેસ કરી રહ્યા છે.\nયુક્તિ 26 વર્ષની છે પરંતુ અત્યારે પણ તે તેમની દાદી પાસેથી વાર્તા ન સાંભળે ત્યાં સુધી તે ઊંઘી શકતી નથી. યુક્તિના માતા-પિતા બાળપણમાં જ ગુજરી ગયા હતા. તે પછી દાદીમાએ જ તેમનો ઉછેર કર્યો હતો. યુક્તિ એક પેઢીમાં ભાષા નિષ્ણાત તરીકે કામ કરે છે. લોકડાઉનમાં તેણે ઘરેથી કામ કરવું પડ્યું. આ દરમિયાન તેણે નોંધ્યું કે તેની દાદી ઘરે એકલા કંટાળી જાય છે. આવી સ્થિતિમાં તે સમય પસાર કરવા માટે સીવણ ગૂંઠવા જેવી આવડતનો ઉપયોગ કરે છે, જે તે બાળપણમાં શીખી હતી.\nયુક્તિને દાદીનું કામ ગમ્યું. અહીંથી તેના મનમાં વિચાર આવ્યો કે દાદીમાની આ આવડતની ઓળખ કેમ ન આપવી. આ વિચારીને તેણે ઈન્સ્ટાગ્રામ પર એક પેજ બનાવ્યું. દાદીમા ઘરના જુના કપડા ફાડીને નવી વસ્તુઓ બનાવતા. તેમણે યુવાનીમાં ઘણા વર્ષો સુધી નિકાસના વ્યવસાયમાં કામ કર્યું હતું, પરંતુ લગ્ન પછી તેમણે પોતાની જવાબદારીઓ નિભાવતી વખતે ઘરમાં કેદ થઈ ગઈ હતા. હવે વર્ષો બાદ તેની પૌત્રીએ તેમને ફરીથી પોતાના પગ પર ઉભા કર્યા છે. લોકડાઉન દરમિયાન યુક્તિએ નવેમ્બર 2020માં ઈન્સ્ટાગ્રામ પર caughtcrafthanded નામનું પેજ બનાવ્યું હતું. તેમણે તેના પર વિવિધ ઉત્પાદનોના ચિત્રો મૂકવાનું શરૂ કર્યું.\nદાદીને તેના લોન્ચિંગમાં પેજ તરફથી કોઈ ખાસ પ્રતિસાદ મળ્યો ન હતો પરંતુ તે નિરાશ ન હતા કારણ કે તે તેમાંથી પૈસા કમાવવા માંગતા ન હતા. તે પોતાની ખુશી માટે આવું કરતા હતા. સમય જતાં તેમના ઉત્પાદનોની માંગ વધવા લાગી. તેમણે તેના ગૂંથેલા ઉત્પાદનો બદલવાનું શરૂ કર્યું.\nહવે દાદી બુકમાર્ક્સ, બાળકોના કપડાના સેટ, સ્વેટર, બોટલ અને મગના કવર, સ્ટાઇલિશ સ્કાર્ફ, હેરબેન્ડ જેવી ઘણી પ્રોડક્ટ બનાવે છે. દાદી પાસે 250 થી 1500 રૂપિયા સુધીની પ્રોડક્ટ્સ છે. દાદી કહે છે કે જેઓ તેના માટે તેની પ્રોડક્ટ ખરીદે છે તે તેના ગ્રાહકો નથી પણ બાળકો જેવા છે.\nગુજરાતીમાં જાણવા જેવું – જાણો – 24 વર્ષની ઉંમરે જ કેવી રીતે બની ગઈ મિલિયન ડોલરની કંપનની માલિક\nઆ છે વિશ્વનું સૌથી સુરક્ષિત સ્થળ, કોરોના વાયરસ આજ સુધી પહોંચ્યો નથી – જાણો કારણ


Congress Leader Manish Tewari Tweet about Attack On Hindu\n‘કાશ્મીરથી લઈને બાંગ્લાદેશ સુધી- હિન્દુઓની કેમ થઈ રહી છે હત્યા?’\nOctober 17, 2021 | 11:22 pm IST\nસાઉથ એશિયામાં મોટો ઈસ્લામિક એજન્ડા કામ કરે છે\nકોંગ્રેસ સાંસદનું ટ્વીટ કંઈ તરફ કરી રહ્યું છે ઈશારો?\nબાંગ્લાદેશમાં હિન્દુઓ અને મંદિરો પર હુમલા\nબાંગ્લાદેશથી લઈને કાશ્મીર સુધી બિન-મુસ્લિમોને ટાર્ગેટ કરીને તેમની પર હુમલો કરીને હત્યા કરવાના કિસ્સાઓમાં છેલ્લા થોડા દિવસોથી ચિંતાજનક વધારો જોવા મળી રહ્યો છે. જેને લઈને કોંગ્રેસના સાંસદ અને પૂર્વ કેન્દ્રીય મંત્રી મનિષ તિવારીએ સવાલ ઉઠાવ્યા છે.\nકોંગ્રેસ નેતા મનિષ તિવારીએ ટ્વીટ કર્યું છે કે, “શું કાશ્મીરમાં થઈ રહેલી બિન-મુસ્લિમોની હત્યા, બાંગ્લાદેશમાં થઈ રહેલી હિન્દુઓની હત્યા અને પૂંછ સેક્ટરમાં9જવાનોના બલિદાન વચ્ચે કોઈ લિન્ક છે? દક્ષિણ એશિયામાં એક મોટો ઈસ્લામિક એજન્ડા કામ કરી રહ્યો છે.\nજણાવી દઈએ કે, જમ્મુ-કાશ્મીરમાં છેલ્લા કેટલાક સમયથી બિન-મુસ્લિમોને ટાર્ગેટ કરવાના કિસ્સાઓ સતત સામે આવી રહ્યા છે. આ અઠવાડિયામાં જ એન્ટી ટેરર ઑપરેશનમાં9જવાનો શહીદ થઈ ચૂક્યાં છે.\nથોડા દિવસ પહેલા જ પૂંછ સેક્ટરમાં થયેલી અથડામણમાં5જવાનો શહીદ થઈ ગયા હતા. જે બાદ 14 ઑક્ટોબરે અન્ય એક અથડામણમાં વધુ2જવાનો શહીદ થયા હતા. આ સિવાય આતંકવાદીઓ દ્વારા છેલ્લા થોડા દિવસોમાં કાશ્મીરમાં વસતા પરપ્રાંતિયોને ટાર્ગેટ કરીને તેમને મોતને ઘાટ ઉતારવામાં આવી રહ્યાં છે.\nતાજેતરમાં કાશ્મીરમાં આતંકવાદીઓએ ત્યાંના સ્થાનિક નાગરિકોને પણ ટાર્ગેટ કર્યા હતા. જે તમામ બિન મુસ્લિમ હતા. આતંકવાદીઓએ લગભગ5દિવસમાં જ7સામાન્ય નાગરિકોની હત્યા કરી દીધી. જે બાદ સેના દ્વારા આતંકવાદીઓ વિરુદ્ધ ઑપરેશન તેજ કરી દેવામાં આવ્યું છે.\nકાશ્મીર ઉપરાંત બાંગ્લાદેશમાં પણ હિન્દુઓ અને મંદિરોને ટાર્ગેટ કરવામાં આવી રહ્યા છે. બાંગ્લાદેશમાં કેટલાક હિન્દુ મંદિરોમાં દુર્ગા પૂજાના કાર્યક્રમ દરમિયાન મુસ્લિમ કટ્ટરપંથીઓ દ્વારા તોડફોડ કરવામાં આવી હતી. જે બાદ હિંસામાં4લોકોના મોત થયા હતા. હાલ પણ બાંગ્લાદેશના અનેક જિલ્લાઓમાં સ્થિતિ તનાવપૂર્ણ છે.\n26/11ને થયા 13 વર્ષઃ4દિવસ ચાલ્યો આતંકી હુમલો, આ રીતે બચ્યું મુંબઈ


Posted on 11:40 am January 8, 2021 9:27 am June 12, 2021 Author Niraj PatelComments Off on KGF-2 ટીઝર આવ્યું સામે, યશ અને સંજય દત્તનો ધમાકેદાર અંદાજ મળ્યો જોવા, હવે દર્શકો ફિલ્મ જોવા માટે થયા ઉત્સાહિત\nબોલીવુડની સાથે સાથે લોકો સાઉથ ફિલ્મોના પણ દીવાના હોય છે અને એમાં પણ “બાહુબલી” બાદ આવેલી ફિલ્મ “KGF” દર્શકોને ખુબ જ પસંદ આવી હતી. છેલ્લા ઘણા સમયથી દર્શકો “KGF-2″ની રાહ જોઈ રહ્યા હતા. ત્યારે હવે તેનું ટીઝર સામે આવ્યું છે.\nછેલ્લા કેટલાય સમયથી એ વાત જાહેર થઇ ચુકી હતી કે કેજીએફ-2ની અંદર અભિનેતા સંજય દત્ત પણ જોવા મળવાનો છે જેને લઈને દર્શકો પણ ખુબ જ ઉત્સાહિત હતા, ત્યારે હવે આ ફિલ્મમનું ટીઝર જોઈને જ દર્શકો આ ફિલ્મની રાહ જોવા લાગી ગયા છે.\nકેજીએફ ચેપટર 2ના ટીઝરને રિલીઝ કરવાની સાથે એક્સેલ એન્ટરટેટમેન્ટ દ્વારા લખવામાં આવ્યું છે કે “એક વાયદો જે કરવામાં આવ્યો હતો તેને પૂરો કરવામાં આવ્યો છે. રોકિંગ સ્ટારને જન્મ દિવસની શુભકામનાઓ.”\nઆ ફિલ્મની અંદર સંજય દત્ત અધીરાના પાત્રની અંદર નજર આવશે. સંજય દત્તે બે દિવસ પહેલા જ પોતાના સોશિયલ મીડિયાની અંદર આ ફિલ્મનું એક પોસ્ટર રિલીઝ કર્યું હતું.\nસંજય દત્ત અને યશ ઉપરાંત આ ફિલ્મની અંદર રવીના ટંડન, શ્રીનિધિ શેટ્ટી, પ્રકાશ રાજ સાથે બીજા સ્ટાર્સ પણ જોવા મળશે. આ ફિલ્મનું નિર્દેશન પ્રશાંત નીલ દ્વારા કરવામાં આવ્યું છે. આ ફિલ્મના ટીઝરમાં જ રોકી ઉર્ફે યશનો એક શાનદાર અંદાજ જોવા મળી રહ્યો છે.\nફિલ્મનું ટીઝર ખુબ જ વાયરલ થઇ રહ્યું છે. હવે દર્શકો આ ફિલ્મ આવવાની રાહ જોઈ રહ્યા છે. આ વર્ષે આ ફિલ્મ સિનેમાઘરમાં રિલીઝ થાય તેવી શક્યતા છે.


હોઠને ગુલાબી રાખતા નુસખા | Tips: pink lips - Sambhaav News\nહોઠને ગુલાબી રાખતા નુસખા\nખાનપાનની આદત અને લાઈફસ્ટાઈલ બદલાવાને કારણે યુવાનોમાં ચહેરાને લગતી સમસ્યાઓમાં વધારો થયો છે. ખાસ કરીને હોઠ કાળા પડી જવા કે ફાટી જવા જેવી સમસ્યાઓ વધી રહી છે ત્યારે હોઠને ગુલાબી રાખવા અંગે કેટલીક ટિપ્સ..\n* હોઠની સુંદરતા જાળવી રાખવા માટે તમે ઘરે જાતે જ લિપબામ બનાવી શકો છો. આ માટે એક ચમચી સ્ટ્રોબેરી (ક્રશ કરેલી) અને બે ચમચી પેટ્રોલિયમ જેલી મિક્સ કરીને રાખો. આ પેસ્ટને દરરોજ લિપબામ તરીકે તમે વાપરી શકો છો.\n* ઓલિવ ઓઈલમાં પણ ઘણા વિટામિન હોય છે તેથી ઓલિવ ઓઈલ પણ હોઠ માટે ઉત્તમ ટોનિક છે. દરરોજ રાત્રે સૂતી વખતે હોઠ પર ઓલિવ ઓઈલ લગાવો. તેનાથી હોઠ સોફ્ટ અને શાઈની બનશે.\n* એક ચમચી તાજો લીંબુનો રસ, એક ચમચી કોપરાનું તેલ અને બે ચમચી ખાંડ મિક્સ કરીને પેસ્ટ બનાવો. આ પેસ્ટને એક અઠવાડિયા સુધી કન્ટેનરમાં સ્ટોર કરી શકો છો. આ પેસ્ટથી હોઠ પર સર્ક્યુલેશન મોશનમાં મસાજ કરો. હળવા હાથે મસાજ કર્યા બાદ ટૂથબ્રશથી ફરી બે-ત્રણ મિનિટ મસાજ કરો અને બાદમાં ગરમ પાણીથી હોઠ ધોઈ નાખો. ત્યારબાદ હોમમેડ લિપબામ લગાવો.\nહોઠને ગુલાબી રાખવાના નુસખા\nહોઠને ગુલાબી રાખવા માટે કેટલાક ઘરગથ્થુ ઉપાયો અજમાવવામાં આવે અને યોગ્ય ખોરાક લેવામાં આવે તો હોઠને સદાય ગુલાબી રાખી શકાય છે.\n* ત્રણ ચમચી સાકરનો ભુક્કો અને બે ચમચી બટર મિક્સ કરી તેની પેસ્ટ બનાવો અને આ પેસ્ટ અઠવાડિયામાં ત્રણ વખત હોઠ પર એપ્લાય કરો. આ પેસ્ટ તમારા હોઠને સોફ્ટ અને શાઈની બનાવશે.\n* દૂધ અને હળદર પાઉડર મિક્સ કરી થિક પેસ્ટ બનાવો. આ પેસ્ટ લગાવતા પહેલાં હોઠને ભીના કરો અને સોફ્ટ બ્રશથી હોઠને સાફ કરો. બાદમાં પેસ્ટ હોઠ પર એપ્લાય કરો અને બે-ત્રણ મિનિટ સુધી રાખી મૂકો. ત્યારબાદ ફરી સોફ્ટ બ્રશથી હોઠ પર બેથી ત્રણ મિનિટ મસાજ કરો અને પછી હોઠ પર હોમમેડ લિપબામ લગાવો.\nયુવાનોની લાઈફસ્ટાઈલ અને ફૂડ હેબિટ્સ બદલાવાને કારણે વિવિધ પ્રકારની શારીરિક સમસ્યાઓ વધી રહી છે. ખાસ કરીને ચહેરાને લગતી સમસ્યામાં વધારો થયો છે,જેમાં હોઠ કાળા પડી જવાની પણ એક સમસ્યા યુવાનોને સતાવે છે. હોઠોને સદાય ગુલાબી રાખવા અંગે ઘરગથ્થુ ઉપાય સૂચવતા રેડિયન્સ બ્યુટી સલૂનનાં મોનિકા ઉદેશી જણાવે છે કે હોઠ નાની ઉંમરે કાળા થઈ જવા પાછળ ઘણાં કારણો જવાબદાર છે. યુવાનોમાં સ્મોકિંગને કારણે તો વળી યુવતીઓમાં બ્યુટી પ્રોડ્ક્ટસ એટલે કે લિપસ્ટિકના વધારે પડતા ઉપયોગને કારણે હોઠ લાંબા ગાળે કાળા પડી શકે છે. આ ઉપરાંત જો શરીરમાં લોહી ઓછું હોય કે પછી વિટામિનની ઉણપ હોય તો પણ હોઠ કાળા પડી શકે છે.\nનવરાત્રીમાં કીવી સ્મૂધી આપશે અનેરી એનર્જી


આયર્નની ખામીને દૂર કરે છે શિમલા મરચા\nશિમલા મરચાનું સેવન કેટલીય રીતે કરવામાં આવે છે. શિમલા મરચા લાલ, પીળા અને લીલા રંગમાં હોય છે.ઙ્ગ શિમલા મરચાના સેવનથી પોતાને લાંબા સમય સુધી તંદુરસ્ત બનાવી શકે છે. શિમલા મરચા સ્વાસ્થ્ય માટે ખૂબ જ ફાયદાકારક છે.\nપોષકતત્વ : શિમલા મરચામાં ઘણા પોષકતત્વો હોય છે. શિમલા મરચામાં વિટામીન એ, વિટામીન સી, ફલેવાનાઈડ્સ, અલ્કાલોઈડ્સ અને ટેનિન્સ હોય છે. તેમાં રહેલ અલ્કાલોઈડ્સ એન્ટી-એમ્ફલેમેન્ટરી, એનલજેસ્ટિક અને એન્ટી ઓકિસડેન્ટની જેમ કામ કરે છે. જે સ્વાસ્થ્ય માટે જરૂરી હોય છે.\nવજન ઘટાડવુ : શિમલા મરચા વજન ઓછુ કરવામાં મદદરૂપ છે. તેમાં કેલેરી ઓછી હોય છે. તેના સેવનથી વજન વધવાની સંભાવના ઓછી થઈ જાય છે. તે શરીરમાં મેટાબોલીઝમને પણ બૂસ્ટ અપ કરે છે. જેના કારણે વજન ઘટવાની પ્રક્રિયા ઝડપથી થાય છે.\nહૃદયને સ્વસ્થ બનાવે : શિમલા મરચામાં રહેલ ફલેવોનાઈડ્સ હૃદયની સમસ્યાઓને દૂર કરે છે. તે શરીરમાં ઓકિસજનની સપ્લાઈ સારી રીતે કરે છે. જેનાથી હૃદયમાં રકતના ગાંઠા જામવા કે હાર્ટ પંપીંગમાં કોઈ પણ પ્રકારની મુશ્કેલી થતી નથી.\nઆયર્નની ખામી : શરીરમાં આયરનની ખામીને પૂરૂ કરવામાં શિમલા મરચા મદદરૂપ થાય છે. શરીરમાં આયર્નના અવશોષણના વિટામીન-સીની આવશ્યકતા હોય છે અને શિમલા મરચામાં વિટામીન-સી પર્યાપ્ત માત્રામાં હોય છે. શિમલા મરચા વિટામીન-સી આયર્નને અવશોષીત કરી (રકતની ખામી) એનીમિક બનવાથી બચાવે છે.\nદર્દમાં રાહત : શિમલા મરચા એક નેચરલ પેનકિલર તરીકે કામ કરે છે. તેનું સેવન કરવાથી જલ્દી દર્દનો અહેસાસ થતો નથી. શિમલા મરચામાં રહેલ પોષક તત્વ દર્દને કરોડરજ્જુ સુધી જતા રોકે છે.


article by dr. prashant bhimani|તમારું સંતાન અંતર્મુખી છે કે બહિર્મુખી!\nમનદુરસ્તી- ડૉ. પ્રશાંત ભીમાણી / તમારું સંતાન અંતર્મુખી છે કે બહિર્મુખી!\nJul 31, 2019, 05:24 PM IST\nમિનળબહેન અને મનનભાઈ બંને એમના દીકરા યશ માટે એક રસપ્રદ પ્રશ્ન લઈને આવ્યાં હતાં. ‘ડૉક્ટર, યશ આ વર્ષે દસમા ધોરણમાં આવ્યો છે. એ ભણવામાં ખૂબ હોશિયાર છે. અમારે એક નાની દીકરી યેશા છે. એ ભણવામાં ઠીક-ઠીક છે, પણ અમને પ્રોબ્લેમ યશમાં વધારે લાગે છે. અમારા ચાર જણાના પરિવારમાં માત્ર યશ જ ખૂબ શરમાળ છે. એને કોઈની સાથે ફરવાનું ગમતું નથી. બસ એ ભલો ને એનું કામ ભલું. એ કાયમ રિઝર્વ્ડ રહે છે. કોઈની સાથે કામ સિવાય વાત નહીં કરવાની. હંમેશાં વધુ પડતો શાંત જ હોય. અમને તો ચિંતા થાય છે કે યશને કોઈ જાતનું ડિપ્રેશન તો નહીં હોય ને!’ મિનળબહેને જાગૃત પેરેન્ટ તરીકે સવાલ કર્યો.\nયશની ક્લિનિકલ હિસ્ટ્રી અને એનાં પેરેન્ટ્સ સાથે વાત કર્યા પછી એ વાત તો કન્ફર્મ થઈ ગઈ કે એને કોઈ પ્રકારનું ડિપ્રેશન તો નહોતું જ. એ શરમાળ પણ નહોતો, પરંતુ ‘અંતર્મુખી’ હતો. આપણે ત્યાં લોકોને લેબલ લગાવી દેવાની કુટેવ છે. આ જજમેન્ટલ માનસિકતાને લીધે સાજો-નરવો અને સારો માણસ પણ દંડાઈ જાય એવું ખૂબ બનતું હોય છે. નવાઈ લાગે પણ કેટલાંક શરમાળ સંતાનો ક્યારેક સામાજિક રીતે વિચિત્ર બહિર્મુખીપણું બતાવી શકે જ્યારે અંતર્મુખી સંતાનો વાસ્તવમાં વધારે આત્મવિશ્વાસભર્યાં હોઈ શકે. જ્યારે ખરેખર નવા લોકો સમક્ષ વાત કરવાની જરૂર પડે ત્યારે આવા સ્વસ્થ અંતર્મુખી લોકો સરસ રીતે વાત કરી શકે છે. માત્ર બીક અને સામાજિક ચિંતાના લીધે શરમાળ લોકો ગમે તે સંજોગોમાં લોકોથી ભાગતા હોય છે, જ્યારે અંતર્મુખી લોકો પોતાને માનસિક શ્રમ પડે એટલા માટે ખાસ હળતામળતા નથી.\nસામાન્ય પણે જીવનના શરૂઆતનાં વર્ષોમાં ઈન્ટ્રોવર્ટ કે એક્સ્ટ્રોવર્ટ તરીકેનાં લક્ષણો જણાઈ આવે છે. બાળકના આ વ્યક્તિત્વને બદલવા કરતાં એને સમજવું વધારે જરૂરી છે. બંને વ્યક્તિત્વનાં કેટલાંક લક્ષણો તમને જણાવું.\nબહિર્મુખી સંતાનો પોતાના વિચારો અને લાગણીઓ આસાનીથી અભિવ્યક્ત કરે છે. ખૂબ પ્રશ્નો પૂછ્યા કરે અને એના તાત્કાલિક જવાબોની પણ અપેક્ષા રાખે. એમનામાં એક પ્રકારની સતત ઊર્જા જોવા મળે અને એ લોકો પ્રવૃત્તિ પણ એવી જ પસંદ કરે. મોટેભાગે એકલા રહી શકે નહીં. એકલા ઝડપથી ‘બોર’ થઈ જાય. હંમેશાં ગ્રૂપમાં જ રમે. એને ખૂબ વાતો કરવા જોઈએ. મોટેભાગે મા-બાપની પાછળ-પાછળ ફર્યા કરે. નવા લોકો સમક્ષ પોતાની ઓળખાણ જાતે આપે તેમજ પોતાને આવડતી કોઈ એક્ટિવિટી પ્રદર્શિત કરવાનો હંમેશાં પ્રયત્ન કરે. એને લોકોના અપ્રૂવલની પણ ખૂબ દરકાર હોય અને પોતે પણ બીજા માટે એવું જ કરે.\nઅંતર્મુખી સંતાનો બહુ પસંદગીયુક્ત બનીને પોતાના વિચારો અને લાગણીઓ પ્રદર્શિત કરે. બધા સામે એ ખૂલી ન શકે. માતા-પિતા, ભાઈ-બહેન કે નજીકના મિત્રો સમક્ષ જ પોતાની અંગત વાત શેર કરે. ટોળામાં કે વધારે લોકોની વચ્ચે અકળાઈ જાય. ઝડપથી એ જગ્યા છોડી દે. કોઈ પ્રશ્નનો બહુ વિચારીને જવાબ આપે અથવા ન પણ આપે. જોકે, એનો અર્થ એવો નહીં કે એને એ ન ખબર હોય, પરંતુ એ બોલવાનું ટાળે. સૌથી અગત્યનું લક્ષણ એ છે કે એને ‘પર્સનલ સ્પેસ’ હંમેશાં જોઈએ. પોતાના અંગત સમય કે અંગત વિસ્તારમાં કોઈ ગમે ત્યારે અથવા બળજબરીથી ઘૂસી આવે એ એને જરાય પસંદ ન હોય પછી ભલેને એ નજીકની વ્યક્તિ જ કેમ ન હોય. આવાં સંતાનો ટીનએજમાં વધુ પડતું ‘સિક્રેટિવ’ વર્તન કરે છે એવું મા-બાપને લાગે, પણ એ વિશે બહુ ચિંતા કરવા જેવું નથી હોતું. જરૂર હોય છે માત્ર કમ્યુનિકેશન સરસ રીતે કરવાની અને લાગણીપૂર્વકની દરકાર રાખવાની.\nઅંતર્મુખી સંતાનોનાં માતા-પિતાએ એના વ્યક્તિત્વને સ્વીકારીને એવો સંદેશ પોતાના બાળકને જરૂરથી પહોંચાડવો જોઈએ કે, અંતર્મુખી હોવું એ કોઈ ખરાબ બાબત કે ગુનો નથી. આવા અનેક લોકો સમાજમાં સ્વસ્થ જીવન જીવે જ છે. દુનિયાના સૌથી મોટા વૈજ્ઞાનિકો તેમજ લેખકો અંતર્મુખી હતા. આવા ઈન્ટ્રોવર્ટ અને એક્સિલન્ટ લોકોમાં નિરીક્ષણ અને કલ્પનાશક્તિ અદ્્ભુત હોય છે. બાળકને વધુ મિત્રો હોય તે સારી બાબત છે, પણ એના માટે એના પર દબાણ ન કરાય. એની લાગણીઓ કે વિચારો કઈ રીતે બહાર લાવી શકાય તેના સ્વસ્થ રસ્તાઓ વિચારવા જોઈએ. એની ‘પર્સનલ સ્પેસ’નું સન્માન કરો તેમજ એ એકલો રહેવા માગે એટલે તમારો અનાદર કરે છે એવું ન સમજો. કેટલીક જગ્યાએ એણે આવવું પડે તો કોઈ મધ્યમ માર્ગ શોધો અને ટોળામાં કે વધુ લોકોની વચ્ચે એ કેવી રીતે રિલેક્સ રહી શકે એ માટે એનું માર્ગદર્શન કરો. યશ માટે વાસ્વતમાં એનાં પેરેન્ટ્સનું કાઉન્સેલિંગ જરૂરી હતું. એને કોઈ બીમારી નહોતી બલ્કે એને વધુ સમજવાની જરૂર હતી.\nવિનિંગ સ્ટ્રોક : ઈન્ટ્રોવર્ટ અને એક્સ્ટ્રોવર્ટ બંનેનાં લક્ષણો ધરાવતા એમ્બિવર્ટ લોકો વાસ્તવમાં બંનેનું શ્રેષ્ઠ સંતુલન ધરાવતા હોય છે. આવા લોકો જીવનમાં વધુ સફળ થઈ\nશકે છે. [email protected]


ફિલ્મ સ્ટાર્સની આ5દીકરીઓ ગુલાબ ફૂલ જેવી સુંદર છે, લોકો તેમને જોઈને પ્રેમમાં પડી જાય છે જૂઓ અહી ક્યાં સ્ટાર્સ ની દીકરી છે સૌથી વધુ સુંદર… – લીલુડી ધરતી\nફિલ્મ સ્ટાર્સની આ5દીકરીઓ ગુલાબ ફૂલ જેવી સુંદર છે, લોકો તેમને જોઈને પ્રેમમાં પડી જાય છે જૂઓ અહી ક્યાં સ્ટાર્સ ની દીકરી છે સૌથી વધુ સુંદર…\nSeptember 29, 2021 September 29, 2021 liludidharati\t0 Comments\nફિલ્મ સ્ટાર્સ બોલિવૂડ હંમેશા સુંદર અને સુંદર છોકરીઓ માટે જાણીતું રહ્યું છે. અહીંનું ગ્લેમર અને ચમક દરેકને આકર્ષે છે. બોલિવૂડમાં પણ ઘણી સુંદર છોકરીઓ છે. આમાંના ઘણા કલાકારોની પુત્રીઓ પણ છે જે એક સમયે પ્રખ્યાત રહી છે. સારા અલી ખાન, જાન્હવી કપૂર અને અનન્યા પાંડે જેવા સ્ટાર બાળકો એકબીજાને ખૂબ સારી રીતે જાણે છે. આવી સ્થિતિમાં, આજે અમે તમને બોલીવુડ સ્ટાર્સની સુંદર દીકરીઓ સાથે પરિચય કરાવવા જઈ રહ્યા છીએ, જેના વિશે ઘણા ઓછા લોકો જાણે છે.\nફિલ્મી સ્ટાર્સની આ દીકરીઓ દેખાવમાં એટલી સુંદર છે કે તેમને જોયા પછી તમારું દિલ પણ ધડકવા લાગશે. તો ચાલો કોઈ વિલંબ કર્યા વગર ફરી તેમના વિશે જાણીએ. કદાચ કાલે તેમાંથી એક બોલિવૂડમાં પદાર્પણ કરશે અને બાદમાં મોટો સ્ટાર બની જશે.\nશનાયા કપૂર શનાયા બોલીવુડ અભિનેતા સંજય કપૂરની પુત્રી છે. અનિલ કપૂર શનાયાના કાકા છે. શનાયાએ હજુ સુધી બોલિવૂડમાં ડેબ્યૂ કર્યું નથી. જો કે, તે સોશિયલ મીડિયા પર પ્રબળ છે. શનાયાની સુંદરતાના વખાણ કરવા માટે થોડા છે. આવનારા સમયમાં શનાયા બોલીવુડ ઉદ્યોગ પર રાજ કરી શકે છે. ઓછામાં ઓછા સૌંદર્યની દ્રષ્ટિએ, તે ચોક્કસપણે મોખરે રહેશે.\nદિશાની ચક્રવર્તી દિશાની બોલિવૂડના ડિસ્કો ડાન્સર મિથુન ચક્રવર્તીની પુત્રી છે. તમારી માહિતી માટે, અમે તમને જણાવી દઈએ કે તે મિથુનની સાચી પુત્રી નથી, પરંતુ મિથુને દિશાનીને દત્તક લીધી હતી. દિશાની દેખાવમાં પણ ખૂબ સુંદર છે. જોકે, તે હજુ સ્પષ્ટ નથી કે તે ભવિષ્યમાં બોલિવૂડમાં પ્રવેશ કરશે કે નહીં. બલ્કે, દિશાની પણ મીડિયાની લાઈમલાઈટથી દૂર રહે છે. આ જ કારણ છે કે બહુ ઓછા લોકો તેને ઓળખે છે.\nસના પંચોલી બોલિવૂડ અભિનેતા આદિત્ય પંચોલીએ ઘણી ફિલ્મોમાં અભિનય કર્યો છે. સના તેની લાડલી દીકરી છે. દેખાવની બાબતમાં સના તેના પિતા આદિત્ય પાસે ગઈ છે. તેના પિતાની જેમ તે પણ ખૂબ જ હેન્ડસમ છે. સના હજુ સુધી બોલિવૂડ ફિલ્મોનો હિસ્સો બની નથી. જો કે, ભવિષ્યમાં તે ફિલ્મ લાઇનમાં આવશે કે નહીં તેનો જવાબ જાણવા માટે આપણે રાહ જોવી પડશે.\nટીના આહુજા ટીના બોલીવુડના પ્રખ્યાત અને પ્રિય અભિનેતા ગોવિંદાની પુત્રી છે. ગોવિંદાએ પોતાની કારકિર્દીમાં ઘણી હિટ ફિલ્મો આપી છે. તે ઉદ્યોગમાં મોટું નામ છે. તેમની પુત્રી ટીના બોલિવૂડની કોઈપણ અભિનેત્રી કરતાં ઓછી સુંદર નથી. જોકે ટીના મીડિયાની લાઈમલાઈટથી દૂર રહેવાનું પસંદ કરે છે. માર્ગ દ્વારા, કેટલીકવાર તે ચોક્કસપણે બોલિવૂડ લોકોની પાર્ટીઓમાં જોવા મળે છે. ટીના પણ ટૂંક સમયમાં બોલીવુડમાં એન્ટ્રી લઈ શકે છે.\nન્યાસા દેવગન ન્યાસા બોલિવૂડના પ્રખ્યાત અભિનેતા અજય દેવગનની પુત્રી છે. છેલ્લા કેટલાક મહિનાઓથી, ન્યાસા સોશિયલ મીડિયા પર મોટી હિટ રહી છે. એવી અપેક્ષા છે કે તે પણ તેના માતા -પિતાની જેમ ભવિષ્યમાં બોલિવૂડનો ભાગ બનશે.\n← આ 8 હાસ્ય કલાકારોની પત્નીઓ છે ખૂબ જ સુંદર ભગવાને સુનીલ ગ્રોવરની પત્ની ને તો નવરાશના સમયે બનાવી છે જૂઓ આ તસવીરોમાં…\n5 કલાકારો જેમણે ‘તારક મહેતા કા ઉલ્ટા ચશ્મા’માંથી’ જેઠાલાલ નો અભિનય કરવાની ના પાડી દીધી હતી.. →


bjp has pledged to win more seats than 2014 in the next 2019 lok sabha elections – News18 Gujarati\nઅમિત શાહના નેતૃત્વમાં જ લોકસભાની ચૂંટણીમાં ઉતરશે BJP\nભાજપના રાષ્ટ્રીય અધ્યક્ષ અમિત શાહ (ફાઇલ તસવીર)\nSC/STના મુદ્દા ઉપર શાહે કહ્યું હતું કે બીજી જાતિઓમાં ભ્રમ ફેલાવવાનો પ્રયત્ન કરવામાં આવી રહ્યો છે, તેની કોઈ અસર ચૂંટણી ઉપર પડશે નહીં\nLast Updated : September 08, 2018, 17:37 IST\nબીજેપીની રાષ્ટ્રીય કાર્યકારિણીની બેઠકમાં એ પ્રસ્તાવ લાવવામાં આવી શકે છે કે વર્ષ 2019માં લોકસભાની ચૂંટણી વર્તમાન અધ્યક્ષ અમિત શાહના નેતૃત્વમાં લડવામાં આવે. News18ને સુત્રો દ્વારા મળેલી માહિતી પ્રમાણે આ સંબંધે કાર્યકારિણીમાં પ્રસ્તાવ લાવવામાં આવી શકે છે. એનો મતલબ એ છે કે અમિત શાહનો કાર્યકાળ વધશે. અમિત શાહનો કાર્યકાળ 2019ના જાન્યુઆરીમાં ખતમ થઈ રહ્યો છે. જોકે લોકસભાની ચુંટણી હોવાથી અધ્યક્ષની ચૂંટણી એક વર્ષ પછી કરાવવામાં આવે તેવી સંભાવના છે.\nરાષ્ટ્રીય કાર્યકારિણીમાં અમિત શાહે કહ્યું હતું કે આપણે ચૂંટણીની દ્રષ્ટીએ સંગઠનને તૈયાર કરવાનું છે. કેટલીક રાજનીતિ પાર્ટીઓ ભ્રમ ફેલાવી રહી છે પણ આપણે ફરી સત્તામાં પાછા આવીશું. બીજેપી પોતાના કાર્યકર્તાઓને કેન્દ્ર સરકારની યોજનાઓનો લાભ લેવા માટે વ્યક્તિઓ પાસે મોકલશે અને તેમનો એક ડેટા બેસ તૈયાર કરાશે.\nSC/STના મુદ્દા ઉપર શાહે કહ્યું હતું કે બીજી જાતિઓમાં ભ્રમ ફેલાવવાનો પ્રયત્ન કરવામાં આવી રહ્યો છે, તેની કોઈ અસર ચુંટણી ઉપર પડશે નહીં. બીજેપીએ આગામી વર્ષે યોજાનાર લોકસભામાં બધાને સાથે રાખતા 2014થી પણ વધારે બહુમતથી સરકાર સુનિશ્ચિત કરવા માટે કામ કરવાનો સંકલ્પ લીધો છે.\nસુત્રોએ જણાવ્ચું હતું કે બીજેપી અધ્યક્ષ અમિત શાહની અધ્યક્ષતામાં પાર્ટીની એક મહત્વપૂર્ણ બેઠકમાં સંકલ્પ લેવામાં આવ્યો હતો. પાર્ટીના રાષ્ટ્રીય પદાધિકારીઓ અને રાજ્યના અધ્યક્ષોની બેઠકમાં ‘અજેય બીજેપી’ના નારો અંગીકાર કરવામાં આવ્યો હતો.\nતેમણે જણાવ્યું હતું તે બીજેપીને પુરો વિશ્વાસ છે કે 2019ની લોકસભા ચૂંટણીમાં 2014ની લોકસભા ચૂંટણી કરતા વધારે બહુમતથી જીત મેળવીશું.\nFirst published: September 08, 2018, 17:14 IST\nTags: Amit shah, Lok Sabha elections, નરેન્દ્ર મોદી, ભાજપ


24 કલાકમાં કોરોનાના 1161 નવા કેસ સાથે 1270 દર્દીઓ થયાં સાજા, રાજ્યમાં હવે માત્ર આટલા કેસ જ એક્ટિવ | Gujarat health department coronavirus update 17 October 2020 Gujarat\nGujarat health department coronavirus update 17 October 2020 Gujarat\nચિંતા / 24 કલાકમાં કોરોનાના 1161 નવા કેસ સાથે 1270 દર્દીઓ થયાં સાજા, રાજ્યમાં હવે માત્ર આટલા કેસ જ એક્ટિવ\nTeam VTV 07:17 PM, 17 Oct 20\nભારતમાં કોરોના વાયરસના કેસ 73 લાખને પાર પહોંચી ચૂક્યા છે, જ્યારે દેશમાં કોરોનાથી દર્દીઓના મોતનો 1 લાખ 11 હજારને પાર પહોંચી ચૂક્યો છે. ત્યારે છેલ્લા 24 કલાકમાં ગુજરાતમાં 1,161 નવા કોરોનાના કેસ નોંધાયા છે. અમદાવાદ, સુરત, રાજકોટ, વડોદરા અને જામનગરમાં સૌથી વધુ કોરોનાનું સંક્રમણ ફેલાઇ રહ્યું છે. રાજ્યમાં હજુ કોરોના કાબૂમાં નથી આવ્યો જે ખરેખર ચિંતાજનક બાબત છે. જોકે રિકવરી રેટ સારો છે. રાજ્યમાં 14,587 એક્ટિવ કેસ છે. અમદાવાદ બાદ સૌથી વધુ સુરતમાં કોરોનાના દર્દીઓના મોત થયા છે.\nછેલ્લા 24 કલાકમાં કોરોનાના 1,161 નવા કેસ\nઅત્યાર સુધીમાં 1,39,149 દર્દીઓએ કોરોનાને આપી મ્હાત\nરાજ્યમાં કોરોનાના કુલ આંકડો 1,58,636 પર પહોંચ્યો\nરાજ્યમાં છેલ્લા 24 કલાકમાં 52,657 કોરોનાના ટેસ્ટ કરવામાં આવ્યા જેમાંથી 1,161 કોરોના વાયરસના પોઝિટિવ કેસ નોંધાયા છે. જેને લઇને કુલ આંકડો 1,58,636 પર પહોંચ્યો છે. મહત્વનું છે કે રાજ્યમાં રિકવરી રેટ વધીને 88.52 ટકા થયો છે.\nઆજે 1,270 દર્દીઓ થયાં સાજા\nઆજે 1,270 દર્દીઓ સાજા થતા કુલ સાજા થયેલા દર્દીઓનો આંકડો 1,40,419 પર પહોંચ્યો છે. આજે 09 દર્દીઓના મોત થતા કુલ મૃત્યુઆંક 3,629 પર પહોંચ્યો છે. જ્યારે એક્ટિવ કેસ 14,587 છે. જેમાં અમદાવાદ, સુરત, રાજકોટ, મહેસાણા, ગાંધીનગર, કચ્છ અને વડોદરામાં સૌથી વધુ એક્ટિવ કેસ છે. તો અત્યાર સુધીમાં રાજ્યમાં કુલ 53,22,288 ટેસ્ટ કરવામાં આવ્યા છે.\nઆ5જિલ્લામાં કુલ 11 દર્દીઓના મોત\nઆજે કોરોના વાયરસે5દર્દીઓનો ભોગ લીધો છે. જેમાં અમદાવાદમાં 2, રાજકોટમાં 3, ગાંધીનગરમાં 1, સુરતમાં 2, ગીર સોમનાથ 1, વડોદરામાં 1 દર્દીનું સારવાર દરમિયાન મોત થયું છે.\nઆ5મહાનગરોમાં ચિંતાજનક કેસ\nરાજ્યમાં સૌથી વધુ સુરત, અમદાવાદ, રાજકોટ, વડોદરા અને જામનગરમાં સૌથી વધુ કોરોનાના કેસ નોંધાઇ રહ્યા છે. જેમાં આજે સુરતમાં 239, અમદાવાદમાં 183, રાજકોટમાં 108, વડોદરામાં 116 અને જામનગરમાં 74 કોરોનાના કેસ નોંધાયા છે.\nGujarat health department કોરોના વાયરસ આરોગ્ય વિભાગ coronavirus in Gujarat